Jabatan Kemajuan Islam Malaysia

URNAL
MUAMALAT
BIL. 1/2008/1429H

J

prelim.indd   1 2/12/70   2:41:02 PM

ii

© Jabatan Kemajuan Islam Malaysia, 2008
Http://www.islam.gov.my

Cetakan Pertama 2008

Hak Cipta Terpelihara. Tidak dibenarkan mengeluar ulang cetak mana-
mana bahagian artikel, ilustrasi dan isi kandungan buku ini dalam apa
jua cara sama ada secara elektronik, fotokopi, mekanik, rakaman atau
lain sebelum mendapat izin bertulis daripada Ketua Pengarah, Jabatan
Kemajuan Islam Malaysia, 62519 Putrajaya. Perundingan tertakluk
kepada royalti atau honorarium.

Atur huruf dan Rekabentuk Berkomputer oleh:
Visual Print Sdn. Bhd.

A-1-7A, No. 2, Jalan 12/144A
Taman Bukit Cheras, 56000 Kuala Lumpur.

Dicetak oleh:
Percetakan Nasional Malaysia Berhad

Jalan Chan Sow Lin, 50554 Kuala Lumpur
Tel: 03-92212022  Faks: 03-9222 4773
E-mail: print@printnasional.com.my

Diterbitkan oleh:
Jabatan Kemajuan Islam Malaysia

prelim.indd   2 2/12/70   2:41:02 PM

iii

Penasihat
Dato’ Hj. Wan Mohamad bin Dato’ Sheikh Abd Aziz

Ketua Pengarah
Jabatan Kemajuan Islam Malaysia

Ketua Editor
Haji Razali bin Haji Shahabudin

Pengarah
Bahagian Penyelidikan

Jabatan Kemajuan Islam Malaysia

Setiausaha
Zawanah binti Muhammad

Editor
Syahnaz binti Sulaiman

Hisral Zirhan bin Md Zahari
Haji Munir bin Haji Md Salleh
Abdul Muhaimin bin Mahmood

Abdul Halim bin Juraimi
Zainur Akmar binti Abdul Adi

Penyumbang Artikel
Prof. Dr. Ahmad Hidayat bin Buang

Nadhirah binti Nordin & Prof. Madya Dr. Mohamad Sabri bin Haron
Dr.  Muhammad Yamin bin Ismail

Zulfaqar bin Mamat
Naziree bin Md Yusof

Syahnaz binti Sulaiman
Mohd Zamerey bin Abdul Razak & Nurmaezah binti Omar

Suhaimi bin Mohd Yusof & Ahmad Hazim bin Alias

JURNAL MUAMALAT
BIL. 1          2008/1429H

prelim.indd   3 2/12/70   2:41:03 PM

Pendekatan Membuat Keputusan Syariah Dalam Kewangan Islam

v

Sidang Pengarang iii

Kata-kata Aluan Ketua Pengarah Jakim vii

Kata Pengantar Ketua Pengarang viii

1. Membangun Ekonomi Ummah Menerusi Instrumen Faraid   1
 dan Hibah
 YB. Dato’ Seri Dr. Ahmad Zahid bin Hamidi
 Menteri Di Jabatan Perdana Menteri

2. Hukum Pelaburan Ke Atas Syarikat Swisscash Mutual Fund  9
 Dr. Muhammad Yamin bin Ismail

3. Skim Pinjaman Wang Daripada Koperasi Dan Seumpamanya  27
 Untuk Menunaikan Fardu Haji Atau Umrah
 Zulfaqar bin Mamat

4. Penerimaan Komisyen Reinsurans Oleh Syarikat Takaful  35
 Ahmad Hidayat bin Buang

5.  Hukum Pembangunan Tanah Wakaf Khas Menurut  45
 Perspektif Syarak
 Syahnaz binti Sulaiman

6. Investment-link Menurut Hukum Islam 65
 Dr. Muhammad Yamin bin Ismail

7. Hukum Wisoyah & Realiti Permasalahannya  73
 Dalam Konteks Perancangan Pusaka Islam
  Naziree bin Md Yusof

8. Pensekuritian Bersandarkan Aset Secara Islam 103
 Nadhirah binti Nordin & Mohamad Sabri bin Haron

9. Audit Syariah Dalam Institusi Kewangan Islam Di Malaysia 135
 Mohd Zamerey bin Abdul Razak & Nurmaezah binti Omar

10. Pendekatan Membuat Keputusan Syariah  151
 Dalam Kewangan Islam
 Suhaimi bin Mohd Yusof & Ahmad Hazim bin Alias
 Bank Negara Malaysia

KANDUNGAN

prelim.indd   5 2/12/70   2:41:04 PM

Pendekatan Membuat Keputusan Syariah Dalam Kewangan Islam

vii

Alhamdulillah, untaian kesyukuran dirafakkan kehadrat Allah SWT Ta‘ala
kerana dengan limpah kurnia dan ‘inayahnya Jurnal Muamalat dapat diterbitkan
buat julung kalinya pada tahun 2008.

Seiring dengan kepesatan dan kedinamikan landskap kewangan Islam di
peringkat global serta ke arah merealisasikan inisiatif Malaysia sebagai Pusat
Kewangan Islam Antarabangsa, JAKIM telah mengorak langkah menyahut
cabaran bagi memenuhi keperluan dan tuntutan semasa menerusi penerbitan
Jurnal Muamalat.

Penghasilan jurnal ini merupakan suatu wadah penyebaran ilmu pengetahuan
yang secara khusus mengupas dan membahas aspek muamalat dan ekonomi
Islam di samping berperanan mendorong pemupukan budaya penyelidikan yang
berdaya maju dan berkualiti dalam bidang berkaitan. Garapan penghasilan karya
dalam jurnal ini memaparkan pelbagai isu yang berkait rapat dengan akitiviti
seharian umat Islam sebagai rujukan dan panduan bagi memantapkan kefahaman
dan penghayatan terhadap perbendaharaan syariat Islam.

Pada hemat saya, usaha murni ini turut memberi nilai tambah dalam memacu
pembangunan ekonomi ummah yang seimbang dan komprehensif melalui pem-
bentukan modal insan yang berilmu, berkemahiran serta mempunyai kepakaran
dalam bidang muamalat dari sudut teori dan aplikasi.

Syabas dan tahniah diucapkan kepada warga Bahagian Penyelidikan,
JAKIM kerana segala usaha dan komitmen yang telah dicurahkan akhirnya
membuahkan hasil yang dapat dimanfaatkan oleh segenap lapisan ummah.
Pihak JAKIM juga ingin merakamkan setinggi-tinggi penghargaan dan ucapan
terima kasih kepada para penulis dan pengkaji yang begitu tekun menabur
usaha, menggarap pengalaman, idea dan buah fikiran sehingga penerbitan
jurnal ini menjadi kenyataan. Harapan saya agar Jurnal Muamalat akan terus
menjadi wasilah penyebaran ilmu dan maklumat dalam menyemarakkan lagi
pembangunan sistem kewangan Islam di Malaysia.

Sekian, terima kasih.

DATO’ HAJI  WAN MOHAMAD BIN DATO’ SHEIKH ABD. AZIZ
Ketua Pengarah
Jabatan Kemajuan Islam Malaysia

Kata-kata Aluan
KETUA PENGARAH JAKIM

prelim.indd   7 2/12/70   2:41:05 PM

viii

Alhamdulillah, segala pujian dan limpahan kesyukuran dipanjatkan ke hadrat
Allah SWT kerana dengan keizinanNya JAKIM telah melakar sejarah dengan
menerbitkan Jurnal Muamalat buat pertama kalinya pada tahun 2008.

Jurnal Muamalat tampil dengan mempersembahkan koleksi artikel yang
sebahagian besarnya merupakan hasil penyelidikan dalam bidang muamalat dan
kewangan Islam. Topik-topik yang dibentang meninjau dan membincangkan
isu-isu semasa menurut perspektif hukum Islam meliputi takaful, pelaburan
menerusi internet, wakaf, pengurusan harta amanah, pasaran modal dan
sebagainya.

Sejarah menyaksikan mata pena atau arena penulisan diibaratkan sebagai
sebilah pedang yang mampu mencorak pemikiran masyarakat dan mengubah
percaturan urusan dunia. Justeru, kelahiran Jurnal Muamalat diharap dapat
merintis anjakan dan memberi impak positif kepada kemajuan ummah terutama
sekali terhadap penguasaan khazanah keilmuan Islam dalam bidang muamalat.

Penerbitan jurnal ini juga bukan sahaja berperanan sebagai wadah penyaluran
dan penyebaran maklumat, bahkan dilihat sebagai medium untuk menjana
percambahan idea yang dinamis di kalangan penyelidik dan cendekiawan Muslim.
Segala permasalahan dan isu kontemporari dirungkai dan diperhalusi secara tuntas
dan bersepadu berteraskan kepada ketetapan yang telah digariskan oleh Syariah.

Di kesempatan ini, saya ingin merakamkan sekalung penghargaan dan
ucapan terima kasih kepada semua pihak yang terlibat dalam menjayakan
penerbitan jurnal ini. Kepada seluruh warga Bahagian Penyelidikan JAKIM,
tahniah dan syabas diucapkan atas sokongan dan komitmen yang telah diberikan
dalam menjadikan penerbitan jurnal ini suatu realiti. Mudah-mudahan usaha
yang kecil ini diberkati oleh Allah SWT jua.

Sekian, terima kasih.

HAJI RAZALI BIN  HAJI SHAHABUDIN
Pengarah
Bahagian Penyelidikan
Jabatan Kemajuan Islam Malaysia

Kata Pengantar
KETUA EDITOR

prelim.indd   8 2/12/70   2:41:06 PM

1

Perbincangan mengenai isu-isu berkaitan pelaksanaan faraid dan
hibah dalam masyarakat merupakan langkah dan usaha yang baik bagi
menyubur dan memperkasa sistem ekonomi dan pengurusan harta
berlandaskan Islam.

Pembangunan ekonomi umat Islam melalui instrumen faraid
dan hibah merupakan salah satu usaha kerajaan yang berterusan bagi
membasmi kemiskinan. Kerajaan sentiasa mencari pendekatan yang
praktikal dan konkrit bagi memantapkan sistem ekonomi dan pengurusan
harta ummah ke arah menjadikan Malaysia sebagai negara contoh dalam
menonjolkan kesyumulan Islam dalan hal ehwal perwarisan, pengurusan
dan perancangan harta secara sistematik, adil dan saksama.

Ruang pelaksanaan undang-undang Islam telah ditentukan di dalam
Jadual Kesembilan Perlembagaan Persekutuan iaitu undang-undang diri
dan undang-undang keluarga bagi orang-orang yang menganut Islam
termasuk hukum syarak berhubung dengan perwarisan harta, wasiat,
mas kahwin, nafkah, pemberian, pembahagian harta dan amanah dan
khairat agama, pelantikan pemegang-pemegang amanah dan perbadanan
bagi organisasi mengenai pemberian khairat, yayasan amanah, khairat
dan yayasan khairat. Begitu juga berkaitan dengan pentadbiran harta
merangkumi perwarisan harta berwasiat dan tidak berwasiat, probet dan
surat kuasa mentadbir pusaka dan sebagainya.

Peruntukan undang-undang ini menunjukkan betapa pentingnya
undang-undang dan peraturan-peraturan disediakan bagi memastikan

Membangun Ekonomi Ummah Menerusi Instrumen
Faraid dan Hibah1

YB Dato’ Seri Dr. Ahmad Zahid bin Hamidi
Menteri Di Jabatan Perdana Menteri

Jurnal Muamalat Bil. 1/2008

Membangun ekonomi.(new).indd   1 2/12/70   2:44:24 PM

Jurnal Muamalat Bil. 1/2008

2

sistem dan aturan hidup manusia berjalan dengan lancar. Ini kerana
manusia secara semulajadi hidup bermasyarakat dan saling memerlukan
antara satu sama lain bagi meneruskan kehidupan.

Demi menjaga kerukunan hubungan dalam masyarakat, manusia
memerlukan kepada suatu sistem perundangan yang sistematik dan
unggul bagi menjamin keadilan dan keharmonian. Kedatangan Islam
kepada umat manusia merupakan satu rahmat kepada sistem kehidupan.
Undang-undang Islam berjaya mengatur kehidupan masyarakat daripada
hidup dalam kegelapan dan kezaliman kepada kehidupan yang lebih
bermakna dan penuh kasih sayang.

Syariat Islam diturunkan oleh Allah SWT melalui pesuruhNya
kepada sekalian umat manusia. Syariat Islam mempunyai objektifnya
tersendiri iaitu menjamin lima hak utama manusia iaitu agama, nyawa,
akal, keturunan dan harta. Dengan terpeliharanya kesemua hak ini,
keadilan dan keharmonian kehidupan manusia di muka bumi akan
terjamin.

Harta adalah nikmat dan kurniaan Allah SWT yang diamanahkan
kepada manusia. Umat Islam wajib memelihara dan menggunakan
harta dengan sebaik-baiknya selaras dengan kehendak Allah SWT.
Perbuatan membiarkan harta tanpa diusahakan, membazir, boros
serta menyalahgunakan harta adalah dilarang dalam Islam. Kita akan
menjadi lebih khuatir sekiranya perkara ini berlaku secara meluas dalam
masyarakat kita. Umat Islam akan berhadapan dengan ‘opportunity cost’
- sekiranya isu ini gagal diselesaikan dengan cara elok dan tersusun.

Islam membenarkan pemilikan harta secara individu atau ber-
kumpulan namun kebenaran tersebut tidak secara bebas. Syariah
mengatur dan mengikat kebebasan manusia dalam penggunaan harta
dengan ikatan yang menjamin keselamatan orang lain serta tidak
bertentangan dengan kepentingan umum. Segala aktiviti ekonomi yang
berbentuk batil adalah diharamkan sebaliknya yang mendatangkan
kebaikan, mengeratkan hubungan persaudaraan dan menyemai kasih
sayang amat digalakkan dalam Islam.

Menurut Prof. Dr. Yusuf al-Qaradawi, harta bukanlah segala-
galanya dalam kehidupan. Orang yang hartanya melimpah-ruah me-

Membangun ekonomi.(new).indd   2 2/12/70   2:44:24 PM

Membangun Ekonomi Ummah Menerusi Instrumen Faraid dan Hibah

3

mikul tanggungjawab yang lebih besar dan perhitungan pada hari kiamat
juga lebih besar. Ini bertepatan dengan firman Allah SWT dalam surah
as-Syu‘ara ayat 88-89:

Terjemahan:
 “Hari yang padanya harta benda dan anak-pinak tidak dapat mem-

berikan pertolongan sesuatu apapun, kecuali (harta benda dan anak-
pinak) orang-orang yang datang mengadap Allah dengan hati yang
selamat sejahtera (dari syirik dan penyakit munafik)”.

Orang yang hatinya selamat sejahtera daripada penyakit-penyakit
syirik dan munafik tentulah hartanya dibelanjakan pada jalan kebajikan,
memimpin anak-anaknya kepada perkara-perkara yang benar, meng-
galakkan mereka mengerjakan kebaikan, serta mengharapkan mereka
menjadi hamba Allah SWT yang taat setia dan dapat memohon  syafa‘at
bagi kedua ibu bapa.

Begitu juga dengan hadith yang diriwayatkan oleh Tabrani dari
Mu‘adz bin Jabal :

سلم : و عليه اهللا اهللا صلى رسول قال جبل قال : بن  عن معاذ
َعْن  ِخَصال َعْن َأْرَبِع يسَأل َحَتى الِقَياَمِة َعبد َيوَم َقَدًما  َتُزوُل

اكَتَسَبُه«ال َأْيَن ِمْن َماِلِه َوَعْن َأْبَالُه ِفْيَما َشَباِبِه َوَعْن َأْفَناُه ِفْيَما ُعْمِرِه
ِفْيه» َعمَل َماَذا ِعْلِمِه َوَعْن َأنفَقُه َوِفْيَما

Terjemahan :
 “Pada hari itu manusia akan ditanya tentang 4 perkara: tentang

umurnya untuk apa dihabiskan; tentang usia mudanya untuk kegiatan
apa dihabiskan; tentang hartanya iaitu dari mana ia mendapatkannya
dan ke mana dibelanjakannya; dan tentang ilmunya  iaitu bagaimana
ia mengamalkannya.”

Membangun ekonomi.(new).indd   3 2/12/70   2:44:25 PM

Jurnal Muamalat Bil. 1/2008

4

Harta pada setiap masa menjadi suatu yang amat diperlukan
oleh setiap manusia. Sebagai muslim, harta amat diperlukan untuk
menyempurnakan rukun Islam iaitu mengeluarkan zakat dan me-
nunaikan haji. Harta juga dicari untuk memenuhi keperluan hidup
dan dibelanjakan bagi memenuhi keperluan diri dan ahli keluarga.
Sesungguhnya Islam tidak menghalang umatnya memiliki harta tetapi
melarang mereka menjadi hamba kepada harta sehingga mengabaikan
tanggungjawab yang ditentukan sebagai pemilik dan pemegang amanah
Allah SWT.

Islam melihat pembangunan ekonomi dan pengurusan harta
sebagai wasilah untuk mencapai kehidupan yang lebih makmur dan
sejahtera. Ini dapat difahami dari maksud hadith yang diriwayatkan
daripada Abdullah bin Mas‘ud r.a. katanya:

عليه اهللا النبي صلى سمعت قال: عنه رضي اهللا ابن مسعود عن
َطُه َفسلَّ َماًال ُ اهللاَّ آَتاُه َرُجٌل اْثَنَتْنيِ ِفى ِإالَّ َحَسَد َال يقول: « سلم و
ِبَها َيقِضي َفُهَو اِحلكَمة اهللا آَتاُه َوَرُجل اَحلِق ِفي َهَلكِته َعَلى

ُمَها». َوُيَعلِّ
 Terjemahan:
 “Nabi Muhammad SAW pernah bersabda: “Janganlah ingin menjadi

seperti orang lain kecuali seperti dua orang ini. Pertama, orang yang
diberi Allah kekayaan melimpah-ruah dan ia membelanjakannya
secara  benar (di jalan yang adil dan sesuai dengan perintah Allah).
Kedua, orang yang diberi Allah hikmah dan ia berperangai sesuai
dengannya dan mengajarkannya kepada orang lain.”

    Riwayat Bukhari

Setiap tindakan atau perbuatan seseorang pasti ada matlamat
atau tujuannya. Tetapi apakah yang ingin kita cari dalam kehidupan
ini? Ilmu, wang atau selainnya? Perumpamaan orang yang kaya harta
dan menginfakkan hartanya ke jalan Allah SWT adalah seperti benih
yang menumbuhkan tujuh butir, pada setiap butir terdapat seratus biji.
Hakikatnya, kaya atau miskin akan menguji tahap keimanan seseorang.
Tidak semestinya yang kaya lemah imannya dan yang miskin pula kuat

Membangun ekonomi.(new).indd   4 2/12/70   2:44:26 PM

Membangun Ekonomi Ummah Menerusi Instrumen Faraid dan Hibah

5

imannya atau sebaliknya. Jika direnung yang manakah yang lebih utama,
ilmu atau harta? Tentu sekali ilmu kerana seperti kata Sayidina Ali:
“Ilmu akan menjaga dirimu, sementara harta adalah sebaliknya, (kerana)
kamu yang harus menjaganya.” Namun alangkah baiknya jika kita kaya
kedua-duanya. Kaya harta dan kaya ilmu kerana kedua-duanya mampu
menaikkan kedudukan kita bukan sahaja di sisi manusia bahkan di sisi
Allah SWT iaitu dengan cara memanfaatkan kurniaan Allah itu ke jalan
yang diredaiNya.

Pemahaman terhadap tujuan pensyariatan ilmu faraid dan hibah
dalam Islam serta pelaksanaannya menurut syariat Islam menerusi
pendedahan hasil kajian dan amalan oleh para pengamal undang-
undang diharap dapat  membuka minda kesedaran masyarakat  ke arah
menghayatinya dalam kehidupan. Hasil kefahaman dan penghayatan
terhadap ilmu pengurusan harta akan menjadikan masyarakat Islam
lebih peka terhadap pembangunan ekonomi umat Islam di negara ini.
Begitu juga dengan tuntutan agama dalam menjaga harta dan hak-hak
manusia lain.

Kerajaan sentiasa menyokong usaha-usaha yang dijalankan ke arah
pembangunan umat Islam di Malaysia. Pembangunan modal insan yang
sedang dilaksanakan oleh kerajaan adalah sebahagian daripada usaha-
usaha ke arah menyiapkan umat  Islam di negara ini menjadi umat yang
cemerlang rohani dan jasmani menjelang tahun 2020.

Kerajaan dalam usaha mengembalikan undang-undang Islam
sebagai undang-undang asas dan utama bagi umat Islam di Malaysia
telah meninggikan taraf dan kedudukan Mahkamah Syariah dan mem-
bebaskannya daripada gangguan dan campurtangan Mahkamah Sivil.
Perkara 121 (1A) Perlembagaan Persekutuan memainkan peranan yang
penting dalam menjelaskan bidangkuasa Mahkamah Syariah. Sebelum
pindaan Perkara 121 (1A), banyak kes-kes berkaitan undang-undang
Islam dibicarakan di Mahkamah Sivil. Ini menyebabkan undang-undang
yang terpakai adalah undang-undang sivil dan bukannya undang-
undang Islam.

Kes tuntutan berkaitan harta bukanlah suatu kes yang baru. Banyak
kes-kes terdahulu yang diputuskan di Mahkamah Sivil melibatkan harta

Membangun ekonomi.(new).indd   5 2/12/70   2:44:26 PM

Jurnal Muamalat Bil. 1/2008

6

orang Islam. Sebagai contoh, kes tuntutan harta sepencarian dalam kes
Roberts lwn Umi Kalthom dan isu tuntutan harta syarikat dalam kes
Ramah binti Taat lwn Laton binti Malim Sultan. Terdapat juga kes-kes
yang telah diputuskan melibatkan pertikaian tuntutan harta waris bukan
Islam seperti dalam kes Re Ismail Rentah dec. Mahkamah Sivil dalam kes
ini telah memutuskan bahawa waris bukan Islam tidak berhak mewarisi
harta orang Islam.

Tafsiran terhadap perkataan harta kini semakin meluas. Perkataan
“harta” menurut kamus dewan ialah barang-barang yang berharga seperti
rumah, tanah, barang-barang kemas dan sebagainya yang d punyai  oleh
seseorang sama ada syarikat, pertubuhan dan lain-lain. Turut disertakan
contoh-contoh seperti harta hibah yang diberi dengan keredaan pemilik-
nya (sebelum dia meninggal dunia), harta sepencarian iaitu harta benda
yang didapati daripada usaha sendiri (bukan dipusakai) dan harta pusaka
iaitu harta warisan (harta peninggalan si mati). Hartanah merupakan
harta yang terdiri daripada tanah dan rumah. Tafsiran “harta” menurut
Akta Pencegahan Rasuah 1997 pula ialah apa-apa jenis harta tanah
atau harta alih, termasuk wang, sama ada terletak di Malaysia atau di
tempat lain, sama ada ketara atau tak ketara, dan termasuklah sesuatu
kepentingan dalam mana-mana harta tanah atau harta alih itu.

Perkembangan masa kini menjadikan urusan pengurusan harta
semakin mencabar. Justeru, semua pihak yang terlibat sama ada dalam
mengurus harta atau memutuskan kes-kes berkaitan harta umat Islam
perlu bersedia dari segi ilmu pengetahuan serta berkeupayaan berijtihad
dalam menyelesaikan kes-kes tersebut.

Masyarakat juga hendaklah dididik agar mendekati dan berjinak-
jinak dengan ilmu pengurusan harta seperti faraid, hibah, wasiat dan
sebagainya agar segala urusan berkaitan pentadbiran harta berjalan
lancar seperti yang ditetapkan oleh al-Quran dan al-Sunnah. Islam
menganggap harta sebagai anugerah Allah SWT dan menuntut manusia
agar berusaha menguruskannya dengan cara yang betul. Firman Allah
SWT dalam surah al-Nisa’ ayat 7 :

Membangun ekonomi.(new).indd   6 2/12/70   2:44:26 PM

Membangun Ekonomi Ummah Menerusi Instrumen Faraid dan Hibah

7

Terjemahan :
 “Orang-orang lelaki ada bahagian pusaka daripada peninggalan ibu

bapa dan kerabat, dan orang-orang perempuan pula ada bahagian
pusaka daripada peninggalan ibu bapa dan kerabat, sama ada sedikit
atau banyak daripada harta yang ditinggalkan itu; iaitu bahagian
yang telah diwajibkan (dan ditentukan oleh Allah SWT ).”

Harta yang dimiliki adalah amanah Allah SWT yang perlu disyukuri
dan diurustadbir menurut lunas-lunas Islam. Justeru, harta ini perlu
diurus oleh mereka yang berkelayakan, dan diserahkan kepada mereka
yang berhak agar amanah Allah SWT ini dimanfaatkan sepenuhnya
bukan sahaja oleh individu malah juga masyarakat sekeliling.

Cabaran juga terletak bagaimana hendak memastikan keadilan
tertegak kepada semua dan pada masa yang sama mematuhi peraturan
yang ditetapkan oleh undang-undang negara. Kegagalan dan kelemahan
dalam merancang dan mengurus pengurusan dan pentadbiran harta
boleh mengakibatkan pelbagai kesulitan timbul di kalangan waris.
Senario ini boleh mengundang kepada keretakan hubungan silaturahim
sesama ahli waris. Lebih parah lagi apabila kelemahan ini dikaitkan
dengan agama Islam yang suci.

Sebagai kesimpulan, bagi memastikan pengurusan harta orang
Islam terus membangun, berkembang dan memenuhi keperluan umat
Islam masa kini, kita perlu memperkenalkan produk-produk terkini
yang memenuhi kehendak semasa. Kemajuan sains dan teknologi
termasuk perkembangan pesat ICT perlulah digembleng sewajarnya
bagi membantu mempercepat serta mempermudah urusan manusia.
Sebarang kelemahan yang timbul hendaklah diperbaiki. Di samping
itu, semua pihak yang terlibat secara langsung dalam pengurusan harta
orang Islam perlu sentiasa berusaha bagi mewujudkan penyelesaian yang
terbaik untuk faedah semua di samping memastikan pelaksanaannya
adalah bertepatan dengan prinsip-prinsip syariah.

Membangun ekonomi.(new).indd   7 2/12/70   2:44:28 PM

Jurnal Muamalat Bil. 1/2008

8

Nota hujung
1  Artikel ini merupakan petikan teks ucapan perasmian oleh YB Dato’ Seri

Dr. Ahmad Zahid bin Hamidi, Menteri Di Jabatan Perdana Menteri
ketika merasmikan Konvensyen Faraid dan Hibah Kebangsaan 2008 pada
7 Ogos 2008 bersamaan 5 Sya’aban 1429 bertempat di Dewan Serbaguna
Masjid Wilayah Persekutuan, Jalan Duta, Kuala Lumpur.

Membangun ekonomi.(new).indd   8 2/12/70   2:44:28 PM

9

Abstract

Electronic investment or investment via internet is gaining
popularity among the masses. Muslims are no exception of being
enticed by the lucrative return offered by the online companies
which explains the increasing number of participations in
the schemes. As issue arises among the Muslims regarding its
permissibility from Shariah perspective, this article attempts to
provide an answer to the question by explaining Shariah stand
and ruling to this kind of investment.

Pendahuluan

Terdapat banyak syarikat pelaburan melalui internet yang menawarkan
pelaburan melalui internet. Kebanyakannya mendakwa berpangkalan di
luar negara. Antaranya ialah SwissCash Mutual Fund, ABB Fund, Eaindex,
Winlifund, E-Barrel dan banyak lagi. Artikel ini membentangkan kajian
tentang hukum pelaburan ke atas syarikat SwissCash Mutual Fund sahaja
(selepas ini akan disebut SwissCash), kerana ia amat popular di kalangan
masyarakat Malaysia. Adalah diharapkan hukum berkenaan pelaburan
ini dapat juga diqiyaskan ke atas skim-skim pelaburan internet yang lain.
Ini kerana aqad dan bentuk perniagaan yang dijalankan oleh syarikat-
syarikat ini adalah lebih kurang sama.

Hukum Pelaburan Ke Atas Syarikat
Swisscash Mutual Fund

Dr. Muhammad Yamin bin Ismail1

Jurnal Muamalat Bil. 1/2008

1 hukum pelaburan.indd   9 2/12/70   2:47:23 PM

Jurnal Muamalat Bil. 1/2008

10

Latar Belakang Swisscash

Skim pelaburan SwissCash dikendalikan oleh Syarikat SwissCash Mutual
Fund yang diketuai oleh Michael Mansfield sebagai Chief Financial
Officer. Pelaburannya menawarkan pulangan keuntungan sehingga
300% dalam masa 450 hari atau 15 bulan. Setiap peserta dikehendaki
melaburkan sejumlah wang antara USD100 hingga USD100,000.
Insentif sebanyak 10% komisyen diberikan kepada sesiapa yang dapat
menaja ahli baru. Syarikat ini mendakwa menjalankan kegiatan pelaburan
mereka dari Republik Dominica, sebuah negara yang mengenakan kadar
cukai yang rendah. Aktiviti pelaburan yang dijalankan oleh SwissCash
ialah seperti projek pembangunan, hedging, ekuiti, tukaran asing (forex),
perniagaan komoditi dan lain-lain.2

Bank Negara Malaysia (BNM) dan Suruhanjaya Sekuriti (SC)
pada 5 September 2006 telah mengeluarkan kenyataan akhbar bahawa
SwissCash bukan sebuah badan pelaburan yang diiktiraf oleh kerajaan.
Malah ke giatan pihak yang menganjurkan skim ini telah melanggar
undang-undang iaitu dengan mengutip deposit daripada orang ramai
tanpa kelulusan BNM. Pihak SC pula menjelaskan bahawa pihak
SwissCash tidak pernah diberikan lesen untuk menjalankan kegiatan di
Malaysia. Sehubungan itu, BNM dan SC menasihatkan orang ramai
supaya tidak terpengaruh dengan skim ini dan mengelakkan diri daripada
melabur dengan SwissCash. Orang ramai sepatutnya melaburkan wang
mereka di dalam sektor pelaburan tempatan yang lebih selamat dan
terjamin.3

Ciri-Ciri Pelaburan SwissCash

Pertama: Janji ‘Keuntungan yang Dijamin’ atau ‘Guaranteed Fixed
Return’

SwissCash menjanjikan keuntungan yang dijamin atau guaranteed fixed
return dalam pelaburan mereka. Pelan ini dinyatakan dalam laman web-
nya seperti berikut:4

SwissCash Investment Plan (SIP) is an Investment Facility
provided by SwissCash to investors who do not have know-how
in investing in the global market. An investor will invest any

1 hukum pelaburan.indd   10 2/12/70   2:47:24 PM

Hukum Pelaburan Ke Atas Syarikat Swisscash Mutual Fund

11

amount from a minimum of USD100 for a fixed return that
usually averages to 20% of principal investment per month. Your
fixed returns are guaranteed every month through SIP, for example
SIP15300. Many conventional investments do not guarantee
their investors profit but SIP guarantees profit to the investors as
time/period of payment is pre-set upon any investment.

Plan Pelaburan SwissCash dinyatakan dalam Jadual 1:

Jadual 1: Plan Pelaburan SwissCash

Invest a comfortable sum of
money

USD1,00 USD5,00 USD10,0

Dev. Project Equity OtherHedgi FORCommoditIIY

USD50,0 USD100,0

Enjoy a guaranteed Fixed
Return

SwissCash Investors

Hundreds of Mililion of Dollars

Avarage Return of 25-45% per month

SwissCash Investors=
Avarage of 20% per 30 calendar days

The SIP is a very simple financial facility. It only requires an investor to
invest a certain amount of money for a scheduled fixed return. Payment
schedules are very clear and known to all investors.

Here is an example of a SIP:

Principal: Amount that you invested in SIP = USD100,000

Frequency of Payments: Every 30 calendar days

1 hukum pelaburan.indd   11 2/12/70   2:47:26 PM

Jurnal Muamalat Bil. 1/2008

12

Amount of payment:
10% on first three payments, 15% on next three, 20% on next three, 25%
on next three and 30% on last three.

Number of Payments: 15

Total Returns: 300% returns in 450 days.

Dalam Jadual 1, untuk pelaburan berjumlah antara USD1000
hingga USD100,000, pelabur dijamin pulangan 20% untuk setiap 30
hari. Manakala pulangan pelaburan dari segi amaun kewangan pula
dinyatakan seperti di dalam Jadual 2 di bawah:

Jadual 2: Plan Pelaburan SwissCash

Swisscash Financial Facility

Swisscash Investment Plan (Sip)

Number of
Payments

Period/days
Stat From

Day O

Percentage/%
Returns on
Principal

Amount of Returns
based on USD 100,000

Principal

Accumulated
Returns /USD

1. 30 10 10,000 10,000

2. 60 10 10,000 20,000

3. 90 10 10,000 30,000

4. 120 15 15,000 45,000

5. 150 15 15,000 60,000

6. 180 15 15,000 75,000

7. 210 20 20,000 95,000

8. 240 20 20,000 115,000

9. 270 20 20,000 135,000

10. 300 25 25,000 160,000

11. 330 25 25,000 185,000

12. 360 25 25,000 210,000

13. 390 30 30,000 240,000

14. 420 30 30,000 270,000

15. 450 30 30,000 300,000

Total 450 300 300,000 300,000

1 hukum pelaburan.indd   12 2/12/70   2:47:27 PM

Hukum Pelaburan Ke Atas Syarikat Swisscash Mutual Fund

13

Dalam Jadual 2, jika modal pelaburan sebanyak USD100,000
dilabur selama 450 hari (15 bulan), jaminan pulangan yang akan
diperolehi ialah sebanyak USD300,000.

Dari segi hukum Syara‘, bentuk pelaburan seperti yang dinyatakan
itu (jaminan keuntungan) termasuk salah satu daripada dua bentuk:

 (a) qard atau pinjaman/hutang dengan faedah yang disyaratkan
yang mana ia adalah riba; atau

 (b) aqad mudarabah yang rosak syarat-syaratnya.

Qard Atau Pinjaman Dengan Janji Faedah Yang Disyaratkan
Adalah Riba

Wang deposit atau pelaburan yang diletakkan oleh pelabur dalam
institusi kewangan dihukumkan sebagai qard. Di dalam aqad qard,
manfaat atau hadiah atau jaminan pulangan tidak boleh disyaratkan
atau dijanjikan kerana ia membawa kepada riba. Ini berdasarkan hadith
Rasulullah SAW.:

ربا فهو منفعة جر قرض كل
Terjemahan:
Setiap pinjaman yang berlaku (ada) manfaat maka ia adalah riba5

Pandangan ulama bahawa qard yang disyaratkan padanya manfaat
adalah riba adalah seperti berikut:

 (a) Ibn Qudamah:

بغير خالف حرام فهو يزيده أن فيه شرط وكل قرض
  Terjemahan:
  Setiap qard (hutang) yang disyaratkan padanya pertambahan,

maka ia adalah haram tanpa khilaf.6

 (b) Pendapat rajih dari kalangan ulama Hanafi mengatakan qard
(hutang) yang disyaratkan manfaat, ia adalah haram.7

1 hukum pelaburan.indd   13 2/12/70   2:47:27 PM

Jurnal Muamalat Bil. 1/2008

14

إذا حرام جر نفعا كل قرض : في الراجح عندهم احلنفية قال
مشروطا كان

 (c) Pandangan ulama mazhab Maliki:8

دابته كركوب املقترض أموال من بشيء يحرم االنتفاع
ونحوه لإلكرام ال ألجل الدين في بيته كل واأل

  Terjemahan:
  Haram mengambil sesuatu faedah daripada harta benda orang

yang berhutang seperti menunggang binatang tunggangannya dan
makan di rumahnya dengan sebab memberinya hutang, bukan
dengan sebab menghormati si pemberi hutang dan sebagainya.

 (d) Ulama mazhab Syafi‘i dan Hanbali bersepakat untuk tidak

mengharuskan hutang yang ada manfaat, misalnya memberikan
hutang 1000 dengan syarat penghutang membeli rumah si
pemberi hutang atau dengan syarat penghutang membayar
semula dengan barangan yang lebih baik atau lebih banyak
daripada hutang pokok.9

يبيعه أن على ألفا يقرض أن مثل منفعة جر قرض يجوز ال
أكثر منه  أو عليه أجود منه يرد أو على أن داره

 (e) Ibn Munzir:

زيادة املستسلف على شرط إذا املسلف أن على أجمعوا
ربا الزيادة ذلك أخذ أن ذلك على أوهدية فأسلف

  Terjemahan:
  Mereka telah sepakat bahawa jika pemberi pinjam mensyaratkan

ke atas peminjam sebarang pertambahan atau hadiah, dan dia
meminjam atas perkara itu, sesungguhnya pengambilan lebihan
(pertambahan) itu adalah riba.10

1 hukum pelaburan.indd   14 2/12/70   2:47:28 PM

Hukum Pelaburan Ke Atas Syarikat Swisscash Mutual Fund

15

 (f ) Al-Jassas:

مشروطة بزيادة موءجال قرضا اجلاهلية إمنا كان أن ربا معلوم إنه
تعالى وحرمه اهللا األجل فأبطله من بدال الزيادة فكانت

    Terjemahan:
  Sudah dimaklumi bahawa riba Jahiliyyah ialah hutang bertangguh

dengan syarat pertambahan. Pertambahan itu sebagai balasan
kepada penangguhan tempoh, maka Allah SWT membatalkannya
dan mengharamkannya.11

 (g) Dr. Yusuf al-Qaradawi di dalam fatwanya mendefinisikan riba
sebagai “setiap pertambahan yang disyaratkan ke atas modal
pokok.”12

 (h) Majlis Penasihat Syariah, Bank Negara Malaysia, dalam men-
jawab soalan “bolehkah hibah diberi sebagai balasan kepada
pelanggan yang membuat bayaran mengikut jadual tanpa se-
barang kelewatan?” menjawab bahawa “..hibah tidak boleh
disyaratkan atau dijanjikan dalam kontrak pinjaman (qard) dan
wadi‘ah kerana ia boleh membawa kepada elemen riba.”13

  Berdasarkan pandangan-pandangan para ulama di atas, para
pelabur telah memberi pinjaman/hutang (qard) kepada Syarikat
SwissCash dan syarikat ini menjanjikan pulangan tetap.
Pulangan ini (guaranteed fixed return) adalah naf‘an (manfaat)
yang merupakan riba yang diharamkan. Pengharaman riba
adalah berdasarkan firman Allah SWT yang bermaksud:14

“Wahai orang-orang yang beriman! Bertaqwalah kamu
kepada Allah dan tinggalkanlah (jangan menuntut lagi) saki
baki riba (yang masih ada pada orang yang berhutang) itu,
jika benar kamu orang-orang yang beriman. Oleh itu, kalau
kamu tidak juga melakukan (perintah mengenai larangan
riba itu), maka ketahuilah kamu akan ada peperangan
dari Allah dan Rasul-Nya (akibatnya kamu tidak menemui
selamat). Dan jika kamu bertaubat, maka hak kamu (yang
sebenarnya) ialah pokok asal harta kamu.(Dengan yang

1 hukum pelaburan.indd   15 2/12/70   2:47:28 PM

Jurnal Muamalat Bil. 1/2008

16

demikian) kamu tidak berlaku zalim kepada sesiapa, dan
kamu juga tidak dizalimi oleh sesiapa.”

Kedua: Aqad Mudarabah Yang Rosak Syarat-syaratnya

Aqad mudarabah ialah pemilik harta (rabb al-mal) memberi kepada
pengusaha (mudarib) suatu harta supaya ia memperniagakannya dan
keuntungan dikongsi antara mereka berdua mengikut syarat yang mereka
buat.15 Manakala kerugian dikenakan ke atas pemilik harta sahaja.
Pengusaha tidak menanggung apa-apa kerugian. Dia hanya rugi kerja
dan tenaga.16 Hukum mudarabah adalah harus berdasarkan al-Quran,
al-Sunnah, Ijma’ dan Qiyas. Firman Allah SWT: 17

Maksudnya:
“ …dan yang lainnya orang yang musafir di muka bumi untuk
mencari rezeki dari limpah kurnia Allah…”

Mudarabah merupakan perkongsian untung rugi. Oleh itu ke-
untungan antara pemilik harta dan pengusaha mesti ditentukan dengan
kadar atau ratio tertentu seperti 70:30 atau 1:3 dan 2:3 daripada
keuntungan bersih setelah ditolak segala perbelanjaan mudarabah dan
sebagainya dan tidak boleh dalam bentuk jumlah seperti RM1000 dan
RM2000, atau dalam bentuk peratusan kepada modal (contohnya 10%
atau 20% daripada wang yang dilaburkan) kerana bentuk ini boleh
membawa kepada riba, ketidakadilan kepada salah satu pihak dan
boleh menimbulkan perselisihan dalam menentukan kadar keuntungan
masing-masing.

Ulama sepakat mengatakan, kontrak pelaburan (mudarabah) yang
menjamin keuntungan adalah tidak sah dari segi syara’. Pandangan
ulama adalah seperti berikut:

 (a) Ibn ‘Abidin:

قدرا فسدت عني فلو شائعا بينهما الربح وكون

1 hukum pelaburan.indd   16 2/12/70   2:47:29 PM

Hukum Pelaburan Ke Atas Syarikat Swisscash Mutual Fund

17

  Terjemahan:
  Bahawa keuntungan antara kedua-dua pihak hendaklah meluas

(flexible). Kalau ditetapkan satu kadar, maka rosaklah (aqad
mudarabah itu).18

 (b) al-Kasani:

ورب املضارب من منهما لكل واحد يكون املشروط أن ومنها
شرطا عددا أو ربعا فإن ثلثا نصفا أو الربح جزءا شائعا املال من
أو من الربح ألحدهما مائة درهم يكون أن شرطا بأن مقدرا

فاسدة   واملضاربة يجوز ال والبا قي لألخر أكثر أو أقل
  Terjemahan:
  “Antaranya bahawa hendaklah disyaratkan kepada kedua-dua

pihak iaitu rabb al-mal dan mudarib akan jumlah keuntungan
yang meluas (flexible) sama ada separuh atau satu pertiga atau
satu perempat. Sekiranya kedua-dua pihak mensyaratkan bilang-
an tertentu seperti mensyaratkan bahawa salah seorang akan
mendapat seratus dirham keuntungan atau kurang atau lebih dan
bakinya diberikan kepada satu pihak lagi, maka ini tidak boleh
dan mudharabah itu fasidah (rosak aqadnya).”19

 (c) Ibn Qudamah:

على العلم أهل من نحفظ عنه كل من أجمع املنذر ابن قال
دراهم لنفسه أوكالهما أحدهما  جعل إذا القراض  إبطال

معلومة
  Terjemahan:
  Kata Ibn Munzir, ahli-ahli ilmu setakat yang kami ketahui

semuanya sepakat mengatakan bahawa batal qirad (mudarabah)
apabila salah satu pihak atau kedua-duanya menetapkan se-
jumlah dirham yang dimaklumi.20

1 hukum pelaburan.indd   17 2/12/70   2:47:29 PM

Jurnal Muamalat Bil. 1/2008

18

 (d) Dr. Yusuf al-Qaradawi:21

وال اليزيد مضمون محدد ربح املال لصا حب يفرض أن أما
فهذا مجافاة تفاقمت اخلسارة او الربح  تضاعف وإن ينقص
ومعاندة والعمل اخلبرة ضد املال لرأس وحتيز الصريح للعدل
الكسب حلب  وتشجيع ومتنع تعطى التي احلياة لقوانني
اخلبيث هو روح الربا وذلك مخاطرة وال عمل دون املضمون

  Terjemahan:
  Adapun sekiranya menetapkan kepada tuan punya harta

(pelabur) akan keuntungan yang dijamin yang tidak bertambah
atau berkurangan, walaupun keuntungan mungkin berlipat kali
ganda atau kerugian yang merudum, maka ini adalah menafikan
keadilan yang jelas nyata dan mengenepikan harta modal
daripada usaha dan kerja, serta berlawanan dengan undang-
undang kehidupan yang bersifat memberi dan menegah. Ia juga
menggalakkan kepada usaha untuk mendapat jaminan pulangan,
tanpa bekerja dan berusaha. Ini adalah roh riba yang keji.

 (e) Majlis Penasihat Syariah, Accounting & Auditing Organization
For Islamic Institutions (AAOIFI) telah membuat keputusan
berikut:

املضاربة      فسدت , مقطوعًا مبلغًا لنفسه الطرفني شرط أحد إذا
  Terjemahan:
  Apabila mana-mana pihak menetapkan baginya satu jumlah

untung yang tetap dan pasti, maka rosaklah aqad pelaburan
mudarabah itu.22

 (f ) Jaminan untung dalam kontrak pelaburan telah disepakati para

ulama sebagai haram kerana ia adalah riba. Hadith Nabi  SAW
menyebut:

بالضمان  اخلراج

1 hukum pelaburan.indd   18 2/12/70   2:47:30 PM

Hukum Pelaburan Ke Atas Syarikat Swisscash Mutual Fund

19

  Terjemahan :
  Bagi mendapatkan keuntungan (hasil pelaburan) mestilah dengan

menghadapi risiko (bermakna tiada untung tetap dijanjikan dan
pelabur mesti menjamin keelokan barangan yang dijual jika
melibatkan jual beli)23

Dalam aktiviti kewangan Islam, wang tidak boleh memberi keuntung-
an tanpa gabungan dengan tenaga atau kepakaran atau perkhidmatan
atau sumber-sumber semulajadi dan sebagainya. Dengan erti kata lain,
keuntungan mestilah didasarkan kepada liabiliti. Ini berasaskan kepada
kaedah fiqh iaitu  بالغرم -kerosakan) (al-ghunmu bi al-ghurmi) الغنم
mudarat-merupakan pulangan kepada keuntungan). Kaedah ini men-
jelaskan bahawa sesiapa yang memperolehi faedah atau keuntungan
dari sesuatu perkara, maka dia juga akan menanggung kerosakan atau
mudaratnya.24 Ini disokong oleh satu lagi kaedah fiqh iaitu al-ni‘mah bi
qadr al-niqmah wa al-niqmah bi qadr al-ni‘mah (nikmat itu mengikut
kadar serta tanggungan – kesusahan-dan berat tanggungan mengikut
kadar nikmat).25

Berdasarkan kepada pandangan para ulama di atas, pelaburan
SwissCash juga dianggap sebagai aqad mudarabah yang rosak syaratnya
kerana tidak menepati syarat yang diletakkan oleh hukum dalam pem-
bahagian keuntungan. Dasar pelaburan dalam Islam adalah tertakluk
kepada keuntungan dan kerugian. Pelaburan yang hanya semata-mata
menjamin keuntungan adalah pinjaman dengan riba sama seperti
pinjaman wang dengan faedah (interest).

Oleh itu pelaburan SwissCash sama ada termasuk dalam bab qard
jarra naf‘an (hutang dengan faedah) atau mudarabah yang rosak syarat-
syaratnya, maka pelaburan dalam skim ini adalah haram dan tidak sah
berdasarkan kepada kedua-dua andaian(ihtimal) ini.

Ketiga:  Pelaburan SwissCash Yang Diragui: Tukaran Wang Asing
 (Foreign Exchange)

Dalam laman webnya, SwissCash mempromosikan pelaburannya dalam
minyak dan gas, hedging,  comodity futures dan forex bagi meraih keuntung-
an. Dalam ruangan Frequently Asked Questions (FAQ) dinyatakan:26

1 hukum pelaburan.indd   19 2/12/70   2:47:30 PM

Jurnal Muamalat Bil. 1/2008

20

As a muslim (believer in Islam), we are not allowed to invest in
corporations that have dealings with industries such as gamblings,
alcohol, tobacco or any other that is related to unhealthy living.
Does your investment cover such sectors?

In fact we do not, as there are high risk and low return sectors.
Our investments are most spread into utilities, I.T., viable project
developments, natural resources, agriculture commodities and
money markets.

Salah satu bidang perniagaan SwissCash ialah pertukaran wang
asing (forex atau money markets). Ensiklopedia Britannica memberikan
definisi forex sebagai:

Purchase or sale of one national currency in exchange for another
nation’s currency, usually conducted in a market setting. Foreign
exchange makes possible international transactions such as imports
and exports and the movement of capital between countries. The
value of one foreign currency in relation to another is defined by
the exchange rate.27

Maksudnya suatu jenis perdagangan/transaksi yang memperdagang-
kan matawang suatu negara terhadap matawang negara lainnya yang
melibatkan import eksport dan pemindahan dana antara satu negara
dengan negara yang lain.

Perdagangan pertukaran matawang asing diharuskan oleh Syarak
tetapi tertakluk kepada garis panduan yang mesti dipatuhi iaitu qabad
(serah dan terima)  dalam  waktu  yang sama secara hakiki atau hukmi yang
disebut dalam hadis sebagai yadan bi yadin. Dalam bahasa Inggerisnya
adalah on the spot basis. Ini berdasarkan hadith:

فإذا بيد يدا سوأ بسوأ مبثل بالفضة مثال بالذهب والفضة الذهب
بيد  يدا كان إذا شئتم كيف فبيعوا اختلفت هذه األشياء

Terjemahan:
Emas dengan emas (ditukar atau diniagakan), perak dengan perak,
mestilah sama timbangan dan sukatannya, dan ditukar secara terus

1 hukum pelaburan.indd   20 2/12/70   2:47:31 PM

http://www.britannica.com/ebc/article-9362048

http://www.britannica.com/ebc/article-9364072

Hukum Pelaburan Ke Atas Syarikat Swisscash Mutual Fund

21

(pada satu masa) dan sekiranya berlainan jenis, maka berjual-belilah
kamu sebagaimana yang disukai sekiranya ditukar secara terus.28

Perdagangan tukaran matawang asing yang diuruskan oleh
sistem kewangan konvensional tidak menjaga syarat qabad ini yang
menyebabkannya menjadi riba nasi’ah. Ini kerana perdagangan tukaran
matawang asing yang dijalankan oleh institusi kewangan konvensional
adalah forward forex atau forex yang menggunakan value forward
(nilai masa hadapan) yang tergolong dalam riba nasi’ah. Forex yang
menggunakan nilai forward ini sememangnya mampu menghasilkan
untung yang lebih berbanding forex on the spot basis dalam kebanyakan
keadaan jika tepat penggunaannya. Selain itu, forex juga terdedah kepada
unsur spekulasi berlebihan yang boleh menyebabkan ia termasuk dalam
kategori perjudian. Bagaimanapun, unsur perjudian ini agak sukar
untuk ditetapkan kadarnya.

Tidak dinafikan terdapat sesetengah bank Islam melakukan forex
setelah mendapat kelulusan Majlis Penasihat Syariah masing-masing.
Kebanyakan mereka melakukan forex jenis spot dan bukannya jenis
forward. Majlis Penasihat Syariah di bank-bank ini telah meletakkan
beberapa syarat dan bukannya secara bebas begitu sahaja. Berkenaan
pelaburan SwissCash dalam forex, sudah tentu ia tidak memberikan
perhatian kepada syarat-syarat yang ditetapkan hukum syara’.

Fatwa-fatwa tentang keharusan forex adalah tertakluk kepada syarat
qabad atau al-taqabud atau yadan biyadin, bukannya secara mutlak:

 (a) Keputusan Fatwa Negeri Perak tentang hukum perniagaan
wang asing (forex) menyatakan:

  Mesyuarat Jawatankuasa Syariah yang bersidang pada hari ini
22 Muharram 1425 bersamaan 3 Mac 2005 bersetuju bahawa
hukum perniagaan wang asing adalah harus dengan syarat al-
taqabud.

 (b) Majlis Penasihat Syariah, Bank Islam Malaysia Berhad (BIMB)
dalam mesyuarat ke-68 pada 7 Disember 2001 (Minit Mesyuarat
MPS 68:7) telah diminta memberi pandangan tentang persoalan
hukum Jual Beli Matawang Asing yang dihadapi oleh BIMB

1 hukum pelaburan.indd   21 2/12/70   2:47:31 PM

Jurnal Muamalat Bil. 1/2008

22

Foreign Currency Clearing Agency Sdn. Bhd. (BIFCA) dalam
operasi harian iaitu wang yang ditempah diterima lewat yang
menjadi kebiasaan dalam urusniaga tukaran matawang asing;
adakah termasuk dalam mafhum riba yad atau riba nasi’ah.
MPS BIMB memutuskan bahawa kelewatan penghantaran
wang asing dalam isu ini adalah memenuhi maksud “serah
menyerah dalam majlis yang sama” (hallan yadan bi-yadin) dan
tidak bercanggah dengan kehendak syariah kerana kelewatan
berlaku disebabkan faktor luar kawalan dan menepati uruf
perniagaan zaman sekarang.29

 (c) Fatwa Majma’ al-Buhuth al-Islamiyyah bi al-Azhar al-Sharif
menyatakan:30

القيمة مختلفة أخرى بعملة عملة بيع شرعا يجوز هل
باليورو األوروبى؟ األمريكي كبيع الدوالر واجلنسية

عليه اهللا صلى الرسول حديث بدليل يجوز, نعم : اجلواب
كيف اختلف اجلنسان فبيعوا مسلم: إذا صحيح وسلم في

بيد. يدا كان إذا شئتم
  Terjemahan:
  Adakah harus dari segi syara’ membeli satu matawang dengan

matawang yang lain yang berbeza nilai dan jenis seperti membeli
Dollar Amerika dengan Euro Eropah?

  Jawapan: Ya, harus, dengan dalil hadith Rasulullah SAW dalam
Sahih Muslim: Apabila berlainan jenis, maka berjual-belilah
kamu sebagaimana yang disukai sekiranya yadan biyadin.

Di SwissCash tidak ada badan syariah yang memantau perjalanan per-
dagangan forex ini yang akan menyebabkan ia menggunakan instrumen
forex tanpa sebarang ikatan syarat yang ditetapkan syariah. Tanpa syarat
qabad, transaksi antara matawang dengan matawang secara bertangguh
akan menyebabkan berlakunya riba nasi’ah yang diharamkan.

1 hukum pelaburan.indd   22 2/12/70   2:47:32 PM

Hukum Pelaburan Ke Atas Syarikat Swisscash Mutual Fund

23

Keempat: SwissCash Tiada Jawatankuasa Penasihat Syariah

Peraturan yang diamalkan di Malaysia dan seluruh dunia dalam sistem
perbankan, kewangan dan pasaran modal Islam menyatakan mana-
mana bank atau syarikat yang ingin mewujudkan skim perbankan Islam
atau melaburkan dana mereka dalam mana-mana sekuriti lulus syariah,
hendaklah melantik Jawatankuasa Penasihat Syariah dalaman bagi
mengawasi dan memastikan produk-produk perbankan dan pelaburan
berlandaskan prinsip syariah. Penubuhan Jawatankuasa Penasihat
Syariah dalaman ini adalah diwajibkan untuk menasihati pihak bank
dan syarikat supaya operasi dan pengendaliannya tidak bertentangan
dengan syariah. Syarat ini adalah syarat statutori yang mesti dipatuhi
oleh mana-mana institusi perbankan, kewangan dan pasaran modal
Islam yang ingin melancarkan produk-produk yang menepati kehendak
syariah (syariah compliance).

Melalui penelitian terhadap laman web SwissCash, didapati
syarikat ini tidak mempunyai Jawatankuasa Penasihat Syariah. Perkara
ini tidaklah menghairankan kerana SwissCash adalah syarikat pelaburan
konvensional dan mereka tidak perlu kepada jawatankuasa ini untuk
mengawasi segala aktiviti pelaburan mereka.

Kesimpulan

Sebarang pelaburan yang menjanjikan pulangan keuntungan secara
tetap (riba) adalah haram menurut hukum Islam. Sebagai sebuah
syarikat pelaburan konvensional di mana riba menjadi amalan terasnya,
tentunya SwissCash akan mempromosikan keuntungan yang luar
biasa sebagai satu-satunya daya penarik. Adalah jelas bahawa hukum
pelaburan SwissCash dan seumpamanya adalah haram. Oleh itu, umat
Islam amat sukar untuk menjustifikasikan bagaimana seorang muslim
boleh terlibat dalam bentuk pelaburan seumpama ini dan menjadi
pemakan riba, melainkan kerana tamakkan keuntungan semata-mata.
Sewajibnya setiap muslim mencari jalan yang halal dalam pelaburan dan
menjauhkan diri dari perkara yang haram kerana dia bertanggungjawab
di Hari Kiamat tentang hartanya dari mana diperolehi dan di manakah
dibelanjakannya.

1 hukum pelaburan.indd   23 2/12/70   2:47:32 PM

Jurnal Muamalat Bil. 1/2008

24

Keputusan Muzakarah Jawatankuasa Fatwa Kebangsaan

Muzakarah Jawatankuasa Fatwa, Majlis Kebangsaan Bagi Hal Ehwal
Ugama Islam Malaysia Kali ke 77 yang bersidang pada 10-12 April
2007 di Hotel Primula, Kuala Terengganu, memutuskan bahawa
sebarang pelaburan yang menjamin keuntungan secara tetap seperti
yang ditawarkan oleh beberapa syarikat pelaburan dalam dan luar negara
seperti SwissCash Mutual Fund dan lain-lain adalah haram kerana ia
mengandungi unsur riba dan gharar. Teks keputusan adalah berikut :

“Dalam isu pelaburan saham melalui internet, Jawatankuasa
telah memutuskan bahawa sebarang pelaburan yang menjamin
keuntungan secara tetap seperti yang ditawarkan oleh beberapa
syarikat pelaburan dalam dan luar negara seperti SwissCash
Mutual Fund dan lain-lain adalah haram kerana ia mengandungi
unsur riba dan gharar. Oleh itu, umat Islam dilarang terlibat
dengan pelaburan seumpama ini kerana banyak alternatif lain
berlandaskan Islam yang boleh disertai oleh umat Islam.”

1 hukum pelaburan.indd   24 2/12/70   2:47:33 PM

Hukum Pelaburan Ke Atas Syarikat Swisscash Mutual Fund

25

Nota Hujung

1  Penulis ialah Penolong Pengarah (Penyelidikan), Jabatan Kemajuan Islam
Malaysia

2  Swiss Mutual Fund, http://www.swisscash.net/web/sff_sip.aspx, tarikh
akses 6 Mac 2007.

3  “Amaran Mengenai Swiss Cash atau Swiss Mutual Fund.” Siaran Akhbar
Bank Negara Malaysia bertarikh 5 September 2006

4 Laman web Swiss Cash, http://www.swisscash.net/web/sff_sip.aspx, tarikh
akses 6 Mac 2007.

5  Riwayat al-Harith bin Usamah dari hadis ‘Ali r.a. Nayl al-Awtar, jil. 5, h.
262. Hadith ini walaupun daif, tetapi para ulama sepakat (ijma’) beramal
dengan kehendak dan maksudnya.

6  Mughni, jil 4, hal. 390
7  Dipetik dari Wahbah al-Zuhayli, al-Fiqh al-Islami wa Adillatuh, jil. 4, hal.

724
8  Ibid
9  Ibid
10  Dipetik daripada Muhammad Hilmi al-Sayyid ‘Isa (t.t.), Qadaya Fiqhiyyah

Mu’asirah, jil. 4. Kaherah: Jami’ah al-Azhar al-Sharif, h. 19.
11  Ibid, hal. 21
12  Yusuf al-Qaradawi(1987), Fatawa Mu’asirah. Kaherah: Dar al-Wafa’, hal.

605-606.
13  Kompilasi Keputusan MPSK, Bank Negara Malaysia (BNM).
14  Surah al-Baqarah 2: 278-279
15  Wahbah Zuhayli (1994), al-Fiqh al-Islami wa Adillatuh, jil. 4, h. 841
16  Ibid
17  Surah al-Muzzammil 73: 20
18  Hasyiah Ibn ‘Abidin ‘ala al-Dur al-Mukhtar, jil. 5, hal. 648.
19  Bada’i al-Sana’i, jil. 8, hal. 3602.
20  al-Mughni, jil. 5, hal. 186187.
21  Dr. Yusuf al-Qaradawi (1988), al-Halal wa al-Haram fi al-Islam. Kaherah

Maktabah Wahbah, h. 260
22  Al-Ma’ayir As-Syar’iyyah. Bahrain: AAOIFI, hlm 240.
23  Riwayat As-Shafie, Ahmad, Ibn Hibban, Abu Daud : no 3508 ; Albani :

Hasan
24  ‘Ali Haidar (t.t), Durar al-Hukkam Sharh Majallah al-Ahkam, j. 1. Beirut:

Dar al-Kutub al-‘Ilmiyyah, h. 79
25  Ibid
26  SwissCash Mutual Fund, http://www.swisscash.com

1 hukum pelaburan.indd   25 2/12/70   2:47:33 PM

http://www.swisscash.net/web/sff_sip.aspx

http://www.swisscash.net/web/sff_sip.aspx

http://www.swisscash.com

Jurnal Muamalat Bil. 1/2008

26

27  Encyclopaedia Britannica Online, http://www.britannica.com
28  Riwayat Muslim. Rujuk Sahih Muslim, jil 3, hal. 1211. Kaherah: Mustafa

al-Halabi
29  Haji Mohd. Nazri bin Chik dan Nasruddin Haji Yaakub (2006), Aplikasi

Teori-Teori Usul Fiqh Dalam Keputusan-Keputusan Pengawasan
Syariah Bank Islam Malaysia Berhad 1983-2004. Sila rujuk http://www.
islamhadari.net.

30  Fatwa ini bertarikh 3 November 2006

1 hukum pelaburan.indd   26 2/12/70   2:47:34 PM

http://www.britannica.com

27

Abstract

The article examines the aspect of istita‘ah from the view of classical
and contemporary muslim jurists in determining the permissibility
of the usage of money from loan scheme provided by co-operative
bodies to perform haj or umrah (pilgrimage) in Mecca.

Pendahuluan

Sejak akhir-akhir ini terdapat beberapa koperasi dan bank di Malaysia yang
memperkenalkan skim pembiayaan untuk menunaikan haji atau umrah.
Sebagai contohnya Koperasi Belia Islam (KBI) telah melancarkan Skim
Simpanan Tahayyuz Haji, Umrah dan Ziarah. Skim ini yang berbentuk
tabungan dan pelaburan akan memberi peluang kepada ahli-ahlinya
untuk menunaikan fardu haji, umrah dan ziarah apabila tiba gilirannya
walaupun wang simpanan belum mencukupi. Ia dibuat berdasarkan
prinsip ta‘awun sesama ahli, keadilan, perlindungan simpanan dan
keuntungan simpanan. Sementara Koperasi Muslimin Malaysia Berhad
pula telah meluluskan skim Pembiayaan al-bay‘ Bithaman al-ajil yang
mana antara skim yang ditawarkan ialah pembiayaan untuk Pakej Umrah
dan Ziarah sahaja. Selain itu, Bank Islam juga turut memperkenalkan
skim pinjaman untuk mengerjakan umrah.

Skim Pinjaman Wang Daripada Koperasi
Dan Seumpamanya Untuk Menunaikan Fardu

Haji Atau Umrah

Zulfaqar bin Mamat

Jurnal Muamalat Bil. 1/2008

2 skim pinjaman.indd   27 2/12/70   2:49:32 PM

Jurnal Muamalat Bil. 1/2008

28

Koperasi atau bank yang membiayai skim-skim pinjaman sebegini
sebenarnya tidak akan membuat produk tanpa apa-apa asas yang jelas,
sebaliknya mereka terlebih dahulu merujuk perkara ini kepada Majlis
Penasihat Syariah atau Lujnah Syariah masing-masing. Sungguhpun
begitu, sebelum skim pembiayaan seumpama ini berkembang dan
diterimapakai oleh koperasi-koperasi, bank-bank dan lain-lain institusi,
maka suatu kepastian hukum perlu dibuat di peringkat pusat sebagai
panduan kepada  pihak-pihak yang terlibat dan juga orang awam.

Pensyariatan Haji Dan Umrah

Ibadat haji termasuk juga umrah merupakan salah satu daripada rukun
Islam yang lima. Hukumnya ialah fardu ain ke atas setiap orang Islam
yang mukalaf dan mampu. Firman Allah SWT dalam surah al-Baqarah,
ayat 196 ;

Maksudnya :
“Dan sempunakanlah ibadat haji dan umrah kerana Allah
SWT.”

Sabda Rasulullah SAW ;

محمدا وأن اهللا اال اله ال أن شهادة االسالم على خمس : بني
وصوم رمضان. البيت وحج الزكاة واقام الصالة وايتاء اهللا رسول

ومسلم البخاري رواه
Maksudnya :
“Didirikan Islam itu di atas lima rukun : Pengakuan bahawa
tiada tuhan melainkan Allah SWT dan bahawasanya
Muhammad SAW itu pesuruh Allah, mendirikan sembahyang,
menunaikan zakat, mengerjakan haji di Baitullah dan berpuasa
di bulan Ramadhan.”

Kewajipan menunaikan haji dan umrah yang mengandungi
hikmah dan falsafah yang banyak dan bernilai telah mendorong umat
Islam dari seluruh dunia menanam hasrat untuk melakukan ibadat
tersebut walaupun terpaksa berusaha lebih sedikit mempersiapkan diri

2 skim pinjaman.indd   28 2/12/70   2:49:33 PM

Skim Pinjaman Wang Daripada Koperasi Dan Seumpamanya Untuk Menunaikan
Fardhu Haji Atau Umrah

29

dari sudut fizikal dan material untuk menunaikan rukun Islam yang
kelima tersebut.

Kemampuan(Istita‘ah) Untuk Mengerjakan Haji Atau Umrah

Islam secara prinsipnya tidaklah memberatkan umatnya terhadap sesuatu
perkara melainkan sekadar yang termampu. Demikian juga, kewajipan
menunaikan haji yang terikat dengan syarat-syarat yang khusus, salah
satu daripadanya ialah berkemampuan untuk menunaikannya. Firman
Allah SWT:

      Ali Imran : 97

Maksudnya :
“Dan Allah SWT mewajibkan manusia mengerjakan ibadah
haji dengan mengunjungi Baitullah, iaitu sesiapa yang mampu
dan berkuasa sampai kepadanya.”

Dalam membincangkan syarat kemampuan ini para fuqaha telah
sepakat menyatakan bahawa kemampuan yang dimaksudkan dalam
ayat ini ialah kemampuan dari segi fizikal, kewangan dan keamanan,
tetapi mereka berselisih pendapat dalam memperincikan apakah
bentuk kemampuan-kemampuan tersebut. Antara yang dibahaskan
ialah soal kemampuan dari segi kewangan di mana individu yang
ingin menunaikan haji itu mestilah melebihi paras keperluan asasi bagi
dirinya dan keluarganya sepanjang masa pemergiannya ke Baitullah
tersebut, selain itu dia hendaklah menjelaskan segala hutang piutang
yang masih tertanggung kerana hutang merupakan salah satu hak yang
mesti ditunaikan.

Perincian Fuqaha Mengenai Kemampuan

Berikut dinyatakan beberapa perincian yang dikemukakan oleh fuqaha
mengenai istita‘ah khususnya dari sudut hutang seperti berikut:

i. Fuqaha Malikiyyah mengatakan “tidak wajib haji dengan cara ber-
hutang sekalipun dengan bapanya sendiri sekiranya dibimbangi

2 skim pinjaman.indd   29 2/12/70   2:49:33 PM

Jurnal Muamalat Bil. 1/2008

30

tidak mampu membayar balik pinjaman tersebut” (Dr. Wahbah al-
Zuhayli, al-Fiqh al-Islami wa Adillatuh, Jld. 3, Hlm. 2085)

ii. Fuqaha Syafi’iyyah pula menyatakan “Disyaratkan bagi orang yang
mengerjakan haji itu pembiayaan untuk bekalan dan kenderaannya
hendaklah daripada lebihan pendapatannya selepas ditolak segala
hutangnya yang perlu dibayar dengan segera atau secara tangguh,
sama ada hutang yang bersangkutan dengan hak manusia atau hak
Allah SWT(Ibid, Hlm. 2087)

iii. Fuqaha Hanabilah pula berpandangan seperti fuqaha Syafi‘iyyah
dalam hal ini kerana penunaian hutang adalah keperluan asasi dan
bersangkutan pula dengan hak-hak manusia yang mesti ditunaikan.
(Ibid, Hlm. 2091)

iv. Imam al-Mawardi dari kalangan fuqaha Syafi‘iyyah ketika mem-
bincangkan syarat kemampuan ini pula telah membahagikannya
kepada dua belas jenis dan salah satu daripadanya ialah seseorang yang
berkemampuan dari segi harta dan fizikalnya, tetapi dia mempunyai
hutang yang belum dilangsaikan, maka hukumnya tertakluk kepada
dua keadaan :

 a. Hutang yang perlu dibayar segera. Dalam keadaan ini haji
tidak wajib ke atas individu itu kerana dia dianggap tidak
berkemampuan.

 b. Hutang yang tidak perlu dibayar segera (boleh ditangguhkan).
Sekiranya hutang itu perlu dibayar sebelum hari wukuf di Arafah
maka tidak wajib haji, tetapi sekiranya ia perlu dibayar pada hari
wukuf di Arafah maka terdapat dua pandangan:

 (al-Mawardi, al-Hawi al-Kabir, Jld. 4, hlm. 13)

  -    Tidak wajib haji kerana tidak berkemampuan

  -     Wajib haji kerana hutang secara bertangguh tidak perlu dibayar
     sebelum sampai masanya.

Daripada pendapat-pendapat fuqaha mazhab di atas dapatlah di-
simpulkan bahawa fuqaha Syafi‘iyyah dan Hanabilah tidak mewajibkan
haji kepada individu yang masih berhutang, fuqaha Malikiyyah juga

2 skim pinjaman.indd   30 2/12/70   2:49:34 PM

Skim Pinjaman Wang Daripada Koperasi Dan Seumpamanya Untuk Menunaikan
Fardhu Haji Atau Umrah

31

berpendapat demikian tetapi ada sedikit kelonggaran iaitu boleh di-
kerjakan haji sekiranya diyakini mampu membayar balik pinjaman
tersebut. Imam al-Mawardi seterusnya ketika memperincikan pendapat
mazhab Syafi‘i telah menukilkan pendapat kedua yang mewajibkan
orang yang berhutang secara tangguh mengerjakan haji sekiranya hutang
itu boleh dibayar selepas hari Arafah.

Berdasarkan kepada pemahaman nas-nas dan pendapat-pendapat
fuqaha klasik tersebut maka didapati beberapa orang ulama moden
kemudiannya berbeza pandangan dalam menentukan hukum berhutang
untuk menunaikan ibadat haji.

Dr. Ahmad al-Syarbasi berpandangan bahawa tidaklah menjadi
suatu kewajipan kepada orang yang tidak mempunyai harta untuk
mengerjakan haji dengan meminjam wang daripada orang lain. Ini
berdasarkan firman Allah SWT dalam surah Ali-Imran, ayat 97 tadi
dan ia juga dikuatkan lagi dengan hadith yang diriwayatkan oleh al-
Baihaqi:

عليه  اهللا صلى رسول اهللا سألت : قال أوفى أبى بن عبداهللا عن
: ال  قال ؟ أيستقرض للحج يحج, لم رجل عن وسلم

Maksudnya :
“Daripada Abdullah bin Abi Awfa katanya : Aku bertanya kepada
Rasulullah SAW tentang seorang lelaki yang belum menunaikan
haji, adakah boleh dia meminjam untuk menunaikannya ?
Sabdanya : Tidak boleh”.

Selain itu, ulasan dalam kitab-kitab turath seperti “al-Muhazzab”
yang menyatakan bahawa seseorang yang ada wang untuk menunaikan
haji tetapi dia berhajat untuk melangsaikan hutangnya maka tidak wajib
dia menunaikan haji walaupun hutang itu perlu dibayar segera atau
secara tangguh. Ini menguatkan lagi pendapat yang tidak mewajibkan
haji secara berhutang. (Dr. Ahmad al-Sharbasi, Yasalunaka fi al-Din wa
al-Hayat, Jld. 1, Hlm. 171-172).

Pendapat ini juga dipersetujui oleh Panel Fatwa Islamweb yang
tidak mewajibkan berhutang untuk menunaikan haji walaupun tidak
menafikan dari segi kesahihannya. (http://www.islamweb.net/ph)

2 skim pinjaman.indd   31 2/12/70   2:49:34 PM

Jurnal Muamalat Bil. 1/2008

32

Syeikh Atiyyah Saqr pula mengemukakan pendapat bahawa tidak
wajib bagi seseorang itu berhutang untuk mengerjakan haji berasaskan
dalil hadis yang diriwayatkan oleh Imam al-Baihaqi tadi. Tegahan tersebut
menurut sesetengah ulama membawa hukum haram dan ada yang
menyatakan makruh sahaja. Sungguhpun begitu, harus bagi seseorang
itu berhutang (tanpa faedah) dan mengerjakan haji dengannya apabila
diyakini dapat membayar balik pinjaman tersebut tanpa memberi kesan
yang besar kepada pendapatan dan nafkah keluarganya. Antara contoh
pinjaman jenis ini ialah seperti menubuhkan dana  atau koperasi yang
mana anggotanya melalui sumbangan bulanan atau tahunan berpeluang
menunaikan haji secara bergilir-gilir berdasarkan prinsip saling lengkap
melengkapi. (http://islamonline.net/fat…)

Ahli Majlis Fatwa al-Lajnah al-Daimah li al-Buhuth wa al-Ifta’ yang
berpusat di Riyad, Arab Saudi ketika ditanya tentang haji orang yang
berhutang menyatakan harus orang yang berhutang itu mengerjakan
haji jika dia yakin mampu membayar balik pinjaman dan pemergiannya
menunaikan haji tidak menghalangnya menunaikan hutang atau orang
yang berhutang menunaikan haji dengan izin orang yang memberi
hutang. Sekiranya tidak yakin dapat membayar balik atau tidak diizinkan
maka tidak harus baginya mengerjakan haji. Sekiranya dilaksankan juga
haji tersebut maka hukumnya adalah sah. (Fatawa al-Lajnah al-Daimah
li al-Buhuth al-Ilmiah wa al-Ifta, Jld. 11, Hlm. 47-48)

Rumusan

Berdasarkan pendapat-pendapat yang dikemukakan di atas dapatlah
dirumuskan seperti berikut :

i. Hukum asal berhutang untuk menunaikan haji adalah tidak wajib.

ii. Sungguhpun begitu ada pendapat yang mengharuskan berhutang
untuk menunaikan haji sekiranya diyakini mampu membayar balik
hutang tersebut dan ia tidak menjejaskan kehidupan normalnya.

iii. Sekiranya tidak mampu menanggung kedua-duanya, hendaklah di-
dahulukan membayar hutang daripada menunaikan haji.

2 skim pinjaman.indd   32 2/12/70   2:49:35 PM

Skim Pinjaman Wang Daripada Koperasi Dan Seumpamanya Untuk Menunaikan
Fardhu Haji Atau Umrah

33

iv. Adalah dicadangkan sekiranya hukum meminjam wang untuk
menunaikan haji atau umrah ini diharuskan, sebaik-baiknya skim
pinjaman ini hendaklah diuruskan melalui badan atau koperasi
yang mementingkan prinsip ikhlas, kerjasama (ta‘awun), adil dan
telus dalam operasinya disamping bebas dari unsur riba. Skim ini
juga hendaklah dilindungi oleh skim takaful untuk mengelakkan
bebanan kepada penjamin sekiranya peminjam meninggal dunia
sebelum habis membayar pinjaman.

Keputusan Mesyuarat Panel Kajian Syariah (PKS) Dan Muzakarah
Jawatankuasa Fatwa Kebangsaan (MJKF)

Isu ini telah dibawa dan dibincang melalui dua  panel yang ditubuhkan
oleh Jabatan Kemajuan Islam Malaysia iaitu PKS dan MJKF, kedua-
dua panel tersebut secara umumnya bersetuju mengharuskan berhutang
untuk menunaikan haji sekiranya diyakini mampu membayar balik
pinjaman hutang tersebut dan skim pinjaman itu dijalankan atas prinsip
ikhlas, kerjasama (ta‘awun), adil, telus dan bebas dari unsur riba.

Berikut ialah keputusan lengkap kedua-dua panel tersebut;

i.  Mesyuarat Panel Kajian Syariah, JAKIM kali ke 47 pada 27-28
Julai 2004. Ahli-ahli PKS dalam mesyuarat tersebut telah bersetuju
membuat keputusan seperti berikut:

 “Harus bagi orang yang berhutang dengan menggunakan
skim pinjaman wang daripada koperasi dan seumpamanya
untuk menunaikan fardu haji atau umrah sekiranya diyakini
mampu membayar balik pinjaman hutang tersebut dan tidak
menjejaskan kehidupan normal seseorang.”

ii. Muzakarah Jawatankuasa Fatwa Majlis Kebangsaan Bagi Hal
Ehwal Ugama Islam Malaysia kali ke 69 pada 13-15 Jun 2005
yang kemudiannya meneliti kertas mengenai perkara tersebut telah
memutuskan seperti berikut:

 “Adalah harus seseorang berhutang untuk menunaikan haji atau
umrah sekiranya diyakini mampu membayar balik pinjaman
hutang tersebut dan tidak menjejaskan kehidupan normalnya;

2 skim pinjaman.indd   33 2/12/70   2:49:35 PM

Jurnal Muamalat Bil. 1/2008

34

dan

Skim pinjaman tersebut hendaklah diurus melalui badan atau
koperasi yang mementingkan prinsip ikhlas, ta‘awun, adil dan telus
dalam operasinya di samping bebas dari unsur-unsur riba.”

Rujukan

Al-Quran al-Karim
Sheikh Abdullah Bin Muhammad Basmieh, Tafsir Pimpinan al-Rahman, Dar

al-Fikr, Cet. 16, Th. 2000, Kuala Lumpur
Abdullah Ibn Soleh al-Muhsin, al-Ahadith al-Arbain al-Nawawiah, Maktabah

al-Haramain, T. Th. Madinah al-Munawwarah.
Dr. Wahbah al-Zuhayli, al-Fiqh al-Islami wa Adillatuh, Dar al-Fikr, Cet. 4, Th.

1997, Damsyik
Abu al-Hasan Ali Ibn Muhammad Ibn Habib al-Mawardi, al-Hawi al-Kabir,

Dar al-Kutub al-Ilmiyyah, Th. 1999, Beirut
Dr. Ahmad al-Sharbasi, Yasalunaka fi al-Din wa al-Hayat, Dar al-Jail, T. Th.

Beirut
Fatawa al-Lajnah al-Daimah li al-Buhuth al-Ilmiah wa al-Ifta, Dar al-Muayyad,

Cet. 3, Th. 2000, Jeddah
http://www.islamweb.net/
http://islamonline.net/

2 skim pinjaman.indd   34 2/12/70   2:49:36 PM

http://www.islamweb.net/

http://islamonline.net/

35

Abstract

This paper examines the permissibility for the takaful company
to accept commission payment from the conventional reinsurance
company. Most of the fatwa committees of the takaful companies
approve their companies to retakaful or reinsure their customer
policies with conventional reinsurance company for the reason of
necessity or dharurah. Nevertheless there has been some discussion
among the practitioners and scholars in Malaysia on whether
the company can accept commission payment made by the
conventional reinsurance company. The author is of the view that
this payment is permissible since it is a kind of reward to the effort
made by the takaful company for introducing new business.

Pendahuluan

Tajuk ini cuba untuk membahaskan pandangan hukum Syarak terhadap
syarikat takaful yang menjalankan perhubungan atau kerjasama dengan
syarikat insurans konvensional. Perhubungan atau kerjasama yang
dimaksudkan di sini ialah dalam melaksanakan tujuan-tujuan perniagaan
takaful. Di dalam perniagaan insurans konvensional termasuk juga
sektor kewangan yang lain seperti perbankan dan pasaran saham,

Penerimaan Komisyen Reinsurans
Oleh Syarikat Takaful1

Ahmad Hidayat bin Buang

Jurnal Muamalat Bil. 1/2008

3 pen. komisyen.indd   35 2/12/70   2:50:50 PM

Jurnal Muamalat Bil. 1/2008

36

perhubungan atau kerjasama sebegini pada masa kini sudah menjadi
perkara biasa malah boleh dikatakan sebagai suatu keperluan, terutama
dalam menghadapi persaingan dan cabaran perniagaan global. Terdapat
banyak bentuk perhubungan dan kerjasama ini seperti perkongsian
bijak, pelaburan berkait (investment link), retakaful atau reinsurans,
banktafakul dan pelbagai lagi. Sudah tentu perhubungan atau kerjasama
ini menimbulkan persoalan hukum kerana perbezaan di antara syarikat
yang mengamalkan prinsip-prinsip Islam dan syarikat kewangan
konvensional yang berasaskan kepada sistem faedah yang dianggap riba
dan haram di sisi syariat Islam. Antara persoalan yang telah dibangkitkan
ialah amalan syarikat takaful menerima bayaran komisyen tertentu
daripada syarikat reinsurans. Sebelum kita membincangkan persoalan
ini adalah terlebih baik untuk kita membincangkan serba sedikit tentang
mengenai konsep retakaful dan hukum komisyen dalam hukum Islam.

Terdapat beberapa tulisan mengenai reinsurans atau takaful semula.
Bahkan topik yang dibincangkan dalam artikel ini juga turut dibahaskan.
Sebagai contoh Mohammed Burhan Arbouna telah menulis satu artikel
yang agak komprehensif membincangkan tajuk ini.2 Oleh itu, apa yang
akan saya bincangkan di sini adalah sebagai tambahan kepada apa yang
telah dibincangkan terdahulu dengan membuat penumpuan kepada
persoalan bayaran komisyen dalam konteks retakaful.

Makna Reinsurans dan Retakaful

Di dalam bahasa Arab reinsurans dikenali sebagai i‘adah al-ta’min.
Prinsip reinsurans atau retakaful ini bermaksud satu kontrak antara
syarikat takaful dengan syarikat pemberi retakaful. Melalui kontrak
ini syarikat retakaful akan bertanggungjawab terhadap risiko yang
ditanggung oleh syarikat takaful. Sebagai balasannya syarikat Takaful
akan membayar atau berkongsi keuntungan atau peratusan bayaran
premium kepada syarikat retakaful. Sungguhpun syarikat retakaful
akan menanggung risiko pemegang polisi atau peserta, namun syarikat
takaful dalam semua keadaan adalah debtor atau madin bagi semua
tuntutan daripada pemegang polisi.3 Tujuan retakaful adalah supaya
risiko dikongsi bersama dengan syarikat retakaful. Ini adalah satu
amalan perniagaan yang berhemah dan boleh mengelak syarikat takaful

3 pen. komisyen.indd   36 2/12/70   2:50:50 PM

Penerimaan Komisyen Reinsurans Oleh Syarikat Takaful

37

daripada mengalami kerugian. Keperluan untuk melakukan reinsurans
sudah dirasakan sejak dari dahulu lagi. Sebagai contoh undang-undang
Mesir pada tahun 1955 sudah mewajibkan semua syarikat insurans di
Mesir mengambil reinsurans dalam peratusan tertentu yang ditetapkan
oleh undang-undang sebagai satu langkah untuk menyebarkan dan
berkongsi risiko polisi insurans yang telah dijual. Di Malaysia perkara
yang sama juga telah diperuntukkan oleh Akta Takaful 1984.

Fatwa Mengenai Retakaful

Semua sarjana Islam dalam bidang takaful serta kewangan Islam ber-
pendapat bahawa konsep retakaful atau takaful semula ini adalah selaras
dengan Syariah Islam sebagaimana dengan konsep takaful itu. Sebagai
contoh keputusan Majma‘ al-Fiqh al-Islami Kedua, Pertubuhan Negara-
negara Islam yang bersidang pada 22-28 Disember 1985 memutuskan
bahawa insurans yang selaras dengan hukum syarak adalah yang ber-
asaskan kepada sukarela (tabarru‘) dan pertolongan (ta‘awun) atau apa
yang dikenali sebagai al-ta’min al-ta‘awuni (cooperative insurance). Majma‘
juga memutuskan bahawa prinsip ini juga terpakai kepada syarikat
reinsurans.4 Keputusan ini terutamanya yang berkaitan dengan konsep
cooperative insurance adalah lanjutan daripada resolusi satu seminar
yang diadakan di Morocco pada 6 Mei 1972 yang memutuskan bahawa
sokongan harus diberikan kepada cooperative insurance sebagai ganti
kepada insurans konvensional.5 Perbezaan antara takaful dan retakaful
ialah di dalam retakaful perhubungan adalah di antara syarikat takaful
dengan syarikat takaful atau reinsurans yang lain. Ia adalah perhubungan
di antara profesional. Tujuan retakaful atau reinsurans sebagaimana
yang dinyatakan di atas adalah untuk menyebarkan tanggungan risiko
syarikat takaful supaya dapat menunaikan tanggungjawabnya. Oleh
yang demikian, retakaful sebagaimana takaful adalah bertujuan untuk
bantu membantu dan tolong menolong dan ia adalah selaras dengan
Syariah.6

Konsep di atas tidak mendatangkan sebarang masalah sekiranya
kedua-dua syarikat pemberi (ceding company) dan penerima takaful itu
beroperasi berasaskan Syariah. Pada masa lalu timbul persoalan iaitu
apakah boleh sebuah syarikat Takaful mengtakaful semula dengan

3 pen. komisyen.indd   37 2/12/70   2:50:51 PM

Jurnal Muamalat Bil. 1/2008

38

syarikat insurans? Pada umumnya amalan ini tidak dibenarkan kerana
syarikat insurans menjalankan perniagaan tidak menurut Syariah
terutama terlibat dengan pelaburan yang berunsur ribawi. Sungguhpun
demikian, keperluan kepada takaful atau insurans semula ini amat
mendesak, di mana terdapat sesetengah ahli jawatankuasa Syariah
syarikat takaful berpandangan syarikat takaful boleh meretakaful
premiumnya dengan syarikat insurans konvensional berasaskan kepada
prinsip hajah atau darurah.7 Keizinan ini diberikan sementara waktu
atas alasan masih terdapat kekurangan syarikat takaful di pasaran ketika
itu. Ini ditambah lagi dengan alasan syarikat Takaful boleh menimba
pengalaman dengan syarikat insurans yang telah lama berada di pasaran
melalui kerjasama ini. Dalam menjalin kerjasama ini sesetengah penulis
meletakkan beberapa syarat seperti berikut:8

1. Kerjasama berkenaan tidak akan mendatangkan kemudaratan ke-
wangan atau destabilasasi sistem kewangan dalam negara syarikat
takaful berkenaan.

2. Perjanjian kerjasama reinsurans semula itu seboleh-bolehnya
membawa keuntungan kepada syarikat takaful ataupun sekurang-
kurangya situasi menang-menang.

3. Mesti memberi keutamaan kepada syarikat takaful yang lain apabila
sahaja timbul kesempatan untuk berbuat demikian.

4. Mesti meneliti dengan berhati-hati kuantum liabiliti yang di-
insuranskan bagi mengelakkan berlakunya gharar yang jelas dan
nyata.

5. Melakukan insurans semula berasaskan kepada premium asas bersih
(net premium basis) dan tidak boleh menerima sebarang bayaran
keuntungan yang berasaskan riba.

6. Syarikat takaful digalakkan memaklumkan peserta dan pemegang
saham mengenai kerjasama ini dan menggalakkan mereka menambah
sumbangan tabarru‘ bagi tujuan reinsurans atau retakaful.

7. Berusaha untuk memujuk syarikat insurans konvensional supaya
dapat mengadakan perjanjian usaha sama berkenaan berasaskan
perkongsian untung dan rugi atau musyarakah dan pelaburan
premium tersebut mengikut prinsip-prinsip hukum Islam.

3 pen. komisyen.indd   38 2/12/70   2:50:51 PM

Penerimaan Komisyen Reinsurans Oleh Syarikat Takaful

39

Isu-isu Hukum Berbangkit Dari Syarikat Takaful Yang Melakukan
Reinsurans

Melalui penerangan kerjasama antara syarikat takaful dan insurans
konvensional dibenarkan melalui prinsip darurah atau hajah serta
ditambah syarat-syarat yang lain seperti di atas supaya penggunaan
prinsip ini bertepatan dengan kehendak Syarak. Maka timbul lagi
beberapa persoalan iaitu apakah sesetengah amalan di dalam insurans
konvensional tersebut boleh diterima dari segi hukumnya. Pertamanya
ialah penggunaan kaedah untuk melakukan reinsurans. Dari segi amalan,
terdapat dua kaedah yang digunakan untuk menjalankan reinsurans
ini iaitu secara perkongsian kouta (quota share basis) dan perkongsian
lebihan (surplus share basis). Mengikut pandangan ulama‘ masa kini
yang mengkaji sistem kewangan moden seperti Wahbah Zuhayli dan
Muhammad Sulaiman Ashqar, kedua kaedah di atas adalah harus
mengikut hukum Syariah. Sungguhpun demikian Wahbah Zuhayli
berpandangan kaedah perkongsian kouta adalah lebih diutamakan.9

Amalan kedua yang menjadi pokok perbincangan kertas ini
ialah bayaran komisyen yang diterima oleh syarikat takaful daripada
syarikat insurans semula. Bayaran komisyen ini dan lain-lain bayaran
adalah berasaskan kepada perjanjian atau treaty reinsurans. Terdapat
pelbagai pandangan mengenai bayaran komisyen ini melihat bagaimana
perjanjian itu dibuat. Ada sesetengah penulis berpendapat bayaran ini
mempunyai unsur-unsur ribawi dan gharar yang jelas kerana bayaran
tersebut berasaskan kepada peratus pra anggaran premium (premium
pre-estimated percentage) yang diserahkan kepada syarikat reinsurans. Ini
adalah gharar kerana bayaran komisyen ini bukan lagi berasaskan kepada
akad tabarru‘ tetapi pertukaran. Kedua kerana syarikat takaful tidak
terlibat dengan kerugian yang berlaku kepada syarikat insurans semula.
Ini adalah bercanggah dengan konsep tolong-menolong dan bantu
membantu takaful itu sendiri. Keadaaan ini hanya akan menyebabkan
syarikat takaful hanya bertindak sebagai agen semata-mata dan tidak
terlibat dengan konsep perlindungan takaful.

Analisis Bayaran Komisyen Dalam Reinsurans Mengikut Fiqh

Sebelum jawapan diberikan kepada alasan-alasan di atas maka perlu
kita selidiki apakah tujuan bayaran komisyen ini dan kedudukannya

3 pen. komisyen.indd   39 2/12/70   2:50:52 PM

Jurnal Muamalat Bil. 1/2008

40

di dalam hukum Syarak secara umum. Amalan menerima komisyen
ini atau juga dikenali di dalam bahasa arab sebagai simsar diharuskan
oleh para ulama kerana ia tidak bercanggah dengan mana-mana dasar
hukum Syarak. Ia adalah persetujuan antara seorang tengah atau
broker dengan pelanggan di satu pihak dan pengusaha atau pembekal
di pihak yang lain. Persetujuan simsar ini diperoleh dengan sukarela
dari pihak-pihak terlibat dan orang tengah tersebut menerima bayaran
upah daripada usahanya mencari pelanggan atau mencari pembekal
atau pengusaha. Persetujuan ini penting terutama daripada pihak yang
membuat bayaran komisyen, manakala pihak yang lain tidak perlu di-
maklumkan urusan ini, sungguhpun dalam konteks retakaful atau
reinsurans adalah digalakkan peserta dimaklumkan mengenai urusan
berkenaan. Oleh yang demikian dari segi akadnya amalan simsar ini
berasaskan kepada ujr (upah) dan perwakilan (wakalah). Begitu juga
jika ia menyimpan barang-barang pembekal maka berlaku hubungan
amanah yang berasaskan akad wadi‘ah. Oleh yang demikian dari segi
hukumnya amalan menerima komisyen ini adalah harus. Oleh itu jika
diaplikasikan prinsip simsar ini kepada amalan retakaful dalam konteks
bayaran komisyen maka syarikat takaful adalah menjadi orang tengah di
antara peserta dan syarikat reinsurans. Oleh kerana bayaran dibuat oleh
syarikat insurans, maka persetujuan daripadanya adalah penting sekali
untuk menjadikan bayaran ini sah.

Dari segi amalan reinsurans, tujuan bayaran komisyen ini dibuat
adalah kerana kesediaan syarikat takaful menyerahkan premium
mereka dan sebagai balasan kepada usaha dan prestasi syarikat takaful
menguruskan premium tersebut. Bayaran tersebut juga sebagai
insentif dan bonus kepada amalan underwriting yang cermat dan
berhati-hati. Tujuan-tujuan ini tidaklah bercanggah dengan hukum
Syarak. Sungguhpun demikian sesetengah penulis telah menimbulkan
beberapa keraguan mengenai kesahihan penerimaan bayaran komisyen
ini, terutama dari segi asas kaedah pengiraan kadar bayarannya yang
dikatakan mempunyai unsur ribawi dan gharar sebagaimana yang
telah saya sentuh sepintas lalu di atas. Secara terperincinya keraguan
ini berpunca daripada alasan bahawa bayaran komisyen yang diterima
itu adalah bersifat sebagai suatu bentuk balasan dan ini menghilangkan

3 pen. komisyen.indd   40 2/12/70   2:50:52 PM

Penerimaan Komisyen Reinsurans Oleh Syarikat Takaful

41

elemen tabarru‘ akad takaful berkenaan. Apatah lagi bayaran tersebut
dikatakan tidak berasaskan kepada kos sebenar pengurusan premium
tersebut dan syarikat takaful hanya bertindak sebagai agen kepada syarikat
insurans di mana kos pengurusan ditanggung oleh syarikat takaful
sendiri. Ini mengikut sesetengah pengkaji melibatkan ketidakjelasan
kerana kos pengurusan premium adalah tinggi dan adalah wajar bagi
syarikat reinsurans untuk sama-sama menanggung kos tersebut. Apatah
lagi kos pengurusan itu sebenarnya ditanggung oleh peserta. Oleh yang
demikian dicadangkan supaya kaedah bayaran komisyen diabaikan dan
kedua-dua pihak menggunakan bayaran bersih premium (net premium
basis) untuk mengelak ketidakjelasan ini. Begitu juga dicadangkan supaya
peserta juga dimaklumkan mengenai kos-kos yang terlibat termasuk kos
pengurusan yang melibatkan reinsurans.

Seterusnya dikatakan juga bahawa bayaran komisyen ini berasaskan
kepada pra pengiraan atau anggaran kepada peratusan premium yang
diserahkan kepada syarikat insurans yang akan dibayar kepada risiko
yang dilindungi. Keraguan kepada kaedah bayaran ini ialah di mana
syarikat takaful menerima bayaran sedangkan dalam pada masa yang
sama ia tidak berkongsi dengan kerugian yang dialami oleh syarikat
reinsurans. Keadaan ini mengikut mereka yang meragui bayaran
komisyen adalah bercanggahan dengan kaedah fiqh al-kharaj bi al-
daman iaitu keuntungan hendaklah bersama dengan risiko kerugian.
Atas alasan ini mereka juga menolak hujah yang menyatakan bayaran
komisyen ini berasaskan kepada akad mudarabah kerana syarikat takaful
tidak menanggung apa-apa kos kerugian syarikat reinsurans. Berasaskan
kepada hujah-hujah ini, mereka membuat kesimpulan bahawa alasan
bayaran komisyen ini sebagai insentif atau balasan kepada pengurusan
yang cekap dan berhati adalah tidak tepat dan mengelirukan. Ia adalah
hanya satu alasan untuk menghalalkan pembayaran faedah atau riba.10

Pandangan di atas ternyata agak keras dalam menentang penerimaan
bayaran komisyen. Sungguhpun demikian, penulis berpendapat sebagai-
mana yang dinyatakan di atas, kritikan ini diberikan kepada kaedah yang
digunakan bagi menentukan kadar bayaran dan bukan kepada prinsip
asas penerimaan bayaran komisyen yang diakui sah oleh para ulama.
Dari segi akad atau kontrak berlaku persetujuan yang sah antara syarikat
takaful dan syarikat reinsurans untuk bekerjasama dan oleh kerana

3 pen. komisyen.indd   41 2/12/70   2:50:52 PM

Jurnal Muamalat Bil. 1/2008

42

syarikat takaful berjaya membawa “business” atau pelanggan kepada
syarikat insurans tersebut maka ia akan diberi sedikit bayaran upah.
Kedudukan ini adalah jelas, namun bagaimana hendak menentukan
bayaran itu adalah berasaskan kepada pelbagai kaedah. Lazimnya dalam
mana-mana institusi kewangan Islam yang ada pada hari ini sama ada yang
melibatkan produk perbankan atau sukuk kaedah keuntungan adalah
berasaskan kepada amalan yang terdapat dalam sistem konvensional
seperti KLIBOR, LIBOR, BLR dan sebagainya sebagai panduan. Oleh
yang demikian penentuan kadar bayaran komisyen reinsurans ini sama
sahaja seperti yang berlaku dalam perbankan dan sukuk.

Keraguan bahawa bayaran komisyen ini bercanggah dengan
kaedah al-kharaj bi al-daman kerana syarikat takaful tidak sama-sama
menanggung risiko syarikat reinsurans, juga tidak dapat diterima. Ini
adalah kerana bayaran komisyen berkenaan adalah bersamaan dengan
upah atau hadiah kepada syarikat takaful yang telah membawa peluang
perniagaan kepada syarikat reinsurans. Mungkin boleh dipersoal
percanggahan kaedah ini dengan prinsip takaful yang lebih meluas
semasa menilai tujuan kerjasama ini diadakan. Namun kerugian syarikat
reinsurans, bukanlah tanggungan syarikat takaful kerana ia tidak terlibat
dalam pelaburan dan pengurusan syarikat reinsurans berkenaan. Begitu
juga kerugian syarikat reinsurans malah syarikat takaful sendiri tidak
boleh menggugat perlindungan yang dijanjikan kepada peserta takaful.

Persoalan seterusnya yang ditanya oleh sesetengah syarikat takaful
ialah siapa pemilik bayaran komisyen ini? Apakah ia milik pemegang
saham syarikat takaful atau apakah ia milik peserta atau milik kedua-
duanya. Perkara ini boleh dilihat dari pelbagai perspektif sama ada asas
kontrak atau pengeluaran modal. Sudah tentu premium yang diserahkan
kepada syarikat reinsurans ini adalah sumbangan peserta dan diuruskan
oleh syarikat takaful. Berasaskan kepada keadaan ini bayaran komisyen
ini sepatutnya dikongsi secara bersama oleh syarikat dan peserta. Dari
perspektif peserta sama ada bayaran komisyen tersebut dilaburkan
semula ke tabung tabarru‘ atau pelaburan juga bergantung bagaimana
bayaran premium diserahkan kepada syarikat reinsurans. Jika melibatkan
kedua-dua tabung maka seharus keduanya mendapat manfaat daripada
bayaran komisyen tersebut. Tidak dapat dipastikan dari segi kelancaran

3 pen. komisyen.indd   42 2/12/70   2:50:53 PM

Penerimaan Komisyen Reinsurans Oleh Syarikat Takaful

43

dan kemudahan untuk melaksanakan cadangan-cadangan ini, namun
jika melibatkan kesukaran dan tambahan kos maka persetujuan peserta
boleh diminta semasa akad permulaan takaful bagi membenarkan
syarikat membayar manfaat komisyen tersebut hanya ke dalam tabung
tabarru‘.

Cadangan dan Kesimpulan

Sungguhpun, retakaful dengan syarikat insurans konvensional diboleh-
kan atas dasar darurah sebagaimana yang dibincangkan di atas, keputusan
persidangan Majma‘ al-Fiqh al-Islami, sebagaimana yang disentuh di atas
mencadangkan supaya kerjasama dalam bentuk retakaful ini diadakan
dalam bentuk syarikat kerjasama atau cooperative retakaful antara syarikat-
syarikat takaful. Berasaskan kepada saranan ini, beberapa sarjana telah
mencadangkan kaedah-kaedah pelaksanaan bagi penubuhan syarikat
ini:11

1. Semua syarikat takaful membuat sumbangan kepada tabung
retakaful.

2. Bayaran ini hendaklah selaras dengan risiko yang ditentukan bag
setiap syarikat takaful. Bayaran boleh dibuat secara pendahuluan
atau secara janji (pledge).

3. Bayaran yang diterima akan diuruskan oleh pengurus melalui pe-
laburan dan sebagainya.

4. Bagi yang membuat bayaran secara janji dikehendaki membuat
bayaran apabila berlakunya pembayaran faedah takaful.

Mungkin ada di antara kaedah pelaksanaan seperti di atas tidak
praktikal atau rumit untuk dilaksanakan terutama pembayaran dalam
bentuk janji. Sungguhpun demikian ini adalah hanya cadangan.

3 pen. komisyen.indd   43 2/12/70   2:50:53 PM

Jurnal Muamalat Bil. 1/2008

44

Nota Hujung
(Endnotes)

1  Rencana ini berasal dari kertas kerja bertajuk “Komisyen Reinsurans,
Bagaimana Menguruskannya?” yang dibentangkan di Muzakarah Pakar
Takaful 2007, Hotel Pan Pacific KLIA, pada 4-5 September 2007.

2  “The Operation of Retakaful (Islamic Reinsurance) Protection”, Arab
Law Quarterly, volume 15, part 4, November 2000, hh.335-363. Tulisan
lain yang terbaru ialah Mohd Ma’sum Billah, Applied Takaful and Modern
Insurance Law and Practice, Petaling Jaya: Sweet and Maxwell Asia, 2007,
A.R.A. Wahab, et.al., “Islamic Takaful: Business Model, Shariah Concerns
and Proposed Solutions” Thunderbird International Business Review,
volume 49, 2007, h.371 dan Islamic Insurance Trends, Opportunities and
the Future of Takaful, London: Euromoney, 2007.

3  Ali al-Khafif, “al-Ta’min”, Majallat al-Azhar, Vol.37, 1965-66,  h.75.
4  Dipetik dari Abd al-Aziz Khalifah al-Qasar, “I‘adah al-Ta’min al-‘Aqabat wa

a-Hulul”, Persidangan Pertama Bagi Insurans Takaful, Kuwait, 19-20
April 2006, h.11. Saya ingin mengucapkan terima kasih kepada Tuan
Haji Mohd Zamerey Abdul Razak, Assistant Vice-President – Shariah
Compliance, Takaful Ikhlas Sdn Bhd, kerana membekalkan kertas kerja
ini kepada saya.

5  Dipetik dari Samir Mankabady, “Insurance and Islamic Law: The Islamic
Insurance Company”, Arab Law Quarterly, vol. 4, part3, 1989, h.202

6  Ali al-Khafif, op.cit, hh.86-87.
7  Dr. ‘Ajil Jasim al-Nasymi telah meringkaskan pandangan-pandangan ini

di dalam kertas kerjanya bertajuk “Bath I‘adah al-Ta’min al-‘Aqabat wa
a-Hulul”, Persidangan Pertama Bagi Insurans Takaful, Kuwait, 19-20 April
2006, hh.17-26.

8  Mohammed Burhan Arbouna, op.cit., hh.349-350.
9  Dipetik dari Mohammed Burhan Arbouna, ibid.
10  Ibid, h.352.
11  Ibid, h.340.

3 pen. komisyen.indd   44 2/12/70   2:50:54 PM

45

Abstract

The development of waqf properties such as waqf lands towards the
advancement of ummah has long being recognised and promoted in
many parts of the Muslim world. This paper seeks to highlight the
permissibility of initiating development on waqf lands particularly
waqf khas in the light of Shariah.

Pendahuluan

Perlembagaan Persekutuan secara jelas telah memperuntukkan bahawa
wakaf merupakan salah satu aspek keagamaan yang disenaraikan di
bawah Jadual Kesembilan, Senarai II (Senarai Negeri) seperti berikut:

….Hukum Syarak dan undang-undang diri dan keluarga bagi
orang yang menganut agama Islam, termasuk Hukum Syarak
berhubung dengan wakaf Islam…..

Oleh yang demikian, semua perkara yang berkaitan dengan harta
wakaf serta pentadbirannya adalah terletak di bawah bidang kuasa
kerajaan negeri sebagaimana yang terkandung di dalam Enakmen Pen-
tadbiran Undang-Undang Islam Negeri.

Hukum Pembangunan Tanah Wakaf Khas
Menurut Perspektif Syarak

Syahnaz binti Sulaiman

Jurnal Muamalat Bil. 1/2008

4 hukum pembangunan.indd   45 2/12/70   2:52:58 PM

Jurnal Muamalat Bil. 1/2008

46

Berdasarkan kepada maklumat yang diperolehi daripada Jabatan
Wakaf, Zakat dan Haji (JAWHAR), keluasan tanah wakaf di Malaysia
adalah dianggarkan berjumlah 36,000 hektar. Daripada jumlah tersebut,
keluasan tanah wakaf khas di negara ini dianggarkan lebih besar
berbanding dengan keluasan tanah wakaf am. Misalnya pada tahun
2005, keluasan tanah wakaf khas yang direkodkan di Johor dianggarkan
berjumlah 51,686 ekar berbanding wakaf am yang hanya mencatat
sebanyak 18,740 ekar. Di Kedah, pada tahun yang sama, jumlah tanah
wakaf khas dianggarkan berjumlah 203 ekar manakala wakaf am ialah
32 ekar.1

Daripada data yang telah diperolehi, didapati seolah-olah wujud
satu trend di kalangan masyarakat Melayu Islam di Malaysia yang lebih
gemar untuk mewakafkan tanah bagi tujuan khas. Senario ini mungkin
berpunca daripada aspek pemahaman, persepsi dan sikap masyarakat
Melayu di negara ini yang beranggapan wakaf khas bagi tujuan pembinaan
masjid, sekolah agama dan perkuburan dapat menjamin ganjaran pahala
yang lebih besar di dunia dan akhirat berbanding dengan wakaf am.

Menurut Syeikh Muhammad Abu Zahrah di dalam Muhadharat fi
al-Waqf, amalan wakaf tidak hanya terhad kepada pembinaan masjid,
bahkan merangkumi semua amalan kebajikan seperti mewakafkan
tanah, untuk tujuan pembinaan hospital, rumah-rumah anak yatim
dan fakir miskin yang dapat membantu ke arah pembangunan sosio
ekonomi ummah.

Memandangkan jumlah harta wakaf di Malaysia adalah agak besar,
maka usaha-usaha untuk mengembang serta membangunkan harta
berkenaan hendaklah diberikan perhatian yang serius oleh pihak kerajaan
negeri khususnya Majlis Agama Islam Negeri (MAIN) selaku pemegang
amanah tunggal2 kepada harta wakaf, sama ada wakaf am atau wakaf
khas.3 Sebagai al-mutawalli, MAIN berperanan untuk mengurus harta
wakaf dengan baik, mempunyai kecekapan dalam mengurus dana-dana
wakaf dan memaksimakan potensi wakaf untuk faedah benefisiari serta
umat Islam.

Seiring dengan perkembangan persekitaran global yang kian men-
cabar dewasa ini, peranan wakaf harus diinterpretasikan menerusi skop

4 hukum pembangunan.indd   46 2/12/70   2:52:58 PM

Hukum Pembangunan Tanah Wakaf  Khas Menurut Perspektif  Syarak

47

yang lebih luas. Dalam hal ini, konsep harta wakaf tidak boleh dilihat
dari aspek keagamaan dan kerohanian semata-mata. Fungsi dan peranan
wakaf perlu diperkasa dari segi potensinya kepada penjanaan ekonomi,
pembasmian kemiskinan, peningkatan taraf pendidikan dan kesihatan,
pembangunan penyelidikan dan sebagainya bagi kepentingan umat
Islam.

Sehingga ke hari ini, pelbagai pelan tindakan telah direncana oleh
pihak Kerajaan Pusat mahupun Kerajaan Negeri untuk memajukan
harta wakaf di Malaysia. Antaranya ialah melalui penyelarasan fatwa
di peringkat kebangsaan. Pada tahun 1982, Muzakarah Jawatankuasa
Fatwa Kebangsaan telah mengisytiharkan fatwa wakaf ibdal atau istibdal
sebagai salah satu pendekatan untuk mengembang dan membangunkan
tanah-tanah wakaf yang terbiar di seluruh negara. Walau bagaimanapun,
setelah genap 25 tahun fatwa tersebut diumumkan, usaha-usaha
pembangunan harta wakaf di Malaysia masih berada pada tahap yang
agak perlahan berbanding negara-negara Timur Tengah seperti Mesir,
Kuwait, Republik Arab Bersatu dan Turki.

Malah Malaysia juga dilihat agak ketinggalan jika dibandingkan
dengan jiran terdekatnya Singapura sebuah negara bukan Islam di
selatan tanah air yang pembangunan harta wakafnya begitu berdaya
maju, digerakkan oleh penduduk minoriti beragama Islam yang hanya
membentuk 13.9% daripada komposisi kaum di Singapura. Setakat ini,
harta wakaf di kepulauan kecil itu dianggarkan berjumlah SGD$250
juta atau RM574 juta yang meliputi 100 bidang tanah wakaf.4
Sedangkan Malaysia dianggarkan memiliki 36,000 hektar tanah wakaf
yang mana sekiranya tanah-tanah tersebut dibangunkan secara inovatif
dan profesional, sudah tentu dapat memberikan pulangan hasil yang
lebih berlipat ganda untuk dimanfaatkan oleh seluruh umat Islam di
negara ini.

Di Kuwait misalnya, projek-projek yang melibatkan pembangunan
harta wakaf telah memberi faedah yang besar kepada penduduk negara
tersebut. Sebagai contoh, Yayasan Wakaf Am Kuwait atau Kuwait Awqaf
Public Foundation (KAPF) yang bertindak sebagai pentadbir harta
wakaf di Kuwait telah berjaya mengembangkan harta dan dana wakaf
negara berkenaan melalui aktiviti pembangunan dan pelaburan yang

4 hukum pembangunan.indd   47 2/12/70   2:52:59 PM

Jurnal Muamalat Bil. 1/2008

48

kemudiannya disalurkan untuk pelbagai tujuan seperti memberikan
bantuan kewangan kepada Pusat Autistik Kuwait. Beberapa kegiatan
amal yang lain turut dilakukan setelah mematuhi semua syarat-syarat
waqif seperti membantu pelajar-pelajar miskin, menyediakan air
minuman percuma di tempat-tempat awam, memberi bantuan makanan
dan pakaian kepada keluarga yang susah pada bulan Ramadhan dan
sebagainya. 5

Pembangunan tanah wakaf sewajarnya dilaksanakan secara
profesional dan efisien kerana pulangan hasilnya akan memberikan
impak yang besar terhadap kemajuan ekonomi umat Islam khususnya
serta negara amnya. Bagi tujuan merealisasikan hasrat tersebut, pihak
Kerajaan Persekutuan telah meluluskan peruntukan berjumlah RM250
juta kepada Jabatan Wakaf, Zakat dan Haji (JAWHAR) bagi tujuan
membangunkan harta wakaf di seluruh Malaysia. Projek pembangunan
tersebut akan dilaksanakan menerusi jalinan kerjasama antara JAWHAR
dan MAIN.6

Isu pembangunan tanah wakaf terbiar khususnya wakaf khas yang
tidak dimajukan disebabkan oleh beberapa faktor telah diutarakan oleh
beberapa pengkaji menerusi kajian dan penulisan akademik mengenai
harta wakaf.7 Antara faktor-faktor utama yang dikenal pasti ialah
kekangan dari sudut kewangan, konflik perundangan, kedudukan tanah
wakaf di zon tidak ekonomik, keluasan tanah yang terhad, ketidaksesuaian
struktur fizikal tanah dengan tujuan wakaf (seperti tanah berpaya) serta
persekitaran komuniti yang tidak kondusif (misalnya tanah wakaf
masjid yang terletak di kawasan komuniti bukan beragama Islam) dan
sebagainya.

Yang Amat Berhormat Perdana Menteri Malaysia Dato’ Seri
Abdullah bin Haji Ahmad Badawi melalui kenyataannya kepada pihak
media telah mengemukakan saranan agar Muzakarah Jawatankuasa
Fatwa Kebangsaan bagi Majlis Hal Ehwal Ugama Islam (MJFK) meneliti
dan mengkaji dari aspek perundangan syarak berhubung hukum
membangunkan tanah wakaf khas secara komersial tanpa mengetepikan
kehendak syariat. Misalnya, adakah undang-undang Islam membenarkan
sesuatu tanah wakaf khas untuk masjid dibina bangunan bertingkat yang
menempatkan masjid dan lot-lot perniagaan bagi memaksimumkan

4 hukum pembangunan.indd   48 2/12/70   2:52:59 PM

Hukum Pembangunan Tanah Wakaf  Khas Menurut Perspektif  Syarak

49

penggunaan tanah yang mana hasil daripada sewa bangunan tersebut
disalurkan kepada masjid dan umat Islam.8

Bagi memastikan pembangunan tanah wakaf dapat dieksploitasi
secara optimum serta  menepati kehendak syarak, kertas ini menge-
mukakan beberapa persoalan yang memerlukan penentuan dari segi per-
undangan Islam mengenai pembangunan harta wakaf seperti berikut:

i)  Hukum membangunkan tanah wakaf khas misalnya wakaf masjid
yang dibangunkan di atasnya bangunan selain daripada masjid
yang hasil sewaan bangunan atau sebarang aktiviti ekonomi di atas
tanah tersebut disalurkan kepada masjid.

ii) Hukum menggunakan wang lebihan hasil daripada pembangunan
tanah wakaf khas untuk tujuan yang lain setelah ditolak perbelanjaan
pengurusan tanah  tersebut.

Definisi Wakaf

Perkataan wakaf berasal daripada kata kerja Arab waqafa yang bermaksud
tahan (al-habs) dan halang (al-man‘).9 Dari segi istilah syara’ wakaf
didefinisikan sebagai suatu dedikasi harta di mana harta berkenaan
ditahan dan hanya manfaatnya sahaja diaplikasikan bagi tujuan-tujuan
kebajikan sama ada secara umum atau khusus.

 Menurut Enakmen Wakaf Negeri Selangor 1999, wakaf ialah
“suatu penyerahan apa-apa harta yang segala faedah atau kepentingan
daripadanya boleh dinikmati bagi apa-apa tujuan khairat sama ada sebagai
suatu wakaf am atau wakaf khas mengikut Hukum Syarak…”.10

Secara umumnya terdapat dua kategori wakaf11 iaitu wakaf am dan
wakaf khas. Wakaf am ialah wakaf yang manfaatnya ditujukan untuk
kegunaan semua golongan masyarakat. 12 Perwakafan kategori ini boleh
diaplikasikan kepada perkara-perkara atau tujuan-tujuan kebajikan yang
umum. Ia juga dikenali sebagai al-waqf al-khairi.

Wakaf khas pula adalah merujuk kepada wakaf yang manfaatnya
didedikasikan untuk tujuan atau golongan tertentu. Dalam hal ini,
pewakaf telah menentukan sejak awal lagi benefisiari (penerima manfaat)

4 hukum pembangunan.indd   49 2/12/70   2:53:00 PM

Jurnal Muamalat Bil. 1/2008

50

atau tujuan sesuatu wakaf yang dibuat.13 Wakaf yang telah ditentukan
benefisiari juga dikenali sebagai al-waqf ahli atau al-waqaf al-zurri.

Waqaf musytarak adalah merujuk kepada harta yang diwakafkan
sebahagiannya untuk ahli keluarga dan sebahagian lagi untuk masyarakat
umum. Sebagai contoh wakaf tanah pertanian yang mana sebahagian
daripada hasilnya adalah untuk waris sementara sebahagian lagi adalah
untuk tujuan umum.14 Satu lagi kategori wakaf ialah wakaf irsad iaitu
penyerahan sesuatu harta seperti tanah oleh pihak Kerajaan atau mana-
mana perbadanan, institusi atau organisasi untuk tujuan perwakafan
bagi kepentingan umum.15

Dari segi amalan pentadbiran harta wakaf, wakaf am adalah
lebih mudah untuk ditadbir kerana ciri-ciri umum pada wakaf am
memudahkan MAIN selaku pentadbir harta wakaf merancang sebarang
bentuk pembangunan harta berkenaan asalkan manfaatnya dapat
digunakan atau dinikmati oleh orang awam seperti pembinaan hospital,
sekolah, perpustakaan dan masjid. Manakala wakaf khas dari sudut
pengurusannya tertakluk kepada niat atau syarat yang telah ditetapkan
oleh waqif yang harus dipatuhi oleh pentadbir harta wakaf.

Dalil Pensyariatan Wakaf

Pensyariatan wakaf adalah berdasarkan kepada firman Allah S.W.T di
dalam  surah Ali Imran, ayat 92 seperti berikut:

Terjemahan :

“Kamu tidak akan sekali-kali dapat mencapai (hakikat) kebajikan
dan kebaktian (yang sempurna) sebelum kamu dermakan sebahagian
dari apa yang kamu sayangi dan sesuatu apa jua yang kamu dermakan
maka sesungguhnya Allah Maha Mengetahui”.

Menurut Anas bin Malik, Abu Talhah telah meminta penjelasan
lanjut daripada Rasulullah SAW mengenai maksud ayat di atas. Baginda
Rasulullah SAW menjelaskan bahawa antara sedekah harta yang di-

4 hukum pembangunan.indd   50 2/12/70   2:53:00 PM

Hukum Pembangunan Tanah Wakaf  Khas Menurut Perspektif  Syarak

51

maksudkan di dalam ayat ini ialah wakaf. Sebaik sahaja Abu Talhah
mendengar penerangan tersebut, beliau telah mewakafkan kebun ke-
sayangannya, Bayruha untuk tujuan kebajikan.16

Umat Islam sememangnya digalakkan untuk menginfaqkan harta
serta bersedekah bagi membantu golongan yang lemah dan memerlukan.
Amalan ini sebenarnya menggambarkan kecintaan seseorang Muslim
bukan sahaja kepada perkara kebajikan malahan kasih sayang kepada
saudara sesama Islam yang dijanjikan oleh Allah SWT dengan ganjaran
pahala berlipat ganda di dunia dan akhirat menerusi  ayat 77, surah al-
Hajj:

“Wahai orang-orang yang beriman! Ruku‘lah serta sujudlah
(mengerjakan sembahyang) dan beribadatlah kepada Tuhan
kamu (dengan mengtauhidkanNya) serta kerjakanlah amalan-
amalan kebajikan supaya kamu berjaya (di dunia dan di
akhirat)”.

Pengiktirafan terhadap amalan perwakafan turut disandarkan
kepada hadis Rasulullah SAW yang bermaksud:

َجاِرَية َصَدَقة : َثَالٍث إالَّ ِمْن َعَمُلُه اْنَقَطَع آَدَم ابُن َماَت ”إَذا
“ َلُه َيْدُعو َصاِلٌح َوَلٌد َأْو ِبِه ُيْنَتَفُع ِعْلٌم َأْو

“Apabila telah mati seseorang anak Adam, maka terputuslah
segala amalannya melainkan tiga perkara: sedekah jariah,
ataupun ilmu yang dimanfaatkan, ataupun anak yang soleh
yang mendoakan untuknya”.17

                                                 Riwayat Muslim

Ulama hadith telah bersepakat bahawa perkataan sadaqah jariah di
dalam hadith di atas adalah merujuk kepada amalan wakaf.18 Menurut
Al-Rafi‘i (seorang pengikut mazhab Syafi‘i), bentuk-bentuk sedekah

4 hukum pembangunan.indd   51 2/12/70   2:53:01 PM

Jurnal Muamalat Bil. 1/2008

52

yang lain tidak mengandungi elemen kekal atau berterusan sebagaimana
di dalam ibadat wakaf yang mana pahalanya terus mengalir kepada
pewakaf walaupun selepas kematiannya.19  Kedudukan waqif juga adalah
tinggi di sisi Islam kerana ia dianggap sebagai sedekah jariah yang dapat
mendekatkan diri seseorang waqif kepada Allah SWT.

Keistimewaan ibadat wakaf dapat dinilai daripada ganjaran pahala
berterusan yang akan diperolehi oleh seseorang pewakaf meskipun setelah
dia meninggal dunia. Malah pihak yang menerima wakaf juga akan
turut sama menikmati manfaat yang hasil daripada penggemblengan
harta wakaf tersebut. Dengan kata lain, wakaf merupakan satu bentuk
pelaburan yang dijamin ganjaran yang berpanjangan oleh Allah SWT di
samping mendapat keredhaan daripadaNya.

Sejarah Islam telah melakarkan pelbagai kegemilangan yang
dicapai oleh umat Islam hasil daripada pembangunan harta wakaf
yang kemudiannya disalurkan untuk tujuan pembangunan ekonomi,
kesihatan, pendidikan, penyelidikan, kebudayaan dan lain-lain semenjak
zaman Rasulullah SAW sehingga kini. Misalnya beberapa institusi
pengajian tinggi seperti Universiti Cordova di Andalus (Sepanyol), al-
Azhar di Mesir, Madrasah al-Nizamiah di Baghdad, Iraq dan al-Jamiah
al-Islamiyyah di Madinah20 telah dibangunkan serta berkembang
menjadi institusi pengajian Islam yang ulung hasil sumbangan daripada
harta wakaf.

Prinsip-Prinsip Asas Wakaf

Prinsip utama yang mendasari amalan wakaf sama ada wakaf am
atau wakaf khas ialah harta wakaf itu tidak boleh dijual, tidak boleh
diberikan kepada orang lain dan tidak boleh diwarisi.21 Majoriti fuqaha
termasuk Imam al-Syafi‘i serta fuqaha daripada mazhab al-Zahiriyyah
dan sebahagian daripada Syiah Imammiyah bersepakat bahawa elemen
kekal (al-ta’bid) merupakan syarat kesahan sesuatu wakaf meskipun
ianya tidak dizahirkan di dalam lafaz.22 Ini disebabkan wakaf dari sudut
konsepnya adalah mengeluarkan harta bagi tujuan kebajikan atas dasar
qurbah iaitu mendekatkan diri kepada Allah. Oleh hal yang demikian,
sesuatu wakaf adalah kekal selama-lamanya di bawah milikan Allah

4 hukum pembangunan.indd   52 2/12/70   2:53:02 PM

Hukum Pembangunan Tanah Wakaf  Khas Menurut Perspektif  Syarak

53

SWT dan tidak boleh diubah.23 Manakala hasil atau lebihan daripada
wakaf tersebut hanya boleh disalurkan bagi tujuan perwakafan sahaja.
Sekiranya sesuatu wakaf itu dibuat untuk sesuatu tempoh tertentu,
maka ianya dianggap batal kerana sighahnya dianggap rosak disebabkan
pensyariatan wakaf itu sendiri yang menetapkan ianya adalah kekal
untuk selama-lamanya.24

Imam Muhammad bin al-Hassan al-Shaybani juga menekankan
ciri-ciri kekal di dalam sesuatu wakaf dengan memasukkan tujuan
ataupun benefisiari wakaf yang tidak terputus. Manakala Abu Yusuf
berpendapat syarat kekal di dalam wakaf tidak perlu dizahirkan kerana
ianya memang sudah tersirat di dalam perkataan wakaf itu sendiri.
Sekiranya tujuan atau benefisiari wakaf telah terputus atau tiada lagi,
maka wakaf berkenaan akan diaplikasikan  kepada mereka yang fakir
dan yang memerlukan memandangkan mereka merupakan penerima
asal sesuatu sedekah.25

Fuqaha yang mempelopori pandangan bahawa sesuatu wakaf itu
adalah kekal untuk selama-lamanya dan tidak boleh diubah adalah
bersandarkan kepada hadis yang diriwayatkan oleh Ibn Umar. Hadis
ini menceritakan tentang hasrat Sayyidina Umar al-Khattab yang
ingin menyedekahkan sebidang tanah dikenali sebagai “thamagh” yang
diperolehi ketika pembahagian harta di Khaybar. Harta tersebut adalah
sangat bernilai yang belum pernah dimiliki olehnya sebelum ini. Dalam
hal tersebut, Rasulullah SAW telah bersabda: “Kalau kamu setuju
tahanlah harta berkenaan dan sedekahkanlah manfaat (hasilnya) kepada
tujuan-tujuan kebajikan”. Maka Umar telah bersetuju menyedekahkan
hasilnya kepada fakir miskin, sanak saudaranya, untuk membebaskan
hamba, untuk orang yang bermusafir, para tetamu dan ibnu al-sabil
dengan syarat harta berkenaan tidak boleh djual, diberikan kepada orang
lain dan diwarisi.26

Hadis ini telah menggariskan prinsip asas dalam pelaksanaan
wakaf iaitu sesuatu wakaf yang sah tidak boleh melalui sebarang
transaksi seperti dijual, dihibah dan diwarisi. Apabila seseorang itu telah
melakukan sesuatu wakaf maka harta tersebut hendaklah dikekalkan
sebagaimana niat dan tujuan asal. Ia juga tidak boleh ditarik balik kerana
apabila sesuatu wakaf itu telah dibuat, harta tersebut dianggap menjadi

4 hukum pembangunan.indd   53 2/12/70   2:53:02 PM

Jurnal Muamalat Bil. 1/2008

54

hak milik Allah SWT dan pewakaf tidak berhak untuk mengubah atau
melupuskannya kepada orang lain.

Tegahan ini dibuat supaya pewakaf mendapat pahala yang
berkekalan daripada Allah SWT. Tambahan pula ciri-ciri kekal pada
wakaf telah membezakannya daripada amalan kebajikan yang lain seperti
amalan bersedekah. Dalam hal ini, Imam al-Syafi‘i mengibaratkan
konsep perwakafan seperti konsep pembebasan hamba di mana seseorang
hamba tidak lagi dianggap sebagai milik tuannya setelah dibebaskan.

Imam Malik dan Mazhab Maliki serta Abu Hanifah walau
bagaimanapun berpendapat sesuatu wakaf itu boleh dibuat untuk suatu
tempoh masa yang tertentu.27 Malah Abu Hanifah berpendapat sesuatu
harta wakaf itu boleh dijual apabila keadaan memerlukan.28 Menurut
Imam Malik, sesuatu wakaf boleh mempunyai  tempoh atau had masa
tertentu bagi memperluaskan amalan berwakaf di dalam masyarakat.29

Jika diteliti, pandangan Imam Abu Hanifah dalam persoalan ini
adalah dipengaruhi oleh pemahamannya terhadap konsep wakaf itu
sendiri yang dianggap terdapat padanya unsur ‘ariyah atau pinjaman.
Dalam sesuatu perwakafan, pemilikan ‘ain wakaf adalah kekal bersama
dengan pemberi wakaf dan hanya manfaat wakaf yang diberikan kepada
penerima wakaf atau untuk memenuhi tujuan sesuatu wakaf. Ia jelas
menggambarkan seolah-olah harta wakaf itu hanya sekadar dipinjamkan
kepada benefisiari yang ditentukan. Oleh itu, bila-bila masa sahaja
pewakaf boleh mengambil kembali harta tersebut.30

Meskipun Imam Malik dan Imam Abu Hanifah berpegang kepada
prinsip bahawa sesuatu wakaf itu boleh dibuat secara sementara, namun
dalam hal yang melibatkan wakaf masjid, mereka bertegas menyokong
pandangan fuqaha yang lain bahawa wakaf masjid adalah kekal selama-
lamanya iaitu tidak boleh mempunyai had masa atau tempoh tertentu
kerana sesuatu masjid apabila telah diwakafkan adalah menjadi milik
Allah SWT secara mutlak.31

Di samping itu, kesemua mazhab telah bersepakat bahawa syarat-
syarat yang telah ditetapkan oleh pewakaf diibaratkan seperti nas-nas
syarak yang wajib dipatuhi. Tetapi dari segi aplikasinya, pandangan
mereka berbeza-beza mengikut keperluan dan kepentingan sesuatu kes.32

4 hukum pembangunan.indd   54 2/12/70   2:53:03 PM

Hukum Pembangunan Tanah Wakaf  Khas Menurut Perspektif  Syarak

55

Dengan kata lain, dalam keadaan tertentu misalnya terdapat keperluan,
darurah atau maslahah bagi kepentingan harta wakaf atau benefisiari
maka mengubah sesuatu syarat wakaf adalah diharuskan.

Wakaf Masjid

Salah satu bentuk wakaf khas yang sering dibahaskan oleh para fuqaha
ialah wakaf masjid. Masjid adalah begitu sinonim dengan agama Islam
sebagai lambang kesucian Islam itu sendiri di samping memberi konotasi
tentang ketaatan dan ketaqwaan manusia terhadap Allah SWT dengan
beribadat kepadaNya.

Firman Allah SWT di dalam surah al-Jinn, ayat 18:

“Dan bahawa sesungguhnya masjid-masjid itu untuk (beribadat
kepada Allah) semata-mata, maka janganlah kamu seru dan
sembah sesiapapun bersama-sama Allah.”

Berdasarkan teks mazhab Syafi‘i dinyatakan bahawa apabila sesuatu
masjid telah tidak digunakan lagi kerana manusia telah meninggalkan
tempat tersebut atau kerana tempat atau masjid itu sendiri telah musnah,
masjid tersebut tidak boleh dijual, dipindahkan atau diwarisi.33 Di
dalam kitab Raudah al-Talibin, Imam al-Nawawi menyatakan bahawa
walaupun sesuatu masjid itu rosak ataupun musnah masjid berkenaan
tidak boleh dijual. Ini kerana, walaupun struktur masjid berkenaan telah
rosak, tetapi solat masih boleh dilakukan di atas lantainya.34 Menurut
Imam Abu Hanifah dan Abu Yusuf masjid itu tetap kekal sedemikian
sehingga ke hari kiamat.35

Pandangan yang lebih fleksibel didokong oleh Mazhab Hanbali.
Dalam membincangkan tentang masjid yang telah usang dan sempit,
diharuskan menjual sebahagian masjid tersebut bagi memperbaiki
bakinya serta bagi tujuan pembesaran masjid. Sekiranya kesemua
bahagian masjid tidak dapat dimanfaatkan lagi, maka semua bahagian
masjid itu boleh dijual dan wang yang diperolehi hendaklah diserahkan

4 hukum pembangunan.indd   55 2/12/70   2:53:03 PM

Jurnal Muamalat Bil. 1/2008

56

kepada masjid yang lain. 36 Pandangan ini turut disokong oleh sebahagian
fuqaha Maliki.37

Pendapat Mazhab Hanbali adalah didasarkan kepada tindakan
Umar bin Khattab yang mengarahkan sahabat bernama Sa‘ad untuk
memindahkan Masjid Kufah ke tempat yang lain. Tempat asal masjid
tersebut telah dijadikan pasar bagi penduduk setempat Tammarin dan
sebuah masjid baru telah dibina di Madinah bagi menggantikan masjid
Kufah yang lama.38

Abu Yusuf menyatakan bahawa sebarang pindaan terhadap
bangunan masjid perlu dirujuk kepada Qadi yang akan mengarahkan
agar peralatan masjid itu dijual di mana hasilnya akan disalurkan kepada
masjid-masjid yang lain.39

Merujuk kepada usaha-usaha membangunkan harta wakaf, jumhur
fuqaha mengharuskan pembangunan dilaksanakan ke atas harta wakaf
kerana sekiranya tiada usaha sedemikian dilaksanakan akan menyebabkan
sesuatu harta itu rosak binasa dan tidak dapat dimanfaatkan. Hasil daripada
pembangunan tersebut hendaklah digunakan bagi tujuan wakaf.

Sekiranya terdapat syarat yang terlalu ketat, diharuskan mengubah
syarat tersebut asalkan matlamat asal untuk merealisasikan hasrat
pewakaf tercapai. Sebagai contoh, sekiranya pewakaf mewakafkan
tanahnya untuk membina masjid sedangkan pewakaf tidak menyediakan
peruntukan kewangan bagi tujuan tersebut, diharuskan menjual
sebahagian tanah yang diwakafkan untuk membina masjid berkenaan.
Dalam situasi sedemikian, pentadbir harta wakaf boleh mengubah atau
melakukan modifikasi terhadap wakaf khas bagi memastikan hasrat
pewakaf tercapai.

Selain itu, Majma‘ Fiqh al-Islami dalam membincangkan isu
pelaburan harta wakaf telah mengharuskan agar hasil daripada harta
wakaf dilaburkan meskipun tidak disyaratkan oleh pewakaf. Ini bagi
memastikan niat atau tujuan pewakaf dapat dikekalkan selama-lamanya
dan ia tidak boleh dilaksanakan melainkan dengan membangunkan
harta tersebut.40

Imam Subki menyatakan adalah harus diubah sesuatu wakaf bagi
tujuan maslahah dengan tiga syarat iaitu tidak berubah namanya dan

4 hukum pembangunan.indd   56 2/12/70   2:53:04 PM

Hukum Pembangunan Tanah Wakaf  Khas Menurut Perspektif  Syarak

57

tidak hilang ‘ain wakaf tersebut. Begitu juga tidak salah memindahkannya
dari satu pihak ke pihak yang lain. Malah harus bagi wakaf sesuatu
kampung (kawasan tanah) untuk golongan tertentu didirikan masjid,
tanah perkuburan dan saluran bekalan air di atas tanah tersebut.41 Abu
Yusuf dan Muhammad bin al-Hassan al-Syaibani menyebut bahawa
demi kepentingan masjid, adalah harus disewakan ruang halaman masjid
kepada peniaga-peniaga untuk kebaikan masjid. Ini boleh dilakukan
dengan mendapatkan kebenaran Qadi terlebih dahulu. Manakala upah
sewa tersebut hendaklah dibelanjakan untuk manfaat masjid dan fakir
miskin.42

Selain itu, Dar al-Ifta’ telah mengeluarkan fatwa bahawa harus
membangunkan bangunan pangsapuri supaya dapat dijadikan pelaburan
untuk manfaat tanah waqaf, masjid dan fakir miskin.43 Fatwa ini adalah
berdasarkan kepada pandangan di dalam Mazhab Hanafi bahawa demi
kepentingan memelihara dan memulihara masjid, ruang halaman
masjid boleh disewakan kepada peniaga-peniaga. Hasil sewaan tersebut
hendaklah dibelanjakan untuk manfaat masjid dan fakir miskin. Walau
bagaimanapun, perkara ini hanya boleh dilaksanakan setelah mendapat
keizinan daripada Qadi.44

Perkara yang mesti diberikan perhatian ialah memastikan pangsa-
puri itu tidak disewakan bagi tujuan yang ditegah oleh syarak demi
memelihara kehormatan dan kemuliaan masjid serta tanah wakaf di
samping tidak menggunakan hasil daripada sumber wang yang haram
untuk dibelanjakan bagi tujuan masjid, tanah wakaf dan fakir miskin.45

Daripada perbincangan di atas dapat dirumuskan bahawa fuqaha
membenarkan sesuatu tanah wakaf khas sama ada wakaf masjid atau bukan
masjid seperti sekolah dan sebagainya dibangunkan dengan pelbagai
aktiviti yang dapat menjana pendapatan. Manakala hasil atau manfaat
yang diperolehi, dikembalikan kepada wakaf seperti membenarkan lot-
lot perniagaan dibina di atas tanah wakaf dan hasilnya disalurkan untuk
tujuan penyelenggaraan bangunan dan tanah wakaf tersebut.46

Realiti hari ini, kos penyelenggaraan sesuatu harta wakaf adalah
besar meliputi bil utiliti seperti elektrik, air dan telefon, pembersihan
dalam dan luar bangunan dan juga memperbaiki kerosakan peralatan

4 hukum pembangunan.indd   57 2/12/70   2:53:04 PM

Jurnal Muamalat Bil. 1/2008

58

dan bangunan. Di Malaysia, semua kos pengurusan adalah ditanggung
oleh Majlis Agama Islam Negeri selaku pentadbir tunggal harta wakaf.47
Oleh itu, sekiranya sesuatu harta wakaf itu dibangunkan secara berdaya
maju, beban kewangan yang ditanggung oleh pihak Majlis bagi tujuan
penyelenggaraan harta wakaf dapat dikurangkan kerana harta wakaf
berkenaan mempunyai tabung atau sumber kewangan yang khusus
dalam mengekalkan survivalnya sendiri.

Lebihan Hasil Pembangunan Harta Wakaf

Menyentuh tentang wang lebihan yang diperolehi hasil daripada pem-
bangunan tanah wakaf khas setelah ditolak perbelanjaan menjaga
bangunan dan tanah wakaf, pandangan daripada Mazhab Hanafi
menyatakan lebihan tersebut boleh disalurkan kepada golongan fakir
miskin kerana mereka dianggap sebagai penerima asal sesuatu sedekah.

Ibn Taymiyyah di dalam Majmu‘ah al-Fatawa mengatakan lebihan
daripada hasil harta wakaf hendaklah disalurkan untuk mengimarahkan
harta lain yang sama jenis dengan niat asal pewakaf. Misalnya hasil
daripada sesuatu wakaf masjid, hendaklah disalurkan kepada masjid
yang lain kerana ia merupakan cara terbaik bagi merealisasikan tujuan
atau niat pewakaf.48 Beliau juga berpendapat lebihan tersebut harus
diberikan kepada orang-orang miskin. Beliau berhujah dengan tindakan
Umar bin al-Khattab yang pernah membahagi-bahagikan kain penutup
Ka‘bah kepada orang-orang Islam sebagaimana yang telah dipraktikkan
di masjid-masjid yang lain. Ini berdasarkan pandangan bahawa semua
orang Islam adalah berhak untuk mendapat manfaat daripada masjid.49

Fatwa Beberapa Negeri Mengenai Pembangunan Wakaf Khas

Di Malaysia, terdapat beberapa fatwa telah diputuskan di peringkat
Jawatankuasa Fatwa Negeri mengenai tanah wakaf khas khususnya
wakaf masjid yang turut dibina di atasnya bangunan lain bagi tujuan
menjana pendapatan yang dapat disalurkan bagi kepentingan wakaf
yang asal. Di Pulau Pinang, terdapat cadangan daripada Majlis Agama
Islam Pulau Pinang (MAIPP) untuk merobohkan sebuah masjid lama
iaitu Masjid Jamek Simpang Enam yang juga dikenali sebagai Masjid
Jamek Hj. Abdul Wahab.

4 hukum pembangunan.indd   58 2/12/70   2:53:05 PM

Hukum Pembangunan Tanah Wakaf  Khas Menurut Perspektif  Syarak

59

Mesyuarat Jawatankuasa Syariah Pulau Pinang pada 13 Disember
1988 telah memutuskan harus dari segi hukum syarak mendirikan
bangunan baru yang mengandungi pejabat Bank Islam di tingkat satu,
dua dan tiga serta masjid di tingkat empat dan lima di atas tapak Masjid
Simpang Enam. Dalam hal ini, tujuan wakaf yang asal sama sekali tidak
terjejas di mana amal jariah yang dibuat oleh pewakaf masih berterusan.
Malah pembinaan masjid yang baru akan menyediakan ruang solat yang
lebih besar untuk keselesaan jemaah masjid. Turut disyaratkan dalam
keputusan mesyuarat tersebut ialah kawasan atau ruang tandas hendaklah
dibuat di luar kawasan yang dahulunya menjadi tapak Masjid Simpang
Enam.

Sebelum itu, satu fatwa telah dikeluarkan oleh Mufti Pulau Pinang
pada tahun 1973 yang melarang sebarang pembinaan selain daripada
masjid di atas tanah wakaf berkenaan kerana dianggap bercanggah
dengan prinsip-prinsip wakaf dalam perundangan Islam. Meskipun,
suatu fatwa baru telah dikeluarkan oleh Jawatankuasa Syariah Pulau
Pinang pada tahun 1989, sehingga ke hari ini, Masjid Simpang Enam
masih kekal di tapak lama. MAIPP tidak meneruskan hasratnya untuk
merobohkan masjid tersebut dan membina bangunan baru berikutan
mendapat tentangan daripada Ahli Jawatankuasa Masjid. Perkembangan
hingga ke hari ini, hanya saiz masjid berkenaan telah dibesarkan bagi
menjamin keselesaan ahli jemaah untuk beribadat di masjid tersebut. 50

Di negeri Selangor, Jawatankuasa Kuasa Fatwa Negeri Selangor
yang bersidang pada 5 September 2006 telah memutuskan untuk
mengekalkan niat asal pewakaf dengan membina sebuah masjid di Lot
6684 di Telok Gadong yang telah diwakafkan khas untuk masjid. Di
samping itu, Jawatankuasa Fatwa telah meluluskan pembinaan bangunan
di atas tapak yang sama yang mana hasilnya hendaklah disalurkan kepada
masjid tersebut.51

Jawatankuasa Fatwa Negeri Selangor juga telah mengeluarkan
fatwa meluluskan projek perumahan di atas tanah wakaf masjid di
Kampung Kuantan, Klang. Dalam kes ini, telah diputuskan bahawa
harus membina kediaman pada baki tanah wakaf masjid. Rumah-rumah
tersebut kemudiannya boleh disewakan dan hasilnya disalurkan untuk
manfaat dan sumber kewangan bagi masjid.52

4 hukum pembangunan.indd   59 2/12/70   2:53:05 PM

Jurnal Muamalat Bil. 1/2008

60

Keputusan Fatwa Kebangsaan

Muzakarah Jawatankuasa Fatwa, Majlis Kebangsaan bagi Hal Ehwal
Ugama Islam Malaysia Kali Ke-80 pada 1-3 Februari 2008 telah
memutuskan bahawa “Membangunkan tanah wakaf khas khususnya
wakaf masjid dengan tambahan projek pembangunan atau beberapa
penambahbaikan bagi menjamin harta wakaf tersebut kekal adalah
diharuskan oleh Islam dengan syarat pembangunan ini hendaklah berdasar-
kan keperluan yang boleh ditentukan oleh pemerintah dan tidak bercanggah
dengan syariat Islam.”

Pelaksanaan pembangunan sebagaimana yang telah dibincangkan
tidak boleh dilaksanakan sewenang-wenangnya, di mana pandangan dan
pendapat daripada Mufti hendaklah diperolehi terlebih dahulu. Dalam
hal ini, setiap pembangunan di atas tanah wakaf selain daripada tujuan
asal pewakaf mestilah dipanjangkan kepada  Jawatankuasa Fatwa Negeri
agar setiap kes dapat dinilai dan diteliti mengikut fakta-fakta setempat
sebelum sesuatu keputusan dibuat.

Perkara paling utama yang harus dipelihara dalam merangka
serta mencapai kemajuan dalam pembangunan wakaf ialah kelima-
lima maqasid syariyyah iaitu agama, jiwa, akal, kehormatan dan harta.
Oleh itu, pemakaian prinsip daruriyyat dan hajiyyat harus diaplikasikan
secara bijaksana dan berhati-hati bagi memastikan pelaksanaan sesuatu
pembangunan harta wakaf adalah selaras dengan ketetapan syarak.

Menurut al-Zarqa’, setiap apa yang berkaitan dengan wakaf
adalah merupakan persoalan ijtihad dan kesemua ulama sebulat suara
berpendapat bahawa tujuan wakaf mestilah membawa kepada kebaikan
(birr). Oleh kerana ia bersifat ijtihadi, maka ciri-ciri keanjalan, terbuka
kepada pentafsiran-pentafsiran baru, dinamik dan realistik yang boleh
dikembangkan potensinya sesuai dengan keperluan zaman dan mening-
katkan ekonomi umat.

Dalam merungkaikan permasalahan hukum yang berkaitan dengan
wakaf khas, sumber-sumber subsidiari hukum syara’ boleh digunakan.
Prinsip-prinsip dalam kaedah-kaedah fiqh seperti “al-darar yuzal” iaitu
sesuatu kemudaratan itu hendaklah dihilangkan dan beberapa cabang
kaedah lain seperti “al-hajah tunazzal manzilah al-darurah”53 yang
bermaksud sesuatu keperluan itu dianggap sebagai kemudaratan boleh

4 hukum pembangunan.indd   60 2/12/70   2:53:06 PM

Hukum Pembangunan Tanah Wakaf  Khas Menurut Perspektif  Syarak

61

diaplikasikan bagi menganalisis keadaan semasa. Melalui pengunaan
kaedah-kaedah ini, adalah diharapkan masalah dan kesulitan untuk
membangun dan merealisasikan hasrat pewakaf dapat diatasi.

Selain itu, ciri-ciri fleksibiliti atau murunah dalam perundangan
Islam yang menekankan bahawa undang-undang Islam sesuai di-
aplikasikan pada setiap masa dan tempat boleh menyokong usaha-usaha
membangunkan wakaf khas khususnya bagi wakaf masjid. Sekiranya
undang-undang wakaf itu bersifat rigid (tegar) sehinggakan tidak boleh
diaplikasikan mengikut keperluan semasa, maka ia bertentangan dengan
ciri-ciri murunah  sebagaimana yang dinyatakan di atas.54

Penutup

Wakaf merupakan salah satu cabang muamalah yang padanya terbuka
luas pintu ijtihad agar pelaksanaannya diadaptasikan sejajar dengan
keperluan semasa, lebih-lebih lagi apabila ianya melibatkan maslahah
umat Islam. Justeru, para cendekiawan Islam telah mengharuskan
beberapa modifikasi terhadap pelaksanaan wakaf untuk menjamin
sesuatu harta wakaf itu dibangunkan serta diselenggara bagi tujuan
mengekalkannya. Di samping itu, amal jariah waqif juga akan turut
terpelihara.

Di Malaysia, tanggungjawab untuk memajukan harta wakaf
dipelopori oleh MAIN sebagai al-mutawalli atau pentadbir harta-
harta wakaf. Oleh yang demikian, MAIN memainkan peranan yang
penting untuk mengurus dan menggemblengkan harta wakaf melalui
pelbagai instrumen moden. Selain menyewakan tanah wakaf, antara
mekanisme lain yang boleh diaplikasikan oleh MAIN ialah melalui
saham wakaf,55 pengsekuritian aset wakaf menerusi sukuk dan lain-lain.
Walau bagaimanapun, pelaksanaan program pembangunan harta wakaf
hendaklah dilaksanakan dengan berhati-hati56 oleh pihak MAIN bagi
menjamin pengekalan harta wakaf di samping menyalurkan bantuan
wakaf kepada golongan yang sepatutnya sebagaimana yang disyaratkan
oleh waqif.

4 hukum pembangunan.indd   61 2/12/70   2:53:06 PM

Jurnal Muamalat Bil. 1/2008

62

Nota Hujung
(Endnotes)

1  Pihak JAWHAR dan Majlis Agama Islam Negeri-Negeri yang lain sedang
dalam proses mengemaskini data berhubung dengan anggaran nilai serta
keluasan tanah wakaf am dan wakaf khas di seluruh Malaysia.

2  Juga disebut sebagai al-mutawalli atau al-nazir.
3  Lihat misalnya s. 44 (1) Enakmen Pentadbiran Agama Islam Johor 1987;

s. 37 (2) Enakmen Pentadbiran Hukum Syarak Negeri Melaka 1991.
4  Shamsiah Abdul Karim, “Pengurusan dan Pembangunan Wakaf di

Singapura”, Kertas Kerja Konvensyen Wakaf Kebangsaan 2006, Hotel
Legend, Kuala Lumpur, 12-14 September 2006.

5  Ghanim A. Al-Shaheen, “Kuwait awqaf foundation experience”, Kertas
Kerja Seminar Pembentukan Muamalah dan Ekonomi Berteraskan Islam,
Kerajaan Negeri Johor, IKIM dan Johor Coorperation, 12-13 Oktober
2004.

6  Kertas Kerja Cadangan Pelaksanaan Pembangunan Harta Wakaf di Bawah
Rancangan Malaysia Kesembilan, Jabatan Wakaf, Zakat dan Haji.

7  Lihat misalnya Siti Mashitoh Mahamood, “Masalah Undang-Undang
Dalam Pentadbiran Harta Amanah Wakaf di Malaysia” dalam Harta
Amanah Orang Islam di Malaysia Mengikut Perspektif Undang-Undang
dan Pentadbiran, m.s. 107-122; Kamaruddin Ngah, Isu Pembangunan
Tanah Wakaf, m.s. 70.

8  “Bangunkan Tanah Wakaf”, Utusan Malaysia Online, 9 Jun 2007.
9  Al-Syarbini, Shamsuddin, Mughni al-Muhtaj Ila Ma’rifati Ma’ani Alfaz

Al-Minhaj, Juz. 3, m.s. 486; Al-Sarakhsi, Shams al-Din, al-Mabsut, m.s.34.
10  Seksyen 2, Enakmen Wakaf Negeri Selangor 1999.
11  Terdapat empat (4) rukun wakaf iaitu pewakaf (waqif ), penerima wakaf

(mawquf ‘alaih), harta yang diwakaf (mauquf ) dan sighah.
12  Mohd. Zain b. Haji Othman, Islamic Law With Special Reference To The

Institution of Waqf, m.s. 111.
13  Ibid.
14  Abu Zahrah, Muhammad, Muhadarat fi al-Waqf, m.s. 71.
15  AL-Zuhayli, Wabah, Al-Wasaya wa al-Waqfu fi al-Fiqh al-Islami, m.s 145;

Abu Zahrah, m.s. 108.
16  Al-Syarbini, Shamsuddin, Mughni al-Muhtaj Ila Ma’rifati Ma’ani Alfaz

Al-Minhaj,m.s. 485.
17  Sahih Muslim bi Sharh al-Imam Muhyiddin al-Nawawi, Kitab al-Wasiyyah,

Juz. 11, m.s. 87.
18  Ibid.

4 hukum pembangunan.indd   62 2/12/70   2:53:07 PM

Hukum Pembangunan Tanah Wakaf  Khas Menurut Perspektif  Syarak

63

19 Al-Syarbini, ibid; al-Syawkani, Muhammad b. Ali b. Muhammad, Nayl
al-Awtar Sharh Mutaqa al-Akhbar, Juz. 6, Dar Ihya’ al-Turath al-‘Arabi,
Beirut, 2001, m.s. 26.

20 Ahmad Zaki Hj Abd Latif et.al, “Pengurusan Harta Wakaf dan Potensinya
Ke Arah Kemajuan Pendidikan Umat Islam di Malaysia”, Konvensyen
Wakaf Kebangsaan 2006, Hotel Legend, Kuala Lumpur,12-14 September
2006, m.s. 1.

21  Seksyen 4 (2), Enakmen Wakaf Selangor 1999 telah memperuntukan
ketiga-tiga prinsip di atas iaitu “Sesuatu Wakaf yang telah berkuatkuasa,
tidak boleh dijual atau dihibah oleh waqif atau diwarisi oleh mana-mana
orang”.

22  Al-Zuhayli, Al-Fiqh al-Islami wa Adillatuhu, Juz. 10, m.s. 7656; Abu
Zahrah, m.s. 62-65.

23  Al-Zuhayli, al-Wasaya wa al-Waqf fi al-Fiqh al-Islami, m.s. 134-135
24  Op.cit, m.s. 7657.
25  Abu Zahrah, m.s.63.
26  Sahih  Muslim,  m.s. 77; al-Syawkani, m.s. 26.
27  Al-Zuhayli, al-Wasaya wa Al-waqf, m.s. 133 dan 135.
28  Ibid, m.s 133.
29  Al-Zuhayli, al-Fiqh al-Islami wa Adillatuhu, m.s 7657.
30  Al-Sarakhsi, al-Mabsut, m.s. 34.
31  Al-Zuhayli, al-Wasaya wa al-Awqaf, m.s. 150.
32  Ibid, m.s.156-159.
33  Al-Zarkashi, ‘Ilam al-Sajid bi Ahkam al-Masajid, m.s. 345.
34  Al-Nawawi, m.s 420.
35  Manakala Muhammad bin Hassan al-Shaybani berpendapat masjid

tersebut kembali kepada pewakaf atau warisnya.
36  Ibn Taymiyyah, Majmu’ah al-Fatawa, Jld. 16, m.s. 117; Abu Zahrah, m.s.

158.
37  Al-Mausu’ah al-Fiqhiyyah, Wizarah al-Awqaf wa-Al-Shu’un al-Islamiyyah,

Juz. 6, m.s. 324.
38  Ibn Taymiyyah, m.s 121.
39  Al-Mausu’ah al-Fiqhiyyah, Wizarah al-Awqaf wa-Al-Shu’un al-Islamiyyah,

Juz. 6, m.s. 324-325.
40  Majallah Majma’ al-Fiqh al-Islami al-Daurah al-Thalithah li Mu’tamar

Majma’ al-Fiqh al-Islami, bil.  23, Juz 2, m.s 16.
41  Al-Qalyubi, Shihab al-Din Ahmad ibn Ahmad Qalyubi wa-`Umayrah :

hashiyatan `ala sharh al-`allamah Jalal al-Din al-Mahalli `ala Minhaj al-
talibin lil-Muhyi al-Din al-Nawawi fiqh madhhab al-Imam al-Shafi`i, m.s.
107.

4 hukum pembangunan.indd   63 2/12/70   2:53:07 PM

Jurnal Muamalat Bil. 1/2008

64

42  Al-Hidayah wa Fath al-Qadir, Jld. 6, m.s 65.
43  Al- Fatawa al-Islamiyyah, Dar al-Ifta’ al-Misriyyah, Jld. 26, m.s. 3257.
44  Ibid m.s. 3256-3257.
45  Ibid, m.s. 3257.
46  Ibn Taymiyyah, m.s. 8.
47  Keadaan ini berbeza di Singapura di mana Majlis Agama Islam Singapura

menguruskan 65% daripada keseluruhan harta wakaf manakala selebihnya
diuruskan oleh pihak al-mutawalli yang dilantik oleh waqif atau waris.

48  Ibn Taymmiyyah, Majmu’ah al-Fatawa, m.s. 113.
49  Ibid, m.s 117.
50  Sumber : Majlis Agama Islam Pulau Pinang.
51  Sumber : Jabatan Mufti Selangor.
52  Antara rujukan bagi fatwa tersebut ialah Buku Fatwa-Fatwa Kerajaan

Johor, Jld. 1, m.s 275.
53  Al-Suyuti, Jalal al-Din, Al-Asbah wa al-Nazair fi Qawaid wa Furu’ al-

Syafi‘iiyah, Juz, 1, m.s. 218.
54  Siti Mashitoh Mahamood, Pelaksanaan Istibdal Dalam Pembangunan

Harta Wakaf di Malaysia,  Jabatan Syariah dan Undang-Undang, Akademi
Pengajian Islam Unversiti Malaya, m.s 30.

55  Beberapa negeri seperti Johor, Selangor, Melaka, Pulau Pinang dan Kedah
telah pun melaksanakan saham wakaf.

56  Al-Nawawi, Raudhah al-Talibin, Jld. 4, m.s. 411.

4 hukum pembangunan.indd   64 2/12/70   2:53:08 PM

65

Abstract

Investment-linked plan is a life insurance/takaful that combines
investment and protection. The premium paid provides not
only protection but part of the premium will also be invested
in specific investment funds. To ensure Shariah compliance, the
fundamental elements that construct the plan which consist of
the protection coverage (takaful) and the investment funds have
to be in accordance with the Shariah requirements. This article
will examine the investment-linked product offerred by Takaful
Malaysia and Great Eastern Life from the Shariah perspective.

Pendahuluan

Investment link (produk yang berkaitan dengan pelaburan) ialah
program tabungan berasaskan pelaburan saham secara berkelompok
yang pemilikannya dikira mengikut jumlah unit seperti saham amanah
dan digabungkan pula dengan manfaat insurans nyawa (life insurance).
Dengan kata lain, wang caruman insurans (premium) dilabur untuk
memperolehi keuntungan di mana pada masa yang sama peserta turut
mendapat jaminan perlindungan melalui produk insurans nyawa, jika
ditakdirkan sesuatu musibah menimpa peserta atau pemiliknya.

Investment-link Menurut Hukum Islam

Dr. Muhammad bin Yamin Ismail1

Jurnal Muamalat Bil. 1/2008

5 investment.indd   65 2/12/70   2:54:42 PM

Jurnal Muamalat Bil. 1/2008

66

Tiga faedah utama investment link ialah:

1. Perlindungan kewangan akibat kematian dan keilatan kekal.
2. Peluang-peluang pelaburan.
3. Fleksibel dalam memilih perlindungan yang dikehendaki.2

Di Malaysia, Syarikat Takaful Malaysia Berhad dan Mayban
Takaful menawarkan produk investment link yang mematuhi prinsip
syariah. Syarikat-syarikat ini mengumpul dana dan melabur dalam
sekuriti lulus syariah dan menawarkan perlindungan takaful. Syarikat-
syarikat insurans konvensional juga menawarkan produk investment link.
Setakat ini, syarikat insurans konvensional yang menawarkan produk
investment link ialah AM-Assurancelink, AIA Co. Ltd dan Great Eastern
Life Assurance (M) Bhd.

Takaful Malaysia Berhad

Syarikat Takaful Malaysia Berhad menawarkan produk investment link
dengan nama Takaful Dana Saham. Akad Takaful Dana Saham di
antara peserta dan Takaful Malaysia Berhad sebagai pengurus adalah
berasaskan kontrak al-wakalah. Dalam kontrak ini, peserta melantik
Takaful Malaysia Berhad sebagai wakil untuk menguruskan wang
carumannya termasuk pelaburan. Sebagai balasan menjadi wakil
peserta, Takaful Malaysia Berhad akan menerima upah dalam bentuk
bayaran perkhidmatan mengikut prinsip al-ujrah. Takaful Dana Saham
menyediakan dua pakej tabungan iaitu Tabung Istiqrar dan Tabung
Ittizan. Caruman sekaligus dibayar semasa penyertaan dengan amaun
minimum RM5000.00 dan boleh ditambah dalam gandaan RM500.00.
Manakala caruman bulanan yang berulang bayar adalah dengan amaun
minimum RM100.00 dan tambahan bulanan RM100.00. Pihak Syarikat
Takaful Malaysia mempunyai Jawatankuasa Syariah untuk memantau
pelaburan-pelaburan yang dilakukan melalui produk investment link
ini.

Skop perlindungan takaful yang disediakan bersama-sama dengan
Takaful Dana Saham ini ialah:

1. Manfaat Kematian

2. Manfaat Keilatan Kekal Sepenuhnya

5 investment.indd   66 2/12/70   2:54:42 PM

Investment-link Menurut Hukum Islam

67

3. Manfaat Penyakit Kritikal
4. Manfaat Kemalangan Diri
5. Manfaat Khairat Keluarga3

Great Eastern Life Assurance (M) Bhd

Investment link yang diamalkan di Great Eastern Life Assurance (M) Bhd
ialah apabila pemegang polisi insurans membayar premium, sebahagian
dari premium itu akan diletakkan dalam insurans perlindungan dan caj
perkhidmatan, dan bakinya akan digunakan untuk membeli unit-unit
di dalam tabung-tabung investment link. Tabung-tabung ini beroperasi
sama seperti saham amanah.

Great Eastern Life Assurance (M) Bhd menawarkan beberapa
tabungan investment link iaitu:4

1. Lion Strategic Fund
2. Lion Growth Fund
3. Lion Progressive Fund
4. Lion Balanced Fund
5. Lion Fixed Income
6. Dana Restu (melabur dalam sekuriti lulus syariah)
7. Dana Sejati (melabur dalam sekuriti lulus syariah)

Manakala skop perlindungan insurans yang disediakan bersama-
sama dengan tabungan di atas ialah perlindungan kematian, keilatan
kekal, penyakit kritikal dan sebagainya. Walaupun Great Eastern mem-
punyai dua produk yang melabur dalam sekuriti lulus syariah iaitu Dana
Restu dan Dana Sejati, tetapi ia tidak mempunyai Jawatankuasa Syariah
Dalaman untuk memantau pelaburan-pelaburan ini.

Perbezaan Operasi Syarikat Takaful Malaysia Dan Great Eastern
Life Assurance (M) Bhd

Perbezaan operasi di dalam menguruskan produk investment link antara
Syarikat Takaful Malaysia dan Great Eastern ini boleh dinyatakan dalam
Jadual 1 seperti berikut:

5 investment.indd   67 2/12/70   2:54:43 PM

Jurnal Muamalat Bil. 1/2008

68

ISU TAKAFUL MALAYSIA GREAT EASTERN

Akad investment link
antara syarikat dan
peserta

Akad antara peserta dan
Syarikat Takaful Malaysia
berasaskan akad wakalah bi
al-ujrah

Akadnya adalah akad
jual beli insurans yang
mempunyai unsur gharar,
riba dan judi

Pelaburan Investment
Link

Semua pelaburan
melibatkan kaunter-kaunter
lulus syariah sahaja

Hanya pelaburan Dana
Restu dan Dana Sejati
melibatkan kaunter lulus
syariah

Jawatankuasa
Syariah

Mempunyai Jawatankuasa
Syariah peringkat
organisasi untuk memantau
pelaburannya

Tidak mempunyai
Jawatankuasa Syariah
peringkat organisasi untuk
memantau pelaburannya

Akta yang mengawal Takaful Malaysia beroperasi
berasaskan Akta Takaful
1984 dan Peraturan-
peraturan [Akta 312]

Great Eastern beroperasi
berasaskan Akta Insurans
1996 [Akta 546].

Jadual 1: Perbezaan Produk Investment Link Antara Takaful Malaysia
dan Great Eastern

Isu syariah yang timbul di dalam investment link ini (dalam kes
Syarikat Great Eastern) ialah sebahagian wang caruman (premium)
peserta digunakan untuk membeli polisi insurans konvensional dan
sebahagian yang lain dilabur dalam pelaburan saham amanah Islam.
Dalam erti kata lain jika peserta mencarum misalnya RM100.00
sebulan, sejumlah RM55.00 digunakan untuk caruman polisi insurans
konvensional, manakala baki RM45.00 digunakan untuk melabur dalam
saham amanah Islam.

Disebabkan wang caruman itu digunakan untuk dua tujuan yang
berbeza (insurans dan pelaburan), maka penentuan hukum dalam
perkara ini perlu melihat kepada kedua-dua aspek tersebut. Penentuan
hukum ini berdasarkan prinsip-prinsip syariah dan fatwa sebagaimana
yang telah ditetapkan.

5 investment.indd   68 2/12/70   2:54:43 PM

Investment-link Menurut Hukum Islam

69

Isu Pertama: Perlindungan Insurans Konvensional

Fatwa amalan insurans konvensional telah diputuskan dalam Muzakarah
Fatwa Majlis Kebangsaan Bagi Hal Ehwal Agama  Islam  Malaysia ke16
bertarikh 15-16 Februari 1979. Keputusannya adalah seperti berikut:

“Insurans nyawa sebagaimana yang dikendalikan oleh
kebanyakan syarikat insurans yang ada pada hari ini adalah
haram dan sebagai suatu muamalat yang fasid kerana aqadnya
tidak sesuai dengan prinsip-prinsip Islam iaitu: mengandungi
gharar (ketidak ketentuan); mengandungi unsur judi; mengan-
dungi muamalat riba.”

Berdasarkan keputusan ini, kontrak insurans konvensional yang
wujud pada hari ini adalah haram hukumnya kerana mengandungi
unsur gharar, riba dan judi. Sehubungan itu, perlindungan insurans
konvensional yang ditawarkan oleh syarikat-syarikat insurans kon-
vensional yang digabungkan dalam produk investment link ini adalah
bercanggah dengan hukum syarak kerana tidak mematuhi fatwa yang
telah diputuskan.

Isu Kedua: Pelaburan Dalam Amanah Saham Islam

Peraturan Suruhanjaya Sekuriti menyatakan mana-mana syarikat
yang ingin melaburkan wang saham amanahnya dalam sekuriti lulus
syariah hendaklah melantik Jawatankuasa Syariah bagi mengawasi dan
memastikan pelaburannya berlandaskan prinsip syariah5. Sekuriti lulus
Syariah adalah senarai syarikat-syarikat lulus syariah yang diperakukan
oleh Majlis Penasihat Syariah, Suruhanjaya Sekuriti yang diterbitkan
dua kali setahun. Dalam konteks ini, Takaful Malaysia dan Mayban
Takaful mempunyai Jawatankuasa Penasihat Syariah masing-masing bagi
memantau pelaburan yang dibuat. Penubuhan Jawatankuasa Penasihat
Syariah ini merupakan perkara yang diwajibkan oleh Akta Takaful 1984
untuk menasihat pihak syarikat supaya operasi dan pengendaliannya
tidak bertentangan dengan syariah. Syarat ini adalah syarat statutori
yang mesti dipatuhi oleh mana-mana pengendali takaful sebelum mereka
boleh diberikan lesen takaful di bawah Akta ini.

5 investment.indd   69 2/12/70   2:54:44 PM

Jurnal Muamalat Bil. 1/2008

70

Syarikat insurans konvensional pula tidak menubuhkan Jawatankuasa
Syariah kerana Akta Insurans 1993 tidak menghendaki mereka berbuat
demikian. Pelaburan mereka adalah bercampur-campur termasuk
syarikat-syarikat lulus syariah dan tidak lulus syariah. Walaupun syarikat
ini mendakwa pelaburan investment link mereka adalah lulus syariah
dan telah merujuk kepada Jawatankuasa Syariah syarikat atau bank lain,
tetapi disebabkan ketiadaan Jawatankuasa Syariah dalaman di peringkat
organisasi sebagaimana yang  disyaratkan oleh Guideline On Unit Trusts
Funds menyebabkan dakwaan ini sukar diterima.

Keputusan Muzakarah Jawatankuasa Fatwa Kebangsaan

Muzakarah Jawatankuasa Fatwa Kebangsaan Bagi Hal Ehwal Ugama Islam
Malaysia Kali Ke-76 pada 21-23 November 2006 telah membincangkan
isu Investment Link dan bersetuju memutuskan bahawa:

“Umat Islam hari ini mempunyai banyak alternatif untuk
membeli atau melabur dalam produk-produk insurans yang
berlandaskan Islam. Oleh itu pembelian produk-produk
investment link yang ditawarkan oleh syarikat-syarikat insurans
konvensional yang menggabungkan insurans konvensional
dan pelaburan saham amanah dalam dana-dana yang tidak
menepati syarak perlu dielakkan oleh umat Islam”.

Kesimpulan

Produk Investment Link mempunyai dua isu iaitu perlindungan insurans
nyawa/takaful yang ditawarkan dan pelaburan dalam saham amanah Islam
adalah tidak menepati hukum syarak. Bagi memastikan ia dibolehkan
menurut hukum syarak, kedua-dua perkara ini hendaklah mematuhi
kehendak syariah sepenuhnya, di samping tertakluk kepada peraturan
Suruhanjaya Sekuriti dalam pelaburan saham amanah Islam. Investment
Link yang ditawarkan oleh Takaful Malaysia Berhad dan Mayban Takaful
adalah menepati kriteria syariah yang ditetapkan. Manakala Investment
Link yang ditawarkan oleh syarikat-syarikat insurans konvensional yang
menggabungkan insurans konvensional dan pelaburan saham amanah
Islam adalah bercanggah dengan prinsip muamalat Islam.

5 investment.indd   70 2/12/70   2:54:44 PM

Investment-link Menurut Hukum Islam

71

Nota Hujung

1.  Penulis ialah Penolong Pengarah (Penyelidikan), Jabatan Kemajuan Islam
Malaysia (JAKIM)

2  Maybank2u.com, http://www.maybank2u.com.my/consumer
3  Takaful Malaysia Berhad, http://www.takaful-malaysia.com
4  Great Eastern, http://www.lifeisgreat.com.my
5  Lihat Security Commission, Guideline On Unit Trusts Funds, seksyen

6.04.

5 investment.indd   71 2/12/70   2:54:45 PM

http://www.maybank2u.com.my/consumer

http://www.takaful-malaysia.com

http://www.lifeisgreat.com.my

73

Abstract

The concept of estate planning in Islam has always been focusing
on bequest and inheritance although both only take effect after
the demise of property owner. Wisoyah is the Islamic concept of
entrustment in which the responsibility to carry out the wills of
property owner such as settling debts, distributing hibah property,
managing endowment, and allocating jointly acquired property
between the wife or wives are put on a wasi (executor). Issues
like whether or not wisoyah complies with Islamic principles,
difficulties in its enforcement, and proper property management
have made ensuring its effective application a complicated task.
In terms of application, wisoyah proves to be conflicting due to
difference in views held by institutions entrusted with the task.
Therefore, the article will try to shed some light on the exact role
of an executor as well as his role in resolving dispute among family
members through proper management of inheritance.

Konsep Dan Definisi Harta

Secara amnya harta dikenali sebagai sesuatu yang dimiliki oleh seseorang
individu. Hanafiah berpendapat definisi harta ialah sesuatu yang diingini

Hukum Wisoyah & Realiti Permasalahannya
Dalam Konteks Perancangan Pusaka Islam

Naziree Bin Md Yusof1

Jurnal Muamalat Bil. 1/2008

6 hukum wisoyah.indd   73 2/12/70   2:57:38 PM

Jurnal Muamalat Bil. 1/2008

74

manusia dan boleh disimpan lama. Pandangan ini tidak lengkap dan
tidak menyeluruh maksudnya kerana terdapat sesuatu yang bernilai tetapi
manusia kurang kecenderungan kepadanya seperti jenis-jenis racun dan
ubat. Begitu juga tidak kesemua barang boleh disimpan lama misalnya
daging, sayur-sayuran, buah-buahan dan sebagainya yang cepat rosak.
Takrif ini juga tidak mengiktiraf manfaat sesuatu harta kerana ia tidak
berupa fizikal yang dapat disimpan sekalipun ia boleh digunakan.2

Berbeza dengan pentakrifan Imam Syafie dan Hanbali yang
menyatakan sesuatu itu dianggap harta jika ada nilai komersial padanya
sama ada ia dalam bentuk barang atau manfaat dan boleh dikenakan
gantirugi sekiranya ia dicerobohi. Manakala terdapat definisi yang agak
lengkap yang dinyatakan oleh al-Hawi iaitu harta ialah nama untuk
sesuatu selain daripada manusia yang diciptakan Allah SWT untuk
kepentingan manusia, ia boleh dimiliki dan diuruskan secara bebas.3

Daripada kesemua takrif ini dapatlah disimpulkan bahawa, harta
ialah sesuatu yang mempunyai nilai, sama ada bentuk fizikal atau manfaat,
mestilah sesuatu yang halal dan tidak najis menurut syarak, seperti arak,
anjing dan babi, dan hendaklah sesuatu yang berkemungkinan untuk
dimiliki, iaitu yang telah ditentukan sesuatu barang atau manfaat yang
khusus dan bukannya masih ketidaktentuan. Misalnya ikan di kolam
atau burung di udara.

Harta juga dapat diklasifikasikan kepada dua bentuk iaitu harta alih
dan harta tak alih. Harta tak alih disifatkan sebagai harta kekal yang jika
dipinda atau diubah akan membawa kemusnahan seperti bangunan dan
tanah manakala harta alih ialah harta yang boleh dipindahkan dari satu
tempat ke satu tempat yang lain seperti mata wang, haiwan, kenderaan,
barangan bersukat atau bertimbang dan sebagainya.4

Harta alih juga boleh dikelaskan kepada dua jenis iaitu harta ketara
yang boleh disentuh (tangible) yang wujud secara fizikal seperti kerusi
meja dan harta tak ketara (intangible) seperti ilmu atau pengetahuan
yang boleh ditukarkan menjadi sesuatu yang bernilai dan dikenali
sebagai harta intelek.5

Jika dilihat kepada skop di atas, sebenarnya bentuk nilai sedemikian
sudah lama diamalkan dalam Islam. Contoh mudah yang dapat diambil

6 hukum wisoyah.indd   74 2/12/70   2:57:38 PM

Penerimaan Komisyen Reinsurans Oleh Syarikat Takaful

75

ialah pemberian maskahwin (mahar). Sejarah telah menunjukkan
bahawa pemberian maskahwin itu adalah diharuskan daripada sekecil-
kecil material, sehinggalah hafazan ayat-ayat al-Quran pun boleh
dijadikan sebagai sandaran.6 Ini kerana syariat tidak menetapkan
had minimanya, apa yang penting pemberian tersebut adalah simbol
dan bukti penghargaan kasih cinta suami kepada isteri.7 Cuma apa
yang membezakan ialah maskahwin melalui hafazan al-Quran tidak
melibatkan cetusan idea atau proses kreativiti akal dalam melahirkan
sesuatu yang baru. Bahkan ia adalah ketetapan nas yang telah disebutkan
jelas oleh Rasulullah SAW.

Konsep Umum Amanah

Konsep amanah itu adalah kembali kepada motif penciptaan Allah
SWT yang menjadikan manusia agar mengabdikan diri kepada-Nya,8
memakmur dan mentadbirkan bumi yang selayaknya sesuai dengan
kewajipan manusia sebagai khalifah9 dan melaksanakan amanah Allah
SWT10 dalam menjalani kehidupan menurut ketetapan wahyu. Justeru,
tiga serangkai utama iaitu aspek akidah, syariah dan akhlak perlu berjalan
seiring bagi memastikan keseimbangan hidup manusia di dunia dan di
akhirat.

Di sini penulis ingin mengulas sedikit mengenai tiga pembahagian
di atas. Jika dilihat aspek pertama iaitu akidah, adalah kepercayaan dan
pegangan kita kepada Allah SWT dan rukun-rukun iman yang lain,
berdasarkan dalil naqli dan aqli dengan penuh yakin sehingga tiada
keraguan manusia terhadapnya.11  Oleh yang demikian, perlu difahami
bahawa dalam bab akidah, tidak kesemua perkara diberi kelonggaran
untuk diperbahaskan. Ini kerana keterbatasan akal dalam memahami
hikmat ‘aturan’ Allah mengajar manusia supaya akur pada ketentuan-
Nya. Manusia bukan sahaja dilarang mengkaji zat ketuhanan, prejudis
terhadap penetapan qadha’ dan qadar,12 mempertikaikan perkara-perkara
samiyyat, bahkan dalam perihal roh pun tidak boleh dipersoalkan.13

Sebab itulah walaupun sesuatu topik itu membahaskan aspek fiqh
(syariat), ia mesti dikaitkan dengan aspek iman dan akidah kerana hukum
fiqh sering menyentuh keikhlasan niat dalam mengerjakan amalan.14

6 hukum wisoyah.indd   75 2/12/70   2:57:39 PM

Jurnal Muamalat Bil. 1/2008

76

Hal ini dapat dilihat melalui gaya hidup Imam Syafie. Sekalipun di-
perakui sebagai ahli fiqh yang berwibawa, tidak melupakan beliau sifat
warak dan zuhud sehinggakan pernah hafazannya terjejas semata-mata
terlihat aurat perempuan. Ini bererti ilmu yang disertai dengan iman,
akan membentuk akhlak dan sahsiah yang membezakan keperibadian
seseorang alim dan jahil.

Mungkin inilah alasan pengiktirafan al-Quran bahawa golongan
yang tinggi ketaqwaan di kalangan hamba-Nya adalah ulama.15 Oleh
yang demikian, kita perlu ingat bahawa apa yang dimaksudkan dengan
alim bukan sekadar menguasai ilmu agama, bahkan dia seorang yang
cukup meyakini, mentaati dan melaksanakan segala perintah Allah SWT
dan meninggalkan segala larangan-Nya, dengan niat yang penuh ikhlas,
khuduk (tunduk dan akur), raghbah (seronok mengerjakan ibadat) dan
rahbah (takut yang teramat sangat) hanya kepada Allah SWT.16 Seorang
yang alim akan memastikan tutur katanya terjaga, begitu teliti dalam
mengeluarkan fatwa dan menggunakan kebijaksanaannya membimbing
masyarakat.

Sebaliknya seseorang itu bukanlah dianggap alim sekiranya dia
angkuh dengan pandangannya, memutar-belitkan fakta, menimbulkan
kekecohan dan fitnah pada masyarakat Islam, tidak menjaga sahsiah
diri sehingga condong ke arah maksiat. Sikap sebegini bukan hanya
mengundang kemurkaan Allah SWT bahkan dibimbangi dirinya jauh
daripada hidayah dan rahmat-Nya, yang akan berkesudahan dengan
laknat-Nya di akhirat kelak.

Kembali kepada konsep amanah diperkatakan tadi, hakikat yang
perlu disedari bahawa setiap yang dimiliki oleh manusia bukanlah bersifat
mutlak. Keinginan terhadap harta, wang, kuasa, pengaruh, anak-anak
bahkan termasuk jiwa raganya sendiri perlu dilaksanakan sesuai dengan
ketetapan syariat-Nya.17 Konsep keimanan yang menekankan bahawa
Allah SWT sebagai pencipta, pengawal dan pemilik menjadikan manusia
terikat supaya patuh pada perintah-Nya. Manusia dilarang membunuh
diri, membuat tatu, mengubah ciptaan-Nya secara melampau adalah
semata-mata segalanya itu adalah milik-Nya. Manusia hanya peminjam
yang diamanahkan agar melaksanakan apa yang patut mengikut
kehendak-Nya dan bukan mengikut hawa nafsu.18

6 hukum wisoyah.indd   76 2/12/70   2:57:39 PM

Penerimaan Komisyen Reinsurans Oleh Syarikat Takaful

77

Oleh yang demikian dalam pemilikan harta, Islam amat me-
nekankan daripada mana sumbernya diambil, bagaimana harta di-
kembangkan, bagaimana harta diagihkan, di mana ia disimpan, ke
mana ia dibelanjakan dan lain-lain kewajipan ke atas manusia dalam
pengendalian harta. Ini kerana fitnah harta tidak hanya berlaku dengan
pertelingkahan sesama ahli keluarga, bahkan ia berlanjutan sehingga
pihak-pihak mencapai dan berpuas hati dengan apa yang diinginkan.
Di sinilah akan menyebabkan rasa tamak dan dendam sehingga sanggup
menganiaya atau bunuh-membunuh di kalangan ahli waris. Lantaran
itu, Baginda SAW sering berpesan agar umatnya berhati-hati dengan
harta kerana ia akan melupakan manusia daripada mengingati-Nya,
bahkan dikhuatiri akan terjadi seperti Qarun dan Firaun.

Maka kita dapat melihat betapa perancangan harta adalah amat
perlu bagi mengelakkan kesemua fitnah ini. Kebarangkalian daripada
terjerumus ke lembah haram, iaitu memakan hasil secara batil sudah
pasti dapat dielakkan. Secara praktikalnya proses pembahagian dan
pengagihan harta adalah agak sukar, namun usaha ke arah itu perlu
dipergiatkan supaya terlepas daripada memperolehinya secara haram.
Tambahan pula hasil pemakanan haram sudah pasti akan melahirkan
akhlak yang sering melanggar larangan agama. Inilah antara amaran
keras Baginda SAW bahawa setiap daging yang berpunca daripada
sumber haram, maka nerakalah lebih diutamakan untuknya.

Kita sedia maklum bahawa dengan harta yang banyak membolehkan
kita menunaikan zakat dan membantu fakir miskin, segala wakaf
yang disumbangkan akan menganugerahkan pahala yang berterusan
sekalipun kita telah meninggal dunia. Tetapi kita juga perlu menyedari
bahawa ekoran tiadanya perancangan harta, akan berlaku pertelingkahan
di kalangan ahli keluarga yang berpanjangan, yang mungkin tidak
mengecualikan kita daripada dosa kerana gagal bertindak dengan cara
sepatutnya. Adalah lebih mengecewakan jika kita tidak meninggalkan
harta, sebaliknya hutang-hutang yang membebankan ahli waris dan
menjejaskan kedudukan kita di sisi Allah SWT di akhirat kelak.

6 hukum wisoyah.indd   77 2/12/70   2:57:40 PM

Jurnal Muamalat Bil. 1/2008

78

Hukum & Aplikasi Wisoyah

Dalam konteks amanah harta, kaedah fiqh yang digunakan ialah sesuatu
urus niaga itu adalah harus sehinggalah adanya dalil yang menyatakan
haram. Sebarang unsur gharar (ketidakjelasan) yang menganiaya
masyarakat dan membawa implikasi negatif seperti riba, ihtikar (sorok
atau monopoli), maisir (judi), istighlal (manipulasi) dan sebagainya yang
mana kesemua itu akan menafikan unsur ta’awun dan amalan zakat yang
diwajibkan dalam Islam. Sedangkan zakat tidak boleh dipungut daripada
sumber harta yang haram. Oleh yang demikian, konsep pengamanahan
harta tidak hanya tertumpu kepada pengagihan material semata-mata,
sebaliknya sudut rohani seperti kejujuran dan tolong-menolong adalah
lebih diutamakan.

Amalan wisoyah (Islamic entrustment) adalah konsep pengamanahan
yang mengandungi beberapa unsur seperti peranan wali, wasi, wakil
dan lain-lain fungsi yang menekankan tugas sebagai pemegang amanah
terhadap harta seseorang. Tanggungjawab ini termasuk kewajipan pen-
jagaan harta, perbelanjaan, pelupusan hutang, pemulangan barang
pinjaman, menukar hak milik, mengembangkan harta dan sebagainya
demi menunaikan hasrat pemberi amanah dan memelihara kebajikan
ahli keluarga pemberi amanah.19 Tentu ramai yang beranggapan bahawa
perancangan sebegini di bawah kategori wasiat dan faraid. Namun perlu
diingatkan dua kategori tersebut hanya beroperasi selepas pemberi amanah
(pemilik harta) itu mati. Sedangkan pemberi amanah sudah pasti ingin
merancang semasa hidupnya untuk kepentingan lain seperti pemberian
hibah kepada anak angkat atau anak perempuan, memperuntukkan
sebahagian harta sebagai wakaf (sedeqah jariah), penentuan kadar
harta sepencarian hasil perkongsian bersama isteri atau isteri-isterinya,
melangsaikan hutang yang tertunggak, menunaikan zakat dan lain-lain
tanggungjawab yang perlu dipenuhi. Maka dapat disimpulkan di sini
bahawa fungsi pemegang amanah sebenarnya adalah lebih luas dan
perlu dimainkan secara aktif kerana perkembangan harta dan liabiliti
kewangan adalah berubah dari semasa ke semasa, seperti pemilik harta
yang terlibat dengan pasaran saham dan aktiviti perniagaan.

Pada zaman Rasulullah SAW, wisoyah begitu popular di kalangan
para sahabat sebagai persediaan mereka meninggalkan keluarga, sebelum

6 hukum wisoyah.indd   78 2/12/70   2:57:40 PM

Penerimaan Komisyen Reinsurans Oleh Syarikat Takaful

79

bermusafir ke destinasi yang jauh, khususnya sebelum pergi berperang.
Diceritakan oleh seorang sahabat bernama Sufyan bin Uyainah daripada
Hisham bin Urwah, bahawa terdapat tujuh orang di kalangan sahabat
Rasulullah SAW, antaranya Saidina Uthman, al-Miqdad dan Abdul
Rahman bin Auf telah membuat wisoyah dengan melantik Zubair
Ibn al-Awwam untuk menjaga harta mereka dan memberi nafkah
kepada anak-anak mereka. Diriwayatkan juga bahawa amalan wisoyah
turut dilakukan dalam melangsaikan hutang, mengembalikan barang
pinjaman, memelihara hak individu dari dizalimi, khususnya terhadap
waris yang ditinggalkan.

Hal yang sama sewaktu peperangan Muktah, Baginda SAW telah
mengamanahkan bendera supaya dipegang oleh Zaid Bin Harithah,
tetapi sekiranya sesuatu menimpa kepada Zaid, maka diganti oleh
Ja’afar, kemudian kepada Abdullah Bin Ruwahah jika gugurnya Ja’afar.20
Ini kerana semasa peperangan adalah melibatkan risiko yang tidak
dijangka, maka langkah berwaspada adalah amat perlu bagi memastikan
kesinambungan sesuatu amanah itu terus berjalan.

Dari segi hukum, wisoyah adalah sunat dan kadang-kala menjadi
wajib bergantung kepada keadaan seseorang mukmin itu sendiri.
Hukum wisoyah adalah sunat dalam situasi di mana seseorang itu
membuat pengamanahan untuk menunaikan hak seperti membayar
hutang, mengembalikan barang pinjaman atau simpanan orang
lain, melaksanakan wasiat, menguruskan kebajikan anak-anak dan
sebagainya. Imam al-Adzru’i menjelaskan sekiranya dalam kedudukan
anak-anak tidak mempunyai datuk yang mampu menjaga mereka dan
ada pula kemungkinan harta anak-anak itu akan dikuasai oleh orang
zalim atau khianat, maka adalah wajib ke atas bapa tersebut (sewaktu
peninggalannya) mengamanahkan kepada seseorang yang dipercayainya
untuk menjaga dan memelihara harta anak-anak itu daripada hilang
atau binasa. Begitu juga pandangan Imam al-Bajuri menyatakan bahawa
wisoyah asalnya amalan sunat, kecuali dalam menjaga hak golongan yang
lemah dan tiada pihak lain yang boleh membelanya, maka di ketika itu
adalah wajib dibuat wisoyah agar kebajikannya tidak teraniaya.21

Sebenarnya amalan ini adalah hampir menyamai dengan konsep
insurans yang kini dijalankan oleh beberapa syarikat takaful. Amalan

6 hukum wisoyah.indd   79 2/12/70   2:57:41 PM

Jurnal Muamalat Bil. 1/2008

80

berwaspada atau berhati-hati dengan kemungkinan musibah adalah
tidak termasuk dengan elemen gharar yang diharamkan oleh Islam.

Di sini penulis ingin mengulas sedikit mengenai beberapa produk
Takaful Nasional Sdn. Bhd. berkenaan Akaun Hibah dan Wasi. Di
antara ciri-ciri produk ini ialah:

 a) Manfaat takaful dibayar dari Akaun Peserta dan Akuan Khas
Peserta.

 b) Penerima Hibah berhak menerima manfaat takaful apabila
Penghibah meninggal dunia atau mengalami keilatan kekal.

 c) Sekiranya Pemberi Hibah ialah ibu / bapa atau datuk / nenek
dan Penerima Hibah ialah anak atau cucu, maka Pemberi
Hibah berhak untuk menarik balik hibah tersebut.

Menurut kitab al-Mughni Muhtaj oleh al-Syarbini, syarat-syarat ke
atas pemberi hibah ialah dia adalah pemilik sah terhadap barang yang
dihibahkan dan bebas menguruskan barang itu.22 Dalam kes akaun hibah
Takaful Nasional, barang yang dihibahkan ialah manfaat takaful daripada
Akaun Khas Peserta dan Akaun Peserta. Akaun Khas Peserta merupakan
akaun yang mana sebahagian daripada wang premium takaful peserta
tersebut didepositkan sebagai tabarru’ (donation) iaitu jaminan dan
tanggungjawab bersama kesemua peserta lain. Ini bermakna pampasan
yang bakal diperolehi oleh Penerima Hibah (peserta yang ditimpa ke-
malangan atau warisnya) bukan sahaja wang miliknya sendiri tetapi juga
wang daripada peserta lain yang turut mencarum.

Akaun Khas Peserta ini lebih bersifat kepada tabung khairat
yang akan digunakan untuk didermakan kepada waris peserta yang
ditimpa kecelakaan. Maka di sini timbul persoalan adakah wang
tersebut adalah milik mutlak Pemberi Hibah itu dan sama ada dia
bebas menguruskan wang tersebut? Jika diteliti, kedua-dua syarat ini
tidak dipenuhi memandangkan wang di dalam akaun ini bukanlah
sepenuhnya didepositkan oleh Pemberi Hibah tersebut. Pemberi Hibah
juga tidak mempunyai kebebasan untuk menguruskan wang tersebut
memandangkan wang itu cuma akan menjadi miliknya (yang mana
akan diperolehi oleh Penerima Hibah) selepas dia meninggal dunia
ataupun ditimpa keilatan kekal. Jadi di sini, Pemberi Hibah telah meng-

6 hukum wisoyah.indd   80 2/12/70   2:57:41 PM

Penerimaan Komisyen Reinsurans Oleh Syarikat Takaful

81

hibahkan sesuatu yang bukan miliknya dan hibah tersebut lebih bersifat
gift-in-future. Sedangkan mensyaratkan sesuatu hibah harta yang ber-
kemungkinan berlaku (wujud) pada masa hadapan adalah batal.23

Namun penulis telah berbincang dengan Ejen Takaful Nasional24
menyatakan polisi Akaun Peserta Khas adalah diamalkan oleh setiap
syarikat Takaful di Malaysia. Walaupun ianya bersifat tabung khairat
yang bakal diberikan kepada Peserta yang ditimpa bahaya, tetapi itulah
sebenarnya konsep yang diamalkan oleh ahli-ahli takaful bertujuan untuk
saling bantu-membantu di kalangan ahli apabila kesusahan melanda.

Dalam konteks ini, setiap peserta telah bersepakat bahawa jika di-
takdirkan salah seorang ahli menanggung kerugian atau kehilangan akibat
kemalangan yang telah mereka sama-sama tentukan dahulu jenis bencana
atau malapetaka tersebut, mereka akan bersatu untuk membantu rakan
peserta yang malang itu. Ini bertujuan untuk menyediakan kemudahan
manfaat kewangan sebagai bantuan kepada mana-mana ahli yang benar-
benar memerlukan dalam meringankan beban ekoran kesulitan yang
terpaksa ditanggungnya. Dengan lain perkataan, peserta perlu berusaha
dengan ikhlas tanpa semata-mata mengutamakan keuntungan peribadi
atau kepentingan diri bagi menolong rakan peserta yang terkena musibah
dan sekali-kali tidak menyangka akan menimpa ke atasnya.25

Menurut Ejen Takaful Nasional itu lagi, soal tiadanya pemilikan
sempurna (al-milk al-tam) oleh Pemberi Hibah kepada Penerima Hibah
seolah-olah mesti menunggu Pemberi Hibah meninggal dunia ataupun
ditimpa keilatan kekal, adalah tidak menjadi masalah dari segi syarak.
Ini kerana wujudnya kerelaan untuk tabarru’26 dan perjanjian sepakat
di kalangan ahli-ahli peserta yang telah bersetuju untuk sama-sama
membantu kepada rakan yang malang tadi. Bahkan konsep ini adalah
amat bertepatan dengan Islam yang sentiasa menggalakkan tolong-
menolong27 dan menyediakan harta kepada waris di saat kematian adalah
lebih baik daripada menyebabkan mereka hidup berminta-minta.

Justeru, untuk kita memenuhi kesemua rukun dan syarat hibah
itu semata-mata adalah suatu hujah yang tidak rasional kerana mala-
petaka bukanlah sesuatu yang boleh dijangka. Malah, jika kita mahu
mempersoalkan pemberian tabarru’ itu seumpama menunggu sesuatu
musibah berlaku, diibaratkan berjudi nasib kerana ketentuan yang

6 hukum wisoyah.indd   81 2/12/70   2:57:42 PM

Jurnal Muamalat Bil. 1/2008

82

tidak pasti, lantas gharar dan maisir akan jelas kelihatan. Tetapi konsep
takaful adalah lebih bersifat langkah berjaga-jaga dan berwaspada
kerana kecelakaan itu sendiri bukanlah dalam penguasaan kita untuk
mengawalnya.28 Hakikatnya, fenomena ini adalah kembali kepada
konsep akidah yang menekankan bahawa kita dilarang prejudis terhadap
ketetapan qadha’ dan qadar yang Maha Esa. Sebaliknya, kita ditaklifkan
berusaha sebaik mungkin dalam menghadapi segala ujian dan dugaan-
Nya, di samping perlu berperanan sebagai khalifah yang berkewajipan
menegakkan Islam di bumi ini.

Aplikasi dan Pelaksanaan Wisoyah Di Malaysia

Dalam pengurusan wisoyah ianya melibatkan akad penyerahan amanah
kepada pemegang amanah (trustee / executor).29 Oleh itu terdapat
beberapa item yang ditugaskan untuk pentadbiran dan pengagihan harta
tersebut. Pengagihan ini boleh berlaku ketika mana pemberi amanah
tersebut masih hidup atau semasa peninggalannya. Di antara perkara
yang diagihkan ialah seperti berikut :

KWSP

Hutang

Nazar Wakaf

Hibah

Harta sepencarian

Wasiat

Harta sepencarian

Hibah

Wakaf

Nazar

Hutang

KWSP

Lain-lain

Perkhidmatan wisoyah pada hari ini diterajui oleh beberapa agensi
swasta yang sebelum ini berdaftar di bawah Amanah Raya Berhad (ARB)30
seperti Zar Perunding Pusaka, Wasiyyah Shoppe Sdn. Bhd.,31 Watikah
Pusaka Resources, Kemudi Aktif Sdn. Bhd. dan lain-lain. Bagi proses
pembentukan akad, golongan yang diutamakan dalam penyerahan
amanah itu adalah di kalangan ahli waris yang berkemampuan. Jika tiada
sesiapa yang dilantik, maka agensi swasta berkenaan akan menawarkan

6 hukum wisoyah.indd   82 2/12/70   2:57:44 PM

Penerimaan Komisyen Reinsurans Oleh Syarikat Takaful

83

pihak-pihak tertentu untuk mengendalikan pentadbiran harta tersebut.
Lazimnya terdiri daripada peguam, penilai pusaka, badan profesional dan
sebagainya. Pada dasarnya amalan ini tiada masalah di sisi Mahkamah
Syariah kerana perlantikan wasi adalah sah menurut syarak, tetapi praktis
di Mahkamah Sivil belum mengesahkan kaedah ini kerana tiada statut
atau undang-undang bertulis yang secara jelas meluluskannya.

Bentuk-bentuk produk yang ditawarkan selain produk umum
Wisoyah itu sendiri, terdapat juga beberapa kategori lain seperti wisoyah
Kasih, wisoyah Hibah, wisoyah Amal dan wisoyah Nilai.32 Kesemua
itu ditetapkan kadar harga yang berbeza-beza mengikut pakej yang di-
kehendaki oleh pelanggan. Akan tetapi bagi kes pengamanahan ke atas
badan profesional tadi, sekiranya berlaku kematian, agensi berkenaan
akan mengenakan caj (kebiasaannya 5% daripada jumlah keseluruhan
harta pelanggan tersebut) sebagai pengendalian kos pengurusan.33 Selain
itu harta yang dipertanggungjawabkan oleh pemegang amanah (trustee /
executor) akan sentiasa dikemaskinikan bagi memperbaharui kedudukan
harta yang dimiliki sepanjang hidup pemberi amanah sama ada harta
tersebut meningkat atau menyusut.

Tatacara pembikinan wisoyah adalah melibatkan urusan dokumentasi
dan terdapat beberapa langkah yang diambil bagi melicinkan proses
pengurusan tersebut, antaranya:

1. Proses perbincangan antara pelanggan dengan pihak pemegang
amanah (trustee / executor) serta melibatkan pembentukan akad.

2. Proses pemberitahuan maklumat harta serta pembahagian harta
mengikut item yang ditetapkan. Contohnya hutang, harta se-
pencarian, harta pemberi amanah atas nama orang lain dan
sebaliknya.

3. Perincian kewajipan asas seperti kos pengurusan jenazah, me-
langsaikan segala hutang piutang sama ada hak Allah SWT seperti
zakat, kifarat, nazar, haji dan hak sesama manusia.

4. Kos pengelolaan (perlantikan pemegang amanah, peguam dan
penilai pusaka) bagi urusan pengagihan harta seperti penentuan
kadar harta sepencarian, hibah, wasiat dan wakaf (jika ada).

6 hukum wisoyah.indd   83 2/12/70   2:57:45 PM

Jurnal Muamalat Bil. 1/2008

84

5. Senarai waris akan ditentukan bagi memudahkan proses faraid,
secara umumnya turut dikemaskinikan kerana ada ketikanya waris
mati terlebih dahulu daripada pelanggan.

6. Menetapkan kadar faraid mengikut harta yang dimiliki.

7. Senarai harta aset yang akan diperakui dan dikemaskinikan, sama
ada pertambahan atau penyusutan harta.

8. Senarai tanggungan dan liabiliti yang perlu dijelaskan.

9. Menentukan pembahagian khas ke atas keluarga berdasarkan per-
setujuan semua pihak.

Kaedah mengemaskini harta adalah platform utama dalam
mekanisme wisoyah. Setakat pengamatan penulis, di Amanah Raya Berhad
(ARB) tidak menawarkan produk sedemikian. Ini berkemungkinan ARB
masih kekurangan tenaga, umpamanya dalam perlantikan pemegang
amanah yang perlu bergiat aktif semasa hidup dan selepas mati seseorang
klien, kerumitan dalam mengemaskini harta, pengumpulan data yang
konsisten, kos penyelenggaraan dan sebagainya. Perkhidmatan ARB
lebih memfokuskan pengurusan harta ketika mana pihak pembuat
wasiat (klien / pelanggan) telah meninggal dunia, atau berhubung isu
kesukaran prosedur seperti tuntutan pampasan di Mahkamah Tinggi
(Sivil), perintah Pegawai Penyelesai Pusaka Kecil, perintah Pejabat Buruh
dan isu permohonan pencen di kalangan golongan kurang upaya.34

Ketiadaan sistem pengemaskinian mengakibatkan pertambahan
dan penyusutan harta pelanggan tidak diketahui semasa tempoh selepas
wasiat itu dilakukan. Walaupun kemudiannya berlaku keuntungan
dalam perniagaan atau pembayaran hutang oleh pelanggan berkenaan,
kedudukan jumlah harta hanya tertumpu ketika mana wasiat itu dibuat.
Senario demikian mewujudkan masalah ketidakjelasan perincian harta
dan bentuk-bentuk liabiliti, sedangkan itulah asas penelitian yang perlu
diselesaikan sebelum sebarang proses pentadbiran dan pengagihan harta
dapat dijalankan. Bahkan sehingga kini penulis berpendapat, pihak agensi
swasta yang menawarkan khidmat wisoyah masih tercari-cari mekanisme
yang praktikal dalam usaha mengemaskinikan perkembangan harta
pelanggan. Ini kerana masalah sesuatu kes bagi setiap pelanggan adalah

6 hukum wisoyah.indd   84 2/12/70   2:57:45 PM

Penerimaan Komisyen Reinsurans Oleh Syarikat Takaful

85

berbeza-beza dan ia agak sukar dilaksanakan sekalipun standard syarat-
syarat perjanjian adalah sama.

Wasiat dan Wisoyah: Realiti Permasalahan

Wasiat adalah berasal daripada kata suruhan “wassa” yang membawa
erti memerintahkan, menasihatkan atau menjanjikan. Mazhab Syafi‘i
berpendapat bahawa ia berasal dariapada kata sifat “wassa” yang bererti
menghubungkan atau menyampaikan.35 Dari segi istilah pula wasiat
adalah satu pemberian atau sumbangan harta oleh seseorang kepada
seseorang yang lain setelah dia meninggal dunia sama ada melalui ucapan
atau penulisan yang disaksikan oleh dua orang.36 Dalam definisi lain
menyatakan bahawa wasiat ialah suatu ikrar seseorang yang dilakukan
semasa hidup ke atas hartanya, atau manfaat untuk menyempurnakan
sesuatu kebajikan menurut Hukum Syarak, yang bukan untuk ahli
warisnya dan ia terlaksana selepas individu tersebut mati.37 Adapun
wisoyah ialah pengamanahan pengurusan harta oleh seseorang ke atas
wasi yang dikendalikan semasa hayat dan selepas mati orang tersebut,
sehingga segala hasrat orang tersebut terlaksana.

Seperti yang diutarakan sebelum ini, konsep wisoyah adalah agak
asing di kalangan masyarakat Melayu. Bahkan penulis berpendapat
bahawa dalam sukatan pembelajaran fiqhal-mirath di universiti sekalipun,
tidak terdapat topik khusus yang membincangkan konsep wisoyah,
kaedah pelaksanaan, realiti permasalahan dan alternatif disediakan
dalam menjayakan amalan wisoyah dengan lebih berkesan. Sikap orang
ramai yang kebanyakannya beranggapan kaedah faraid dan wasiat sudah
memadai dalam perancangan harta pusaka, menyebabkan banyak kes
tertangguh kerana masalah-masalah sampingan. Antara permasalahan
tersebut ialah kegagalan pembuktian dokumen kematian, kematian
berlapis iaitu apabila waris lambat membuat permohonan pentadbiran
pusaka, kesukaran penentuan status waris seperti bukti perkahwinan
dan perceraian, anak angkat, pertukaran agama dan lain-lain. Selain itu
masalah pembuktian dokumen harta milik si mati, kesamaran dokumen
pembuktian liabiliti, tiada kesepakatan dalam penentuan pembahagian,
perbalahan antara ahli waris dalam mendapat Suratkuasa Mentadbir
turut menjadi faktor timbunan kes tertangguh.38

6 hukum wisoyah.indd   85 2/12/70   2:57:46 PM

Jurnal Muamalat Bil. 1/2008

86

Dalam sistem perundangan Malaysia, isu-isu berhubung bidang
kuasa Mahkamah Syariah adalah sesuatu yang masih ketara ketidak-
jelasannya. Kewibawaan Mahkamah Syariah terus diganggu sama ada
perbicaraan sivil seperti perintah Estopel39 atau Injuksi,40 perintah Surat
Pentadbiran (Letter of Administration) dan perintah Anggapan Mati,
sering dipersoalkan oleh Mahkamah Sivil. Begitu juga perbicaraan
jenayah, keputusan Mahkamah Syariah kerap menjadi sasaran kritikan
terutamanya isu pertukaran agama atau murtad yang terdapat banyak
rentetan daripadanya seperti hak hadanah, pencen suami, nafkah isteri,
pengkebumian jenazah, pembahagian harta sepencarian dan lain-lain
perkara yang sehingga kini masih tiada kaedah penyelesaian terakhir.

Kes-kes sivil syariah yang melibatkan harta orang Islam seperti
pusaka, wakaf, hibah, harta sepencarian dan pertindihan bidang
kuasa oleh Mahkamah Tinggi Sivil, Pejabat Tanah dan Amanah Raya
Berhad (ARB) adalah dilema utama dalam mengupas permasalahan ini.
Kenyataan ini diperkukuhkan apabila sesetengah penyelidik berpendapat
bahawa walaupun apabila seseorang Muslim itu meninggal dunia (sama
ada berwasiat atau tanpa wasiat) dan hartanya perlu dibahagikan mengikut
prinsip faraid, namun dari segi amalannya, undang-undang yang
mengawal pentadbiran harta pusaka ialah Akta Probet & Pentadbiran
1959. Ini bermakna, waris perlu memohon untuk mendapatkan Surat-
kuasa Mentadbir harta dari Mahkamah Tinggi Sivil41 atau Amanah
Raya Berhad42 atau Pejabat Tanah43 dan badan-badan berkuasa ini
akan memohon kepada Mahkamah Syariah untuk mendapatkan sijil
faraid atau pembahagian, di mana akhirnya Mahkamah Syariah hanya
bertindak sebagai pengeluar sijil atau ‘rubber stamping’ dan tidak terlibat
secara langsung dalam soal pembahagian harta pusaka.44 Begitu juga
dalam kes-kes yang melibatkan penama seperti dalam skim KWSP
atau insurans nyawa, Mahkamah Tinggi Sivil telah memperakui dan
mengiktiraf bahawa penama yang berhak ke atas harta si mati, bukannya
waris sebagaimana yang digariskan dalam sistem faraid.

Buktinya dalam kes Re Man Bin Minhat,45 seorang Muslim telah
menamakan isterinya sebagai penama dan diputuskan bahawa penama
tersebut berhak mendapat wang insurans nyawa selepas kematiannya.
Dalam kes ini Mahkamah Tinggi Sivil menyatakan bahawa penama

6 hukum wisoyah.indd   86 2/12/70   2:57:46 PM

Penerimaan Komisyen Reinsurans Oleh Syarikat Takaful

87

tersebut (isteri si mati) adalah benefisiari dan bukan berperanan sebagai
pemegang amanah bagi waris si mati. Keputusan ini adalah sangat
bertentangan dengan Hukum Syarak. Oleh kerana terdapat banyak kes
yang diputuskan demikian, Majlis Fatwa Kebangsaan telah mengeluarkan
fatwa bahawa dalam keadaan seorang penganut Islam telah dinamakan
sebagai penama, dia hendaklah memegang harta atau wang itu untuk
kepentingan ahli waris si mati. Untuk memastikan keberkesanan fatwa
ini, Akta Insurans 199646 telah membuat peruntukan di bawah seksyen
167 (2) Akta Insurans 1996 bahawa jika penama adalah seorang penganut
Islam, sebaik sahaja dia menerima wang polisi itu, dia hendaklah mem-
bahagikannya mengikut undang-undang Islam.47 Peruntukan yang sama
juga dibuat ke atas wang KWSP,48 dan wang koperasi.49

Hakikat Bidang Kuasa Mahkamah Syariah

Dilema peranan dan fungsi Mahkamah Syariah dalam kes pentadbiran
harta orang Islam menyebabkan kita terfikir, apakah tahap bidang kuasa
Mahkamah Syariah yang termaktub dalam undang-undang? Bukankah
Islam sebagai agama persekutuan sudah cukup membuktikan keutuhannya
dalam perlembagaan Malaysia?50 Bahkan tokoh perundangan negara
iaitu Almarhum Tan Sri Prof Ahmad Ibrahim pernah menyatakan,
dalam menangani permasalahan kes di atas, antara undang-undang yang
perlu digubal ialah undang-undang wasiat, undang-undang pentadbiran
harta berwasiat dan tidak berwasiat serta undang-undang wakaf.51

Realitinya, walaupun ternyata Islam sebagai agama persekutuan,
namun tidak terdapat dalam Perlembagaan Persekutuan satu peruntukan
penubuhan Mahkamah Syariah kecuali ia memberikan kuasa kepada
kerajaan negeri untuk mentadbir undang-undang Islam.52 Dominasi
kerajaan pusat dalam mengawal agenda penggubalan undang-undang
oleh Badan Perundangan Negeri, adalah jelas menunjukkan bahawa
kerajaan negeri tidak boleh bertindak sesuka hati, sekalipun terbukti
perundangan yang sedia ada masih lemah dari segi pelaksanaan dan
keberkesanannya.53 Dengan ini diterangkan ciri-ciri khusus bidang
kuasa Mahkamah Syariah yang termaktub dalam Butiran 1, Jadual
Kesembilan Senarai II (Senarai Negeri) Perlembagaan Persekutuan dan
ianya adalah seperti berikut:54

6 hukum wisoyah.indd   87 2/12/70   2:57:47 PM

Jurnal Muamalat Bil. 1/2008

88

Kecuali mengenai Wilayah-wilayah Persekutuan Kuala Lumpur,
Labuan dan Putrajaya, Hukum Syarak dan undang-undang diri dan
keluarga bagi orang yang menganuti agama Islam termasuk hukum
berhubung dengan mewarisi harta berwasiat dan tak berwasiat, per-
tunangan, perkahwinan, perceraian, maskahwin, nafkah, pengambilan
anak angkat, taraf anak, penjagaan anak, pemberian, pembahagian
harta dan amanah bukan khairat, wakaf dan ta’rif serta pentadbiran
mengenai amanah dan khairat agama, perlantikan pemegang-pemegang
amanah dan perbadanan bagi orang-orang mengenai pemberian agama
Islam dan khairat, yayasan amanah khairat dan yayasan khairat yang
dijalankan ke semuanya sekali dalam negeri, adat istiadat Melayu,
zakat, fitrah dan baitulmal atau hasil agama Islam yang seumpamanya;
masjid atau mana-mana tempat sembahyang awam untuk orang Islam;
kesalahan-kesalahan yang dilakukan oleh orang-orang menganut agama
Islam terhadap rukun-rukun Islam kecuali mengenai perkara-perkara
yang termasuk dalam Senarai Persekutuan; pertubuhan, organisasi dan
prosedur mahkamah-mahkamah Syariah, yang akan mempunyai bidang
kuasa hanya ke atas orang-orang yang menganut agama Islam dan hanya
mengenai mana-mana perkara yang termasuk di dalam perenggan ini,
tetapi tidak mempunyai bidang kuasa mengenai kesalahan-kesalahan
kecuali setakat yang diberi oleh undang-undang persekutuan; mengawal
pengembangan iktikad dan kepercayaan antara orang-orang yang
menganut agama Islam, menentukan perkara-perkara Hukum Syarak
dan iktikad dan adat istiadat Melayu.

Kenyataan di atas dengan jelas menyebut Hukum Syarak berhubung
dengan mewarisi harta berwasiat dan tak berwasiat, pembahagian harta
dan amanah bukan khairat, wakaf, perlantikan pemegang-pemegang
amanah dan sebagainya adalah di bawah bidang kuasa Mahkamah Syariah.
Walau bagaimanapun bagi urusan pentadbiran, seperti pengurusan
wasiat dan harta pusaka, undang-undang memperuntukkan bahawa
Mahkamah Sivil yang mempunyai bidang kuasa bagi mengeluarkan
perintah, bukannya Mahkamah Syariah, sekalipun melibatkan harta
orang Islam.55 Ini dapat dilihat melalui dua undang-undang yang
diluluskan oleh Parlimen, iaitu Akta Probet & Pentadbiran 1959 (Akta
97)56 dan Akta Pembahagian Harta Pusaka Kecil 1955 (Akta 98).57

6 hukum wisoyah.indd   88 2/12/70   2:57:47 PM

Penerimaan Komisyen Reinsurans Oleh Syarikat Takaful

89

Kesannya, orang Islam perlu berhubung dengan dua sistem mahkamah
untuk membahagikan harta pusaka; pertama, melalui Mahkamah
Syariah untuk menentukan status waris dan kadar perwarisan; kedua,
melalui Mahkamah Sivil untuk urusan pentadbiran harta tersebut jika
nilainya melebihi RM600,000.00.58

Konflik Bidang Kuasa Dalam Undang-Undang Pewarisan

Bagi tujuan penyelarasan undang-undang berhubung pewarisan, aspek
bidang kuasa antara Mahkamah Sivil, Pejabat Tanah, Amanah Raya
Berhad dan Mahkamah Syariah perlu diberikan perhatian. Oleh kerana
negara ini mempunyai dua sistem undang-undang yang pemakaiannya
adalah bersifat selari (parallel), maka pada tahun 1988 telah diperkenalkan
Perkara 121 (1A) dalam Perlembagaan Persekutuan yang memisahkan
campur tangan Mahkamah Sivil terhadap perbicaraan Mahkamah
Syariah dan bertujuan memelihara bidang kuasa Mahkamah Syariah
secara eksklusif.

Mahkamah Persekutuan dalam kes Majlis Ugama Islam Pulau
Pinang dan Seberang Perai lwn Shaik Zolkaffily Bin Shaik Natar & Ors,59
telah mengesahkan pendekatan Hakim Abdul Kadir Sulaiman dalam
kes Md. Hakim Lee lwn Majlis Agama Islam Wilayah Persekutuan Kuala
Lumpur,60 yang memutuskan bahawa semua perkara terkandung dalam
Butiran 1 Senarai II (Senarai Negeri) Jadual Kesembilan, Perlembagaan
Persekutuan adalah perkara-perkara yang tergolong dalam bidang kuasa
Mahkamah Syariah.61 Oleh kerana Senarai II ini merupakan senarai
kuasa Badan Perundangan Negeri,62 maka undang-undang Pentadbiran
Agama Islam bagi Wilayah Persekutuan dan negeri-negeri sebenarnya
telahpun membuat peruntukan berkaitan bidang kuasa Mahkamah
Syariah mengenai hal pewarisan tersebut.

Akan tetapi persoalan yang timbul adalah mengenai peruntukan
undang-undang dalam seksyen 12 Akta 98, yang memberikan kuasa
kepada Pemungut Pejabat Tanah63 untuk membuat penentuan ber-
dasarkan prinsip Hukum Syarak mengenai status ahli waris, penentuan
kadar bahagian-bahagian yang layak diterima dan jumlah harta yang
boleh dikategorikan sebagai harta pusaka. Bidang kuasa yang diberikan
kepada Pemungut ini agak signifikan dan kesemuanya memerlukan

6 hukum wisoyah.indd   89 2/12/70   2:57:48 PM

Jurnal Muamalat Bil. 1/2008

90

analisa Hukum Syarak, selain peruntukan undang-undang Islam
yang berkuatkuasa dalam negara. Sebetulnya bidang kuasa yang
diperuntukkan dalam Butiran 4 (e) Senarai I, Jadual Kesembilan Per-
lembagaan Persekutuan, adalah menyentuh sudut “pentadbiran” harta
pusaka sahaja,64 dan bukan termasuk analisis jurisprudens fiqh al-mirath
Islam.

Perhatian khusus perlu diberikan kepada peruntukan dalam Akta/
Enakmen Pentadbiran yang menetapkan bidang kuasa Mahkamah
Syariah sebagaimana yang diperuntukkan dalam seksyen 46 (2) Akta
Pentadbiran Undang-Undang Islam Wilayah-wilayah Persekutuan 1993
(Akta 505),65 yang menjelaskan bahawa Mahkamah Tinggi Syariah
hendaklah dalam bidang kuasa malnya, mendengar dan memutuskan
semua tindakan serta prosiding dalam mana semua pihak adalah orang
Islam, dan yang berhubung dengan wasiat atau alang semasa marad al-
maut seseorang Islam, pembahagian dan pewarisan harta berwasiat atau
tak berwasiat, penentuan orang-orang yang berhak kepada bahagian
pusaka seseorang Islam atau bahagian-bahagian yang waris-waris itu
berhak ke atas harta tersebut.66

Ironinya, amalan sekarang menunjukkan tiga fungsi utama di atas
dilaksanakan oleh Pemungut mengenai kadar bahagian, waris-waris
yang berhak dan harta pusaka yang sepatutnya berada di bawah bidang
kuasa Mahkamah Syariah. Dari perspektif ini juga memperlihatkan
bahawa Mahkamah Syariah selayaknya tidak tertakluk kepada Akta
98. Ini kerana Mahkamah Syariah turut mempunyai bidang kuasa
untuk memutuskan secara syarak mengenai ketiga-tiga perkara di atas,
sekalipun nilai harta melebihi RM600,000.00 yang kini dikendalikan
oleh Mahkamah Tinggi Sivil sebagaimana termaktub dalam Akta 97.
Tambahan pula dalam hal probet iaitu perintah mengenai pelaksanaan
sesuatu wasiat,67 ditegaskan secara nyata mengecualikan pemakaiannya
terhadap orang Islam pada perenggan (ii) yang menyebut:

(ii) Perkara yang tersebut dalam perenggan (i) tidak termasuk
undang-undang diri orang Islam berhubung dengan perkahwinan, per-
ceraian, penjagaan anak, nafkah, pengambilan anak angkat, undang-
undang keluarga, pemberian atau pewarisan harta berwasiat dan tidak
berwasiat.

6 hukum wisoyah.indd   90 2/12/70   2:57:48 PM

Penerimaan Komisyen Reinsurans Oleh Syarikat Takaful

91

Perkara wasiat dan harta pusaka telah menjadi isu utama dalam kes
Mahkamah Persekutuan Shaik Zolkaffily. Dalam kes tersebut, Sheikh
EusoffBinSheikhLatiff(simati) telahmeninggalduniadanmeninggalkan
beberapa bidang tanah yang didaftarkan atas nama perayu. Manakala
responden-responden pula adalah pemegang amanah dan waris kepada
harta pusaka si mati. Si mati meninggalkan wasiat bertarikh 30 Disember
1892 yang memperuntukkan sebahagian tanah didirikan masjid sebagai
‘wakaf ’ dan pemberian semula (revision) daripada ‘wakaf ’ kepada anak
cucu si mati 21 tahun selepas kematian pewaris terakhir. Si mati juga
meninggalkan “deed of settlement” bertarikh 26 Jun 1890 yang telah
memperuntukkan tanah-tanah tersebut sebagai ‘wakaf ’. Di Mahkamah
Tinggi Sivil, responden-responden telah membuat permohonan antara
lain seperti berikut:

(1) Suatu deklarasi menyatakan bahawa tanah-tanah tersebut di-
serahkan kepada harta pusaka Sheikh Eusoff Bin Sheikh Latiff, si
mati.

(2) Suatu perintah selanjutnya bahawa tanah-tanah tersebut diberikan
kepada responden-responden sebagai pentadbir-pentadbir harta
pusaka si mati.

(3) Secara alternatif, suatu injuksi menahan defendan atau orang
suruhannya atau sesiapa sahaja dari menjual, memindah milik atau
campur tangan atau sebarang tindakan atau urusan ke atas tanah-
tanah tersebut sehingga tindakan guaman ini selesai.

Dalam kes ini perayu telah membangkitkan bantahan awal bahawa
Mahkamah Tinggi Sivil tidak mempunyai bidang kuasa untuk men-
dengar tindakan responden-respoden tersebut. Namun, permohonan
perayu tersebut telah ditolak di peringkat Mahkamah Tinggi Sivil dan
di Mahkamah Rayuan. Kedua-dua mahkamah tersebut memutuskan
bahawa Mahkamah Syariah tidak mempunyai bidang kuasa untuk
mengeluarkan injuksi yang dipohon oleh responden-responden dan
juga tidak mempunyai kuasa untuk mengadili wasiat dan Surat Ikatan
Penyelesaian. Tetapi dalam rayuan ke Mahkamah Persekutuan, mahkamah
tersebut telah membenarkan rayuan itu dan memutuskan antara lain
bahawa walaupun remedi yang dipohon adalah suatu deklarasi, ia tidak
menjejaskan bidang kuasa Mahkamah Syariah. Hakim Mahkamah

6 hukum wisoyah.indd   91 2/12/70   2:57:49 PM

Jurnal Muamalat Bil. 1/2008

92

Tinggi Sivil sepatutnya menggunakan pendekatan ‘subject matter’ dan
bukan kaedah ‘remedy prayed for approach’ untuk menentukan sama ada
Mahkamah Syariah mempunyai bidang kuasa atau sebaliknya.68 Justeru,
keputusan-keputusan Mahkamah Rayuan (Sivil) mengatakan Mahkamah
Syariah tiada bidang kuasa untuk mengeluarkan injuksi yang dipohon
oleh responden-responden, dan tiada kuasa untuk membicarakan wasiat
dan Surat Ikatan Penyelesaian tersebut adalah tidak berasas.

Mahkamah Persekutuan juga telah memutuskan bahawa Mah-
kamah Syariah mempunyai bidang kuasa melalui seksyen 48 (2) (b) (v),
(vii) dan (ix) Enakmen Pulau Pinang yang berkaitan dengan wasiat atau
hibah semasa marad al-maut oleh seseorang Islam, wakaf atau nazar,
penentuan waris-waris dan kadar pembahagian harta pusaka si mati
Muslim. Bagi mengelakkan percanggahan yang berterusan mengenai
bidang kuasa yang membabitkan Perkara 121 (1A) Perlembagaan
Persekutuan, bahagian yang dimaksudkan sebagai ‘pentadbiran’ harta
pusaka perlu diperinci dan diperjelaskan sama ada ia merangkumi pe-
nentuan tiga perkara utama tadi yang diberikan kuasa kepada Pemungut
dalam Akta 98.

Secara teori, kupasan di atas mendapati Mahkamah Syariah mem-
punyai bidang kuasa eksklusif mengenai Hukum Syarak dalam hal
undang-undang pewarisan. Tetapi praktikalnya menunjukkan undang-
undang sedia ada seolah-olah memberikan kuasa yang lebih kepada
Mahkamah Sivil dan institusi-institusi lain di peringkat persekutuan.
Beberapa statut yang dinyatakan sebelum ini iaitu Akta 97, Akta 98,
Kaedah-kaedah Mahkamah Tinggi 1980 dan lain-lain,69 telah digubal
untuk mentadbir tentang harta pusaka Islam yang menghadkan bidang
kuasa Mahkamah Syariah. Justeru, terdapat kritikan yang menegaskan
bahawa bidang kuasa asal yang sepatutnya dimiliki oleh Mahkamah
Syariah, Majlis Agama Islam Negeri-negeri dan lain-lain institusi
keagamaan telah diambil alih oleh badan-badan lain di peringkat
persekutuan, berdasarkan undang-undang bertulis yang diwujudkan
bagi mentadbir harta pusaka orang-orang Islam tersebut.70

Oleh yang demikian, sungguhpun undang-undang Islam yang
diaplikasikan dalam pembahagian harta pusaka individu Muslim, kes-
kes tersebut adalah diputuskan oleh Mahkamah Sivil dan bukannya

6 hukum wisoyah.indd   92 2/12/70   2:57:49 PM

Penerimaan Komisyen Reinsurans Oleh Syarikat Takaful

93

Mahkamah Syariah. Untuk itu, Mahkamah Sivil dikehendaki ber-
pandukan prinsip faraid dalam pembahagian harta pusaka, sayangnya
rangsangan ke arah itu agak kurang ketara. Fenomena ini telah diluahkan
oleh seorang tokoh yang menyatakan “Padahal tidaklah begitu sukar
untuk mereka mengkaji pandangan ulama dan ilmuan Islam seperti
ulasan Mufti atau keputusan Majlis Fatwa Kebangsaan, sebagaimana
dalam kes-kes lain yang merujuk kepada undang-undang bertulis,
common law dan buku-buku teks termasuk keputusan-keputusan yang
dibuat oleh mahkamah di Malaysia, India dan Pakistan.”71

Kekeliruan Undang-Undang dan Keputusan Mahkamah Syariah

Selain permasalahan konflik bidang kuasa di atas, terdapat kekeliruan
antara peruntukan undang-undang dan keputusan Mahkamah Syariah.
Walaupun Perlembagaan Persekutuan dan seksyen 46 (2) Akta
505 memberikan bidang kuasa kepada Mahkamah Syariah untuk
memutuskan secara syarak dalam hal pewarisan, namun seksyen 50 Akta
505 seolah-olah menjadikan tanggungjawab itu sebagai suatu kuasa budi
bicara (discretionary power) dan sekadar menjadi tempat rujukan apabila
diperlukan. Peruntukan ini dilihat selari dengan peruntukan dalam
seksyen 19 Akta 98,72 yang mengkehendaki Pemungut untuk merujuk
kepada Mahkamah Syariah hanya apabila menghadapi kesukaran dalam
membuat pembahagian.

Oleh itu, pindaan perlu dilakukan terhadap seksyen 50 Akta 505,
seksyen 12 (7)73 dan seksyen 19 Akta 98 untuk diselaraskan dengan
kehendak peruntukan “Hukum Syarak yang berhubungan dengan pe-
warisan” yang terkandung dalam Senarai II.74 Pindaan ini perlulah secara
jelas menerangkan bahawa Mahkamah Syariah mempunyai bidang
kuasa dalam perkara berhubung penentuan Hukum Syarak mengenai
pewarisan dan bukan setakat dirujuk (sewaktu diperlukan) oleh institusi
lain sebagaimana yang wujud dalam peruntukan masa kini.75

Kekeliruan tentang isu bidang kuasa juga berbangkit dalam kes
Jumaaton dan Raja Delila lwn Raja Hizaruddin,76 yang telah memutuskan
bahawa Mahkamah Syariah tidak mempunyai bidang kuasa mengenai
probet dan pentadbiran memandangkan ia termasuk dalam Senarai
I.77 Akta 97 telah digubal berdasarkan peruntukan Senarai I tersebut

6 hukum wisoyah.indd   93 2/12/70   2:57:50 PM

Jurnal Muamalat Bil. 1/2008

94

walaupun di dalam Senarai II,78 turut menyentuh mengenai pewarisan
harta berwasiat dan tak berwasiat. Justeru, Mahkamah Tinggi Syariah
dan Mahkamah Rayuan Syariah Kuala Lumpur telah memutuskan
untuk menolak permohonan dan rayuan ahli waris dalam menentukan
bahawa saham, dividen, saham bonus, isu terbitan dan lain-lain yang
dinamakan kepada Responden sebagai sebahagian dari harta pusaka.

Walau bagaimanapun, Dato’ Abdul Hamid Bin Haji Mohamad
(Hakim Mahkamah Persekutuan) berpendapat bahawa dalam mem-
bicarakan kes di atas, isu-isu yang timbul bukanlah perkara berhubung
probet atau pentadbiran harta pusaka. Tetapi permohonan dibuat di
Mahkamah Syariah adalah untuk menetapkan sama ada saham, dividen,
isu terbitan, saham bonus dan sebagainya dikategorikan sebahagian
daripada harta pusaka atau sebaliknya. Dan persoalan adakah semua ahli
waris berhak terhadap pusaka si mati itu dalam mendapatkan bahagian
masing-masing mengikut faraid. Kedua-dua permasalahan ini adalah
membabitkan penentuan Hukum Syarak yang sebenarnya tertakluk
kepada bidang kuasa Mahkamah Syariah untuk memutuskannya dan ia
tidak berkait mengenai probet dan pentadbiran.79 Pandangan beliau ini
boleh dianggap sebagai suatu pendirian yang tepat jika kita mengambil
kira peruntukan-peruntukan dalam Senarai I dan II Jadual Kesembilan
Perlembagaan Persekutuan.80

Dari perspektif lain, sesetengah pihak berhujah bahawa tradisi
undang-undang sedia ada kini adalah yang terbaik. Ianya sudah cukup
sempurna dan tidak perlu dipertikaikan sama ada kaedah perundangan
sekarang berasaskan syar’ie atau tidak syar’ie (Islamic or non-Islamic).
Misalnya, apabila pembahagian yang mengikut prinsip faraid dibuat
oleh Pentadbir Tanah atau Mahkamah Tinggi Sivil, adakah bererti
tindakan tersebut tidak Islamic semata-mata kerana ia tidak diputuskan
di Mahkamah Syariah? Bahkan secara logik sesiapa yang mempunyai
kepakaran dalam ilmu faraid sudah layak berfatwa mengenainya.

Sebenarnya hujah itu tidak relevan, kerana fokus perbahasan
adalah lebih kepada isu perluasan bidang kuasa Mahkamah Syariah yang
selama ini sering dipersoalkan oleh Mahkamah Sivil. Bagi menjelaskan
kekeliruan ini, adalah wajar diulangi bahawa bidang kuasa penentuan
Hukum Syarak yang ditetapkan oleh Perlembagaan Persekutuan dan

6 hukum wisoyah.indd   94 2/12/70   2:57:50 PM

Penerimaan Komisyen Reinsurans Oleh Syarikat Takaful

95

diputuskan dengan sewajarnya oleh mahkamah tertinggi negara perlulah
dihormati, terutamanya setelah Perkara 121 (1A) Perlembagaan Per-
sekutuan diperkenalkan. Sungguhpun dari segi pelaksanaan rujukan
ada dibuat kepada Mahkamah Syariah, realitinya ia setakat urusan
penentuan kadar harta dan ahli waris yang berhak. Untuk menjawab
persoalan berapa, siapa, apa, bila, bagaimana dan kenapa dalam hal
pewarisan menurut fiqh al-mirath Islam, selayaknya perlulah dilakukan
oleh pihak yang telah ditauliahkan mengenainya dan bukan mana-mana
individu lain sekalipun tahap keilmuannya adalah mengatasi pihak yang
ditauliahkan itu.

Senario ini dapat kita bandingkan tentang perbezaan konsep al-
qadha’ dan fatwa. Secara zahir kedua-duanya bertanggungjawab untuk
menyelesaikan masalah dengan bersumberkan nas syarak. Tetapi sifat
keputusan kadi adalah mengikat (wajib dilaksanakan dan dipatuhi)
terhadap pihak-pihak yang dibicarakan, manakala kedudukan keputusan
mufti adalah tidak mengikat terhadap pihak lain (ia boleh diterima dan
ditolak), walaupun justifikasi dan alasan mufti tersebut terbukti lebih
hebat berbanding kadi yang mengendalikan perbicaraan itu.81

Ada juga berpandangan dalam menangani kemusykilan ini, pen-
dekatan yang lebih praktikal dan tidak menyukarkan masyarakat
(Islam dan bukan Islam) perlu diambil. Hal ini memandangkan urusan
pentadbiran dalam pembahagian harta pusaka boleh melibatkan ke-
pentingan orang bukan Islam di dalamnya. Sebagai contoh, harta yang
telah dijual kepada orang bukan Islam sebelum kematian seorang Muslim
yang belum sempat dipindah milik hartanya. Begitu juga keadaannya
jika membabitkan perkahwinan campur yang semestinya mengaitkan
perbezaan dan pertukaran agama.82

Kesimpulan

Konsep wisoyah dan realiti pelaksanaannya masih dalam keadaan dilema.
Tambahan pula setakat ini mekanisme Amanah Raya Berhad tidak me-
nampakkan keberkesanan yang mampu membawa penambahbaikan
dan ini mengurangkan kecenderungan masyarakat dalam menguruskan
harta melalui kaedah wisoyah. Justeru, tidak hairanlah amalannya tidak
menyeluruh disebabkan masalah kefahaman masyarakat itu sendiri.

6 hukum wisoyah.indd   95 2/12/70   2:57:51 PM

Jurnal Muamalat Bil. 1/2008

96

Bahkan pihak akhbar pernah melaporkan bahawa harta orang Islam
yang terkumpul di Amanah Raya Berhad dan masih tidak dituntut
dalam lingkungan RM40 bilion. Adapun peranan di pihak agensi swasta,
operasi perkhidmatan mereka sebenarnya terbatas kerana sokongan
kewangan dan jaringan pemasaran yang agak terhad.83

Berdasarkan kajian ringkas ini, dapatlah disimpulkan bahawa per-
laksanaan wasiat dan wisoyah di Malaysia adalah menyentuh bidang kuasa
eksklusif Mahkamah Syariah. Walau bagaimanapun, jalan penyelesaian
terbaik adalah dengan membuat pindaan ke atas Akta Probet & Pen-
tadbiran 1959, iaitu mengecualikan orang Islam daripada tertakluk di
bawahnya seperti yang telah dibuat terhadap Akta Wasiat 1959 (Akta
346). Sebagai alternatif, satu undang-undang probet dan pentadbiran
untuk orang Islam perlulah disediakan di peringkat negeri dengan
memperuntukkan bidang kuasa yang jelas kepada Mahkamah Syariah.
Haruslah diingat juga bahawa meskipun bidang kuasa Mahkamah
Syariah yang jelas telah diperuntukkan, ia tidak akan membawa apa-apa
kesan jika pihak Mahkamah Syariah sendiri tidak memainkan peranan
yang proaktif dalam memperkasakan bidang kuasanya.84

Oleh yang demikian, kita perlu menyediakan mekanisme yang
praktikal agar proses pembahagian harta dapat dijalankan dengan lancar
dan kebajikan mereka yang berhak juga terpelihara. Adalah diingatkan
bahawa tidak ramai yang peka terhadap situasi pemilikan harta iaitu
harta kita di atas nama kita, harta kita di atas nama orang dan harta
orang di atas nama kita. Justeru, hal ini perlu diambil tindakan yang
serius agar tidak berlakunya penganiayaan dan pemilikan harta secara
batil dapat dielakkan.

6 hukum wisoyah.indd   96 2/12/70   2:57:51 PM

Penerimaan Komisyen Reinsurans Oleh Syarikat Takaful

97

Nota Hujung
(Endnotes)

1  Penulis ialah pensyarah daripada Jabatan Syariah Dan Perundangan,
Kolej Universiti Islam Antarabangsa Selangor (KUIS). Email
nazireey2000@yahoo.com Hak Cipta Terpelihara.

2  Abdul Halim el-Muhammady, 2001, Undang-Undang Muamalat dan
Aplikasi Kepada Produk-Produk Perbankan Islam, Bangi: Fakulti Undang-
Undang UKM, hlm 1-7.

3  Ibid.
4  Naziree Bin Md Yusof, 2006, “Konsep Cap Dagangan & Prinsip Mua’malat

Islam: Suatu Perbandingan”, Prosiding Seminar Kebangsaan Undang-
Undang Dan Teknologi: Isu Undang-Undang dan Syariah 2006, Bangi:
Fakulti undang-undang UKM, hlm 464.

5  Khadijah Mohamed & Ahmad Shamsul Abd Aziz, 2005, Undang-undang
Harta Intelek di Malaysia, Sintok: Penerbit Universiti Utara Malaysia, hlm
1.

6  Sayyid Sabeq, Fiqh al-Sunnah, Beirut: Darul Fikr, 1998, Jil. 2, hlm 107.
7  Ibid.
8  al-Quran, Al-Zariyat 51: 56.
9  al-Quran, Al-Baqarah 2 : 30.
10  al-Quran, Al-Ahzab 33 : 72.
11  Said Bin Ibrahim, 1995, Aqidah Ahli al-Sunnah wa al-Jamaah, Kuala

Lumpur: Darul Ma’rifah, hlm 9.
12  al-Quran, Toha 20 : 111-112.
13  al-Quran, Al-Isra’ 17:85.
14  al-Quran, Al-Bayyinah 98 : 5.
15  al-Quran, Fatir 35 : 28.
16  Said Bin Ibrahim, 1995, op.cit, hlm 43-44.
17  al-Quran, Al-Soff 61:10-11.
18  al-Quran, Al-Jathiah 45:18.
19  Mustafa al-Khin dkk, 1998, Fiqh al-Manhaji ala Mazhab al-Syafi’e, Beirut:

Dar al-Qalam, Jil. 2, hlm 261.
20  Ibid, hlm 264.
21  Ibid, hlm 261-262.
22  Al-Sharbini, t.th, Mughni al-Muhtaj, Beirut: Dar al-Fikr, Jil. 2, hlm 396-

397.
23  Mustafa al-Khin dkk, op.cit. Jil. 3, hlm 109.
24  Temubual dengan Puan Nor ‘Adha Binti Abdul Hamid, Pensyarah Fakulti

6 hukum wisoyah.indd   97 2/12/70   2:57:52 PM

mailto:nazireey2000@yahoo.com

Jurnal Muamalat Bil. 1/2008

98

Perniagaan dan Muamalat, di Kolej Universiti Islam Antarabangsa Selangor
(KUIS) pada 07 November 2007 jam 11.00 pagi.

25  Mohd Fadzli Yusof, 1996, Takaful Sistem Insurans Islam, Kuala Lumpur:
Utusan Publication Sdn Bhd, hlm 13-14.

26  al-Quran, Al-Baqarah 2 : 261-264.
27  al-Quran, Al-Maidah 5 : 2.
28  al-Quran, Luqman 31 : 34.
29  http://www.fpam.org.my/tools/actions.php?toolaction=4Epdf&id=116

(10.11.2007).
30  http://www.arb.com.my/partner.html (10.11.2007).
31  http://www.wasiyyahshoppe.com/ (10.11.2007).
32  Antara contoh-contoh produk yang ditawarkan dalam Zar Perunding

Pusaka Sdn. Bhd.
33  Temubual bersama Tuan Haji Abdul Aziz Bin Hassan, Peguam dan Pakar

Perunding Wasiat Islam & Warisan Perniagaan, di Zar Perunding Pusaka
Sdn. Bhd, pada 05 November 2007 jam 9.00 pagi.

34  Habsah Bakar, 2006, “Pengalaman Amanah Raya Berhad (ARB) Dalam
Pentadbiran Harta Amanah Orang Islam”, Harta Amanah Orang Islam
di Malaysia: Perspektif Undang-Undang dan Pentadbiran, Kuala Lumpur:
Penerbit Universiti Malaya, hlm 144.

35  Abdul Rashid Haji Abdul Latif, 1986, Wasiat Dalam Islam, Bangi:
Universiti Kebangsaan Malaysia, Edisi Pertama, hlm 14.

36  Ibid.
37  Seksyen 2, Enakmen Wasiat Negeri Selangor 1999.
38  Habsah Bakar, 2006, op.cit, hlm 141-143.
39  Suatu kaedah keterangan atau doktrin undang-undang yang mencegah

seseorang dari menafikan kebenaran sesuatu pernyataan yang telah
dibuatnya dahulu, atau perwujudan fakta yang dia, melalui ucapan atau
perbuatannya, telah membuatkan orang lain mempercayai pernyataan
tersebut. Lihat Mohd. Radzali Masrum, 2001, Maksim dan Ungkapan
Undang-Undang, Kuala Lumpur: Dewan Bahasa dan Pustaka, hlm 114.

40  Suatu perintah atau dekri yang mana melaluinya suatu pihak, biasanya
defendan, dikehendaki melaksanakan ataupun menahan diri daripada
melakukan sesuatu perkara tertentu. Injuksi bersifat sama ada menyekat
atau mandatori, iaitu memaksa. Apabila membabitkan masa, injuksi boleh
bersifat sama ada sementara (interlokutori / interim), atau berkekalan. Injuksi
berkekalan akan diizinkan hanya setelah plaintif berjaya membuktikan
haknya dan wujud pelanggaran ataupun ugutan sebenar yang dilakukan
ke atas diri plaintif. Injuksi interlokutori pula boleh dikeluarkan pada bila-
bila masa selepas dikeluarkan suatu writ untuk mengekalkan penjagaan

6 hukum wisoyah.indd   98 2/12/70   2:57:52 PM

http://www.fpam.org.my/tools/actions.php?toolaction=4Epdf&id=116

http://www.arb.com.my/partner.html

http://www.wasiyyahshoppe.com/

Penerimaan Komisyen Reinsurans Oleh Syarikat Takaful

99

benda-benda terbabit in status quo. Lihat Mohd. Radzali Masrum, op.cit,
hlm 157.

41  Jika harta melebihi RM600,000.00.
42  Jika jumlah harta kurang RM600,000.00.
43  Jika jumlah harta kurang RM600,000.00.
44  Noor Aziah Binti Mohd Awal, 2004, Pengenalan Kepada Sistem Perundangan

Di Malaysia, Selangor: International Law Book Services, hlm 78.
45  [1965] 2 MLJ 1.
46   Akta 553.
47  Noor Aziah Binti Mohd Awal, 2004, op.cit, hlm 78.
48  Peraturan Kumpulan Wang Simpanan Pekerja 1991, peraturan 16 (2).
49  Akta Koperasi 1993 (Akta 502); seksyen 24 (1) (a).
50  Perkara 3 (1), Perlembagaan Persekutuan.
51  http://www.islam.gov.my/buu/artikel2.html (06.11.2007)
52  Syeikh Ghazali Bin Haji Abdul Rahman, 2006, “Bidang Kuasa Mahkamah

Syariah Dalam Pentadbiran Harta Amanah Orang Islam”, Harta Amanah
Orang Islam di Malaysia: Perspektif Undang-Undang dan Pentadbiran,
Kuala Lumpur: Penerbit Universiti Malaya, hlm 70-71.

53  Perkara 74 (2), Perlembagaan Persekutuan.
54  Ahmad Ibrahim, 1997, Pentadbiran Undang-Undang Islam di Malaysia,

Kuala Lumpur: Institut Kefahaman Islam Malaysia, hlm 145-158.
55  Senarai 1, Butiran 4 (e) (i), Jadual Kesembilan, Perlembagaan

Persekutuan.
56  Selepas ini disebut sebagai Akta 97.
57  Selepas ini disebut sebagai Akta 98.
58  Tajul Aris Ahmad Bustami, 2005, “Bidang Kuasa Mahkamah Syariah

Dalam Kes Pewarisan; Satu Analisis Kritikal ke Atas Kes Juamaaton
lwn Raja Hizaruddin”, Kaedah Perundangan Bidang Kuasa dan Tatacara
Mahkamah Syariah, Kuala Lumpur: Dewan Bahasa dan Pustaka, hlm 37-
38.

59  [2003] 3 MLJ 705.
60  [1998] 1 AMR 1.
61  Mohamad Naser Bin Disa, 2007, “Penyelarasan Undang-Undang

Pewarisan: Isu-Isu dan Penyelesaiannya”, Konvensyen Perwarisan Harta
Islam 2007, Kuala Lumpur: Amanah Raya Berhad, hlm 46.

62  Perkara 74, Perlembagaan Persekutuan.
63  Selepas ini disebut sebagai Pemungut.
64  Mohamad Naser Bin Disa, 2007, op.cit, hlm 47.
65  Selepas ini disebut sebagai Akta 505.
66  Mohamad Naser Bin Disa, 2007, op.cit, hlm 47-48.

6 hukum wisoyah.indd   99 2/12/70   2:57:53 PM

http://www.islam.gov.my/buu/artikel2.html

Jurnal Muamalat Bil. 1/2008

100

67  Butiran 4 (e) Senarai I, Jadual Kesembilan, Perlembagaan Persekutuan.
68  Mohamad Naser Bin Disa, 2007, op.cit, hlm 49.
69  Misalnya isu mengenai penama si mati telah diperuntukkan dalam statut-

statut berkaitan seperti Akta Kumpulan Wang Simpanan Pekerja 1991,
Akta Takaful 1994, Akta Insurans 1996 dan lain-lain.

70  Lihat Siti Mashitoh Mahmood, 2006, “Bidang Kuasa Pentadbiran Harta
Pusaka di Malaysia, Perspektif Perundangan Syariah dan Sivil”, Prosiding
Seminar Kebangsaan Pengurusan Harta Orang Islam, Bangi: Jabatan Syariah,
Fakulti Pengajian Islam, Universiti Kebangsaan Malaysia, hlm 116.

71  Ahmad Ibrahim, 1999, “Undang-Undang Pentadbiran Harta Pusaka
Bagi Orang Islam di Malaysia”, Pentadbiran Harta Menurut Islam, Kuala
Lumpur: Institut Kefahaman Islam Malaysia, hlm 35.

72  Contohnya seksyen 19 (1)(a) Akta 98 menyatakan “If any difficult point of
law or custom arises in any proceedings under this Act that Collector may: If
the question relates to Islamic law or Malay custom or to native law or custom
of Sabah and Sarawak, refer the matter for the decision to the Ruler of the State
in which his district is situated or to such other person or body of persons as the
Ruler may direct.”

73  Seksyen 12 (7) Akta 98 memperuntukkan “The Collector shall ascertain, in
such manner as may be most appropriate, the law applicable to the devolution
of the estate of the deceased, and shall decide who in accordance with that
law are the beneficiaries and the proportions of their respective shares and
interest.”

74  Senarai Negeri, Jadual Kesembilan, Perlembagaan Persekutuan.
75  Mohamad Naser Bin Disa, 2007, op.cit, hlm 51.
76  [1998] 6 MLJ 556.
77  Butiran 4 (e) (i), Senarai I, Jadual Kesembilan, Perlembagaan Per-

sekutuan.
78  Senarai II (Senarai Negeri), Jadual Kesembilan, Perlembagaan Per-

sekutuan.
79  Abdul Hamid Bin Mohamad, Konflik dan Perkongsian Bidang Kuasa

Mahkamah Sivil dan Mahkamah Syariah Mengenai Pengurusan Aset dan
Pentadbiran Harta Pusaka Orang Islam dan Wakaf di Malaysia, Kertas Kerja
ini dibentangkan pada Kolokium Pengurusan Aset dan Penyelesaian Harta
Pusaka Muslim Mengikut Perundangan Malaysia Peringkat Kebangsaan
2004 di Hotel Marriott, Putrajaya pada 24-25 Mei 2004.

80  Mohamad Naser Bin Disa, 2007, op.cit, hlm 51.
81  Mahmud Saedon A. Othman, 1998, Institusi Pentadbiran Undang-Undang

& Kehakiman Islam, Kuala Lumpur: Dewan Bahasa dan Pustaka, hlm
157.

6 hukum wisoyah.indd   100 2/12/70   2:57:53 PM

Penerimaan Komisyen Reinsurans Oleh Syarikat Takaful

101

82  Mohamad Naser Bin Disa, 2007, op.cit, hlm 53.
83  Temubual bersama Tuan Haji Abdul Aziz Bin Hassan, Peguam dan Pakar

Perunding Wasiat Islam & Warisan Perniagaan, di Zar Perunding Pusaka
Sdn. Bhd, pada 05 November 2007 jam 9.00 pagi.

84  Tajul Aris Ahmad Bustami, 2005, op.cit, hlm 53.

Rujukan

Al-Quran.
Abdul Halim el-Muhammady, 2001, Undang-Undang Muamalat dan Aplikasi

kepada Produk-Produk Perbankan Islam, Selangor: Fakulti Undang-
undang UKM.

Abdul Rashid Haji Abdul Latif, 1986, Wasiat Dalam Islam, Bangi: Universiti
Kebangsaan Malaysia, Edisi Pertama.

Abu Bakr Uthman Bin Muhammad Shata Al-Dimyati Al-Bakri, 1995, I’aanat
al-Talibin, Beirut: Dar al-Kutb al-Ilmiah, 5 Jilid.

Ahmad Ibrahim, 1997, Pentadbiran Undang-Undang Islam di Malaysia, Kuala
Lumpur: Institut Kefahaman Islam Malaysia.

Al-Sharbini, t.th, Mughni al-Muhtaj, Beirut: Dar al-Fikr, 4 Jilid.
Khadijah Mohamed & Ahmad Shamsul Abd Aziz, 2005, Undang-undang

Harta Intelek di Malaysia, Sintok: Penerbit Universiti Utara Malaysia.
Konvensyen Perwarisan Harta Islam 2007, Kuala Lumpur: Amanah Raya

Berhad.
Mahmud Saedon A. Othman, 1998, Institusi Pentadbiran Undang-Undang &

Kehakiman Islam, Kuala Lumpur: Dewan Bahasa dan Pustaka.
Mohd Fadzli Yusof, 1996, Takaful Sistem Insurans Islam, Kuala Lumpur: Utusan

Publication Sdn Bhd.
Mohd. Radzali Masrum, 2001, Maksim dan Ungkapan Undang-Undang, Kuala

Lumpur: Dewan Bahasa dan Pustaka.
Mustafa Al-Khin dkk, 1998, al-Fiqh al-Manhaji, Beirut: Dar al-Qalam, 3

Jilid.
Noor Aziah Binti Mohd Awal, 2004, Pengenalan Kepada Sistem Perundangan

Di Malaysia, Selangor: International Law Book Services.
Said Bin Ibrahim, 1995, Aqidah Ahli al-Sunnah wa al-Jamaah, Kuala Lumpur:

Darul Ma’rifah.
Sayyid Sabeq, 1998, Fiqh al-Sunnah, Beirut: Darul Fikr, 3 Jilid.
Siti Mashitoh Mahamood, 2006, Harta Amanah Orang Islam di Malaysia:

Perspektif Undang-Undang dan Pentadbiran, Kuala Lumpur: Penerbit
Universiti Malaya.

6 hukum wisoyah.indd   101 2/12/70   2:57:54 PM

Jurnal Muamalat Bil. 1/2008

102

Siti Mashitoh Mahmood, 2006, “Bidang Kuasa Pentadbiran Harta Pusaka di
Malaysia, Perspektif Perundangan Syariah dan Sivil”, Prosiding Seminar
Kebangsaan Pengurusan Harta Orang Islam, Bangi: Jabatan Syariah,
Fakulti Pengajian Islam, Universiti Kebangsaan Malaysia.

Tajul Aris Ahmad Bustami, Mohd. Hisham Mohd. Kamal & Farid Sufian
Shuaib, 2005, Kaedah Perundangan Bidang Kuasa dan Tatacara Mahkamah
Syariah, Kuala Lumpur: Dewan Bahasa dan Pustaka.

Perlembagaan Persekutuan.
Enakmen Wakaf & Wasiat Orang Islam Negeri Selangor 1999.
http://www.arb.com.my/partner.html
http://www.fpam.org.my/tools/actions.php?toolaction=4Epdf&id=116
http://www.islam.gov.my/buu/artikel2.html
www.lexisnexis.com/research
http://www.wasiyyahshoppe.com/

6 hukum wisoyah.indd   102 2/12/70   2:57:54 PM

http://www.arb.com.my/partner.html

http://www.fpam.org.my/tools/actions.php?toolaction=4Epdf&id=116

http://www.islam.gov.my/buu/artikel2.html

http://www.lexisnexis.com/research

http://www.wasiyyahshoppe.com/

103

Abstrak

The paper discusses the definition, development, concept, structure
of Islamic Asset-Backed Securities (ABS) and its practice in
Malaysia. It focuses on the Syariah principles that are agreed
upon and those that are disagreed upon by Syariah scholars
in structuring the Islamic ABS. This article also mentions the
application of the Syariah principles in ABS securities in Malaysia
and to the extent of  its compliance with the methodologies and
principles under the Islamic perspective.

Pengenalan

Kecairan adalah perkara penting dalam ekonomi, ia adalah untuk memenuhi
keperluan individu ataupun komersil. Faktor ini jugalah yang menjelaskan
mengapa manusia meminjam dan melakukan transaksi perniagaan. Dewasa
ini, terdapat pelbagai cara bagi memenuhi keperluan ini. Salah satunya
adalah melalui pensekuritian. Sebagai salah satu bentuk pembiayaan yang
berkembang dengan pantas, pensekuritian kini merupakan salah satu
ciri penting dalam kebanyakan pasaran kewangan. Pasaran pensekuritian
sekunder yang lebih cair dan efisien akan memberi pilihan pembiayaan
selain daripada sumber pembiayaan tradisional melalui institusi perbankan
dan mengurangkan kos pembiayaan dalam pasaran utama.

Pensekuritian Bersandarkan Aset  Secara Islam

Nadhirah binti Nordin & Mohamad Sabri Haron

Jurnal Muamalat Bil. 1/2008

7 persekuritian.indd   103 2/12/70   3:00:06 PM

Jurnal Muamalat Bil. 1/2008

104

Pensekuritian adalah satu proses penukaran aset tidak mudah tunai
(illiquid) kepada sekuriti iaitu sebagai instrumen yang boleh diterbitkan
dan diniagakan di pasaran modal (liquid). Pensekuritian bersandarkan
aset boleh didefinisikan secara umumnya sebagai proses menjadikan
pinjaman, terimaan dan aset-aset kewangan lain yang dikumpul, di
mana aliran tunai aset tersebut dijadikan sokongan kepada pembayaran
kepada pemegang-pemegang sekuriti yang diterbitkan.1

Sekuriti pula adalah dokumen sah yang menjadi bukti penyertaan
modal atau bukti hutang terhadap pemilikan sesuatu harta yang boleh
dipindah milik dan bersifat kekal atau jangka masa panjang. Konsep
pensekuritian adalah melibatkan proses menyokong setiap bon yang
diterbitkan dengan harta atau sama ada harta yang telah dijual atau
disewakan.

Pensekuritian bersandarkan aset akan melibatkan pemindahan aset
atau risiko kepada pihak ketiga, biasanya satu perantara kegunaan khas
(Special Purpose Vehicle) yang mana pemindahan sebegini adalah dibiaya
dengan terbitan sekuriti hutang yang berkadar tinggi kepada para pelabur.
Oleh itu, penarafan kredit hutang sekuriti ini diperolehi daripada kualiti
aset pendasar dan bukan penarafan kredit pemilik asal aset berkenaan.3

Terdapat pelbagai bentuk sekuriti yang dihasilkan melalui pen-
sekuritian, termasuklah sekuriti bersandarkan gadai janji iaitu Mortgage
Backed Securities (MBS), aliran tunai iaitu Asset-Backed Securities (ABS)
dan kewajipan hutang bercagaran iaitu Collateralised Debt Obligation
(CDO).4

• MBS adalah instrumen dengan aliran tunai daripada sekumpulan
pinjaman gadai janji perumahan atau harta perdagangan.

• ABS adalah sekuriti yang diterbitkan daripada sekumpulan aset
kewangan selain daripada pinjaman gadai janji  seperti5:

 i. Jualan boleh terima (receivables) yang tidak termasuk pemindahan
aset fizikal seperti bangunan industri, loji dan jentera serta stok
dagangan.

 ii. Jualan boleh terima (receivables) termasuk pemindahan aset
fizikal (underlying assets) seperti bangunan industri, loji dan
jentera serta stok dagangan.

7 persekuritian.indd   104 2/12/70   3:00:06 PM

Pensekuritian Bersandarkan Aset Secara Islam

105

 iii. Jualan boleh terima (receivables) yang telah dikenalpasti sebagai
aset syarikat seperti hutang, pinjaman, terimaan sewa beli, caj
tol dan kad kredit.

• CDO adalah sekuriti pendapatan tetap berstruktur dengan aliran
tunai yang dikaitkan dengan prestasi instrumen hutang. Cagaran
yang menyokong CDO terdiri daripada satu atau pelbagai jenis
hutang, termasuk pinjaman bank, bon berkadar hasil tinggi, hutang
korporat dan hutang berdaulat dalam pasaran membangun dan
sekuriti subordinat dari urus niaga berstruktur. Terbitan dengan
pinjaman bercagar primer dikenali sebagai kewajipan pinjaman
bercagaran, manakala terbitan dengan cagaran bon dikenali sebagai
kewajipan bon bercagaran.6

Proses Pensekuritian Bersandarkan Aset

Secara ringkasnya, penulis memberikan contoh proses pensekuritian
bersandarkan aset (konvensional) yang dilakukan oleh Cagamas Berhad.
Prosesnya bermula apabila pemberi pinjaman memberikan pinjaman/
hutang kepada para peminjam/pelanggan. Seterusnya pengumpulan
pinjaman-pinjaman perumahan oleh pemberi pinjaman utama dan dijual
kepada institusi gadai janji/SPV (Cagamas Berhad) untuk mendapatkan
wang tunai hasil daripada jualan. Sebagai alat tujuan khas (SPV) untuk
pensekuritian pinjaman perumahan, Cagamas membeli sekumpulan aset
daripada pemberi pinjaman dan mendapatkan dana daripada pasaran
untuk membiayai pembelian tersebut dengan menerbitkan sekuriti
kepada para pelabur di mana faedah dan bayaran pokok diperolehi atau
bergantung kepada aliran tunai aset yang disandarkan. Cagamas (SPV)
dikekalkan sebagai pentadbir/penyelenggara supaya para pelabur dapat
terus berurusan dengan pihak yang sama.7

Sejarah Dan Perkembangan Pensekuritian Bersandarkan Aset

Konsep pensekuritian bermula pada akhir tahun 1930-an di Amerika
Syarikat ekoran daripada permintaan terhadap pinjaman perumahan.
Sebagai respon terhadap perkara tersebut, Kerajaan Persekutuan telah
menubuhkan Federal National Mortgage Association (FNMA atau Fannie

7 persekuritian.indd   105 2/12/70   3:00:07 PM

Jurnal Muamalat Bil. 1/2008

106

Mae) pada tahun 1938 untuk menyediakan kecairan kepada pinjaman
gadai janji. Objektif utamanya adalah untuk membeli hutang belum
jelas gadai janji daripada institusi kewangan untuk memberi kemudahan
kecairan kepada institusi-institusi tersebut. Pensekuritian gadai janji
secara komersil di Amerika Syarikat kemudiannya semakin berkembang
apabila ia tidak lagi terhad kepada gadai janji pinjaman perumahan
sahaja, malahan meliputi bil-bil belum terima kenderaan dan kad
kredit, pinjaman marin, pinjaman perabot, pinjaman ekuiti perumahan,
pinjaman peribadi tidak bercagar, sewaan komputer, bil belum terima
dagangan, bil belum terima penjagaan, dan premium insurans.8

Pensekuritian bermula di Malaysia apabila Cagamas Berhad
(National Mortgage Corporation) mengeluarkan bon gadai janji yang
pertama pada tahun 1987.9 Walau bagaimanapun, sekuriti berkenaan
tidaklah benar-benar bersandarkan aliran tunai daripada pinjaman dan
hutang. Proses tersebut telah diubah suai untuk mengikut keadaan
pasaran tempatan pada waktu itu memandangkan institusi kewangan
dan pasaran modal belum bersedia untuk pensekuritian. Produk ABS
konvensional yang mematuhi Garis Panduan SC yang mula-mula
diterbitkan di Malaysia adalah pada Ogos 2001 oleh Prisma Assets
Berhad, dan ia terus berkembang dengan penerbitan produk-produk
ABS yang lain.10

Perkembangan pensekuritian bersandarkan aset (ABS) di Malaysia
sebenarnya bermula apabila Garis Panduan Sekuriti Bersandarkan Aset
(ABS) (Policies and Guidelines on the Issue/Offer of Securities dan Guidelines
on the Offering of Asset-Backed Securities) serta Garis Panduan Penawaran
Sekuriti Islam (Guidelines on the Offering of Islamic Securities) diterbitkan
oleh Suruhanjaya Sekuriti (SC) pada bulan April 2001 dan Piawaian
Berhemat untuk Urus Niaga Pensekuritian Bersandarkan Aset oleh Bank
Negara Malaysia pada bulan Mac 2003.11 Dengan Garis Panduan Islamic
Securities, penawaran sekuriti Islam tidak lagi tertakluk kepada Garis
Panduan Penawaran Sekuriti Hutang Swasta (Guidelines on the Offering of
Private Debt Securities), iaitu garis Panduan PDS yang digunapakai bagi
produk bon konvensional. Walau bagaimanapun, Garis Panduan Sekuriti
Bersandarkan Aset (ABS), yang mana berkaitan, akan terus terpakai
kepada sekuriti Islam. Sekuriti pertama yang diterbitkan melalui proses

7 persekuritian.indd   106 2/12/70   3:00:07 PM

Pensekuritian Bersandarkan Aset Secara Islam

107

pensekuritian bersandarkan aset adalah oleh Ambang Sentosa pada tahun
2003.

Konsep Pensekuritian Islam

Dalam perundangan Islam, terminologi pensekuritian masih baru dan
tidak terdapat dalam kitab-kitab ulama terdahulu. Pensekuritian dalam
bahasa arab ialah tawriq, tasyhid atau ta’kik. Menurut definisi yang
dinyatakan oleh Nazih Hammad, tawriq adalah proses menukar hutang
bertangguh kepada sijil hutang yang boleh dijual beli dalam pasaran
sekunder. Walaupun terminologinya masih baru, namun dari segi
amalannya, ia sudah lama dilakukan.12 Antara contoh-contoh instrumen
yang memberikan kecairan yang digunakan adalah suftajah, sak13 dan
sukuk al-badai.14

Pensekuritian bersandarkan aset secara Islam diwujudkan sebagai
alternatif bagi pensekuritian bersandarkan aset konvensional. Memandang-
kan pensekuritian bersandarkan aset konvensional melibatkan perkara-
perkara yang ditegah oleh syarak seperti riba, maka satu mekanisme
untuk membolehkan pensekuritian bersandarkan aset dilakukan secara
Islam diwujudkan. Oleh itu, dalam pensekuritian Islam, terdapat
beberapa perkara yang harus diambil kira agar ia memenuhi prinsip-
prinsip syariah yang telah ditetapkan oleh syarak.15

Definisi pensekuritian bersandarkan aset secara Islam lazimnya agak
sama dengan pensekuritian konvensional iaitu ia adalah satu proses untuk
menukar aset yang tidak cair kepada aset cair, yang membezakannya
ialah aplikasi prinsip-prinsip syariah khususnya berkenaan dengan fiqh
muamalat yang menjadi garis panduan asas berhubung dengan aktiviti
penerbitan sekuriti. Langkah ini adalah penting untuk mewujudkan
persekitaran ekonomi Islam yang tidak berteraskan sistem riba yang
diwarisi sistem kapitalis.16 Penerbitan sekuriti Islam melibatkan pe-
ngumpulan aset tertentu yang selaras dengan prinsip syariah di mana
aliran tunai yang dihasilkan daripada aset tersebut akan digunakan bagi
menyokong penerbitan sekuriti Islam untuk mendapatkan pembiayaan
dalam pasaran modal. Proses penerbitan sekuriti Islam melibatkan
pelaksanaan kontrak Islam seperti jual beli, pajakan (ijarah), perkongsian

7 persekuritian.indd   107 2/12/70   3:00:08 PM

Jurnal Muamalat Bil. 1/2008

108

keuntungan (mudarabah) atau perkongsian keuntungan dan kerugian
(musyarakah), pesanan (istisna’), tempahan (salam) dan lain-lain lagi.
Penerbitan sekuriti ABS Islam melibatkan langkah-langkah berikut:

Langkah 1:

Proses mencipta aset atau pensekuritian aset. Proses pensekuritian yang
dilakukan dan aset yang menjadi pendasarnya hendaklah memenuhi
prinsip-prinsip yang telah ditetapkan oleh Islam. Aset-aset tersebut
hendaklah menjana aliran tunai. Pada peringkat ini, berlaku kontrak jual
beli antara peminjam (obligor) dan  pemilik asal aset (originator) yang
akan menghasilkan aliran tunai. Akad yang biasa berlaku pada peringkat
ini ialah bay‘ bithaman ajil atau murabahah. Namun, pada peringkat
ini  juga sesebuah institusi kewangan boleh menggunakan prinsip bay‘
al-‘inah, iaitu proses menjual dan membeli balik aset yang dimiliki untuk
menghasilkan aliran tunai yang boleh disekuritikan. Akad ijarah juga
akan digunakan apabila pihak yang terlibat dalam proses pensekuritian
ini menjual dan seterusnya menyewa kembali aset yang dimiliki untuk
menerbitkan sekuriti.17

Langkah 2:

Aset (aliran tunai) atau hutang tersebut dijual kepada SPV oleh pemilik
asal aset yang memerlukan pembiayaan. Jual beli tersebut menggunakan
prinsip bay‘ al-dayn kerana aset atau aliran tunai tersebut adalah dayn
dalam perundangan Islam dan ia dijual dengan harga diskaun dengan
menggunakan prinsip da‘ wa ta‘ajjal. Aliran tunai yang dipakej dan
dijadikan sandaran untuk menerbitkan sekuriti menepati prinsip al-
rahn dalam Islam.

Langkah 3:

Bagi membiayai pembelian tersebut, penerbit sekuriti akan menerbitkan
sijil hutang yang dipanggil syahadah al-dayn. Sijil hutang atau syahadah
al-dayn adalah sebagai jaminan penerbit sekuriti akan membayar semula
hutangnya kepada pemegang sekuriti apabila tiba tempoh matang.
Setakat ini, tiada jual beli pada pasaran sekunder, ia adalah untuk
mengelakkan daripada berlaku jual hutang dengan hutang (bay‘ al-kali’
bi al-kali’).18 Sijil hutang ini akan diterbitkan menggunakan prinsip-

7 persekuritian.indd   108 2/12/70   3:00:09 PM

Pensekuritian Bersandarkan Aset Secara Islam

109

prinsip syariah yang menjadi pilihan penerbit, contohnya musyarakah
dan mudarabah.19

Proses di atas boleh digambarkan seperti berikut:

Peminjam asal
(Obligor)

2

1

Institusi Kewangan
(Originator)

Penerbit Sekuriti
(SPV)

Pelabur

3
SPV Menerbitkan sekuriti

Aliran tunai dipakej dan dijual kepada SPV

Proses pinjaman yang akan menghasilkan aliran tunai

Proses pensekuritian bermula apabila terdapat peminjam (obligor)
memohon pinjaman kenderaan, perumahan atau sebagainya daripada
institusi kewangan (originator). Pinjaman tersebut akan menghasilkan
aliran tunai, iaitu jumlah bayaran pinjaman yang perlu dibayar oleh
peminjam kepada sesebuah institusi kewangan. Dalam Islam, proses
ini biasanya melibatkan akad jual beli secara tangguh (bay‘ bithaman
ajil) atau murabahah.20 Apabila institusi kewangan terbabit memerlukan
kecairan atau modal dengan segera, aliran tunai tersebut akan dipakejkan
dan dijual kepada pihak penerbit (SPV). Aliran tunai ini adalah dayn
atau hutang dalam Islam. Proses penjualan hutang ini dinamakan bay‘
al-dayn. Hutang tersebut juga dijual dengan harga yang lebih rendah
(da‘ wa ta‘ ajjal). Untuk membiayai pembelian ini, pihak SPV akan
mengeluarkan sekuriti atau sijil hutang kepada pelabur yang berminat.

Rajah 1 : Proses Penerbitan Sekuriti ABS Islam

7 persekuritian.indd   109 2/12/70   3:00:10 PM

Jurnal Muamalat Bil. 1/2008

110

Sekuriti-sekuriti yang diterbitkan adalah berdasarkan prinsip-prinsip
syariah yang menjadi pilihan penerbit. Antara prinsip-prinsip yang boleh
digunapakai bagi penerbitan sekuriti ialah musyarakah dan mudarabah.

Garis Panduan ABS

Suruhanjaya Sekuriti (SC) telah mengeluarkan Garis Panduan Penawaran
Sekuriti Hutang Yang Disokong Aset (Garis Panduan ABS). Kandungan
Garis Panduan ABS adalah seperti berikut:21

i. Aset yang layak disekuritikan mesti menghasilkan aliran tunai.
Pemilik asal aset mesti juga mempunyai kepentingan yang sah dan
boleh dikuatkuasakan dalam aset dan aliran tunai aset tersebut
sebelum mana-mana urus niaga pensekuritian.

ii. Pemilik asal aset sendiri mesti wujud pada tarikh pemindahan mana-
mana aset kepada perantara kegunaan khas. Tambahan lagi, mana-
mana pemindahan aset oleh pemilik asal kepada perantara kegunaan
khas mesti mematuhi kriteria “jualan sebenar” (true sale criteria).
Ini bermakna bahawa aset yang dipindahkan kepada perantara
kegunaan khas daripada pemilik asal (originator) mesti diletakkan
agar tidak diperolehi oleh pemilik asal dan pemiutangnya walaupun
di peringkat kemungkinan kuasa penerima atau kemuflisan. Bagi
memastikan ini, pemilik asal mesti memindahkan secara efektif
semua hak dan obligasi dalam aset kepada perantara kegunaan
khas dan mesti tidak memegang apa-apa baki kepentingan yang
bermanfaat dalam aset-aset ini. Sebaliknya, perantara kegunaan khas
tersebut mesti tidak mempunyai tuntutan kepada pemilik aset atas
kerugian yang timbul daripada aset tersebut.

iii. Perantara kegunaan khas mesti ”bebas daripada kemuflisan”
(bankruptcy remote) dan dengan itu ia hendaklah tidak menjalankan
mana-mana aktiviti perniagaan selain daripada yang berkaitan
dengan urus niaga pensekuritian. Oleh itu, ia hendaklah hanya
memegang aset tersebut, menerbitkan sekuriti hutang yang disokong
aset dan memastikan pengurusan yang sesuai ke atas aliran tunai
yang berbangkit daripada aset tersebut yang mana pembayaran
yang tepat pada masa dibuat kepada pemegang sekuriti yang di-

7 persekuritian.indd   110 2/12/70   3:00:11 PM

Pensekuritian Bersandarkan Aset Secara Islam

111

sokong aset itu. Bagi memastikan bahawa perantara kegunaan khas
boleh dipertimbangkan bagi pengecualian duti setem dan cukai
keuntungan hartanah sebenar, di mana terpakai, perantara kegunaan
khas tersebut mesti berada di Malaysia.22

iv. Menurut pengumuman Belanjawan 2001, urus niaga pensekuritian
aset yang mematuhi sepenuhnya Garis Panduan ABS SC adalah
layak bagi pengecualian cukai keuntungan hartanah sebenar dan
duti setem, di mana terpakai.

v. Bagi memastikan bahawa para pelabur mempunyai maklumat yang
berkaitan dan yang diperlukan bagi membuat keputusan pelaburan
yang bermaklumat, beberapa maklumat ini termasuklah penzahiran
faktor risiko melabur dalam sekuriti hutang yang disokong aset,
keterangan terperinci mengenai struktur urus niaga pensekuritian
dan semua perjanjian penting yang berkaitan dengan struktur dan
penjelasan terperinci mengenai aliran dana.23

Prinsip-Prinsip Syariah Dalam Pensekuritian Bersandarkan Aset

Definisi pensekuritian bersandarkan aset secara Islam lazimnya agak
sama dengan pensekuritian konvensional iaitu ia adalah satu proses
untuk menukar aset yang tidak cair kepada aset cair. Namun, dalam
pensekuritian Islam, terdapat beberapa perkara yang harus diambil kira
agar ia memenuhi prinsip-prinsip syariah yang telah ditetapkan oleh
syarak.24

Penerbitan sekuriti Islam melibatkan pengumpulan aset tertentu
yang selaras dengan prinsip syariah di mana aliran tunai yang dihasilkan
daripada aset tersebut akan digunakan bagi menyokong penerbitan
sekuriti Islam untuk mendapatkan pembiayaan dalam pasaran modal.
Terdapat beberapa prinsip syariah yang digunakan dalam penstrukturan
pensekuritian bersandarkan aset. Prinsip yang disepakati oleh ulama
daripada ulama tempatan dan Timur Tengah adalah terdiri daripada
musyarakah, mudarabah, ijarah, al-rahn, bay‘ al-salam, bay‘ al-istisna’,
bay‘ bithaman ajil dan murabahah. Manakala prinsip-prinsip yang
diperselisihkan oleh para ulama yang digunakan dengan meluasnya
di Malaysia adalah terdiri daripada bay‘ al-‘inah, bay‘ al-dayn dan pen-
diskaunan hutang.25

7 persekuritian.indd   111 2/12/70   3:00:11 PM

Jurnal Muamalat Bil. 1/2008

112

Justeru, sekuriti-sekuriti yang tidak menggunakan prinsip-prinsip
di bawah sahaja yang diniagakan di pasaran Timur Tengah. Secara
ringkasnya, ia adalah seperti berikut:

i. Bay‘ al-inah

 Pensekuritian aset yang diamalkan di Malaysia mengaplikasikan bay‘
al-‘inah semasa proses penerbitan sekuriti atau bon BBA dan
murabahah. Dalam pensekuritian menggunakan bay‘ al-‘inah,
pembiaya (SPV) membeli aset daripada penerbit dengan harga
tunai dan menjualnya semula kepada pihak yang sama dengan
harga tertangguh. Perjanjian pembelian balik ini adalah untuk
memastikan penerbit menerima wang tunai dan pembiaya akan
dibayar pada masa hadapan, seperti yang telah dipersetujui dalam
kontrak. Bayaran hutang akan dibuat dengan cara ansuran melalui
terbitan sekuriti. Perbezaan harga tunai dan harga tertangguh akan
memberi keuntungan kepada pembiaya.26 Walau bagaimanapun,
bay‘ al-‘inah masih tidak diterima di kalangan ulama Timur Tengah
kerana ia dikatakan sebagai helah untuk menghalalkan riba.27

 Terdapat pelbagai tafsiran yang diberikan oleh para ulama dari segi
istilah.28 Namun, dapat disimpulkan bahawa jumhur ulama sepakat
mengatakan bay‘ al-‘inah berlaku apabila penjual menjual barang
kepada pembeli dengan harga tangguh, kemudian membelinya
kembali dengan harga tunai yang lebih rendah.29 Jual beli ini di-
namakan bay‘ al-‘inah kerana pemilik barang tidak bermaksud
untuk menjual barang, tetapi bermaksud untuk mendapatkan
wang. Ini kerana, penjual akan mendapat kembali barangan
yang dijual dan bay‘ al-‘inah hanyalah sebagai pengantara untuk
mengesahkan kontrak jual beli tersebut.30 Kontrak ini menjadi
kontroversi kerana dikatakan hilah31 kepada riba.

 Para ulama berselisih pendapat berhubung dengan keharusan bay‘
al-‘inah.  Hadith-hadith mengenai bay‘ al-‘inah yang dijadikan
hujah bagi golongan yang mengharamkan bay‘ al-‘inah adalah
tidak kukuh untuk dijadikan sandaran hukum, disebabkan tiada
nas yang qat’i dan hadis yang disepakati kesahihannya. Oleh
itu, hadith-hadith yang dijadikan hujah oleh golongan yang
mengharamkan bay‘ al-‘inah telah ditolak disebabkan wujudnya

7 persekuritian.indd   112 2/12/70   3:00:12 PM

Pensekuritian Bersandarkan Aset Secara Islam

113

keraguan padanya.32 Majlis Penasihat Syariah Suruhanjaya Sekuriti
juga telah memutuskan keharusan konsep ini dalam pensekuritian
aset berdasarkan kepada pendapat Imam Syafi‘i. Ia dibuat atas dasar
keperluan kepada kecairan dan merupakan alternatif terbaik bagi
menyelesaikan masalah kecairan dalam pasaran modal.33

 Berdasarkan pemerhatian penulis, penggunaan bay‘ al-‘inah dalam
pensekuritian bersandarkan aset (ABS) di Malaysia adalah ber-
dasarkan kepada faktor maslahah, iaitu keperluan kepada kecairan
dan modal oleh institusi kewangan dan pembiaya, seterusnya
untuk mengelakkan daripada terlibat secara langsung dalam
sistem konvensional. Kebanyakan sarjana tempatan berpendapat
fenomena yang terjadi di Malaysia ialah disebabkan orang ramai
memerlukan wang dan aset.

 Pada dasarnya, Islam menetapkan penjualan harta untuk mem-
perolehi wang. Oleh itu, fenomena di Malaysia mampu diselesaikan
menerusi penggunaan prinsip bay‘ al-‘inah. Berbanding dengan
negara-negara Timur Tengah yang menolak penggunaan prinsip
bay‘ al-‘inah, mereka tidak mempunyai masalah modal dan ekonomi
negara mereka digerakkan dengan pembiayaan ekuiti, bukan dengan
pembiayaan hutang seperti di Malaysia yang perlu mengaplikasikan
bay‘ al-‘inah. Walau bagaimanapun, penggunaan prinsip bay‘
al-‘inah dalam perbankan haruslah dikawal oleh Kerajaan supaya
ia tidak disalahgunakan dan tidak menganiaya pihak-pihak yang
memerlukan modal. Penulis juga berpendapat kontroversi bay‘
al-‘inah ini boleh diselesaikan dengan prinsip al-tawarruq. Prinsip
al-tawarruq akan dibincangkan selepas ini.

ii. Al-Tawarruq

 Prinsip al-tawarruq digunakan dengan agak meluas di negara-negara
Timur Tengah, berbanding dengan Malaysia yang menggunakan
prinsip bay‘ al-‘inah. Sesetengah ulama tidak membezakan di antara
bay‘ al-‘inah dan al-tawarruq, sedangkan pada hakikatnya, ia adalah
dua bentuk jual beli yang berbeza dan hukum yang berbeza. Walau
bagaimanapun, dua jual beli ini dibincangkan oleh kebanyakan
sarjana sebagai salah satu daripada helah riba.

7 persekuritian.indd   113 2/12/70   3:00:12 PM

Jurnal Muamalat Bil. 1/2008

114

 Al-tawarruq adalah jual beli yang berlaku apabila pembeli membeli
barangan dengan harga tangguh, kemudian menjualnya kembali
dengan harga tunai yang lebih rendah kepada penjual ketiga. Jual
beli ini dinamakan al-tawarruq kerana pembeli yang membeli
barangan tidak bermaksud untuk mendapat barang tersebut,
sebaliknya adalah untuk mendapatkan tunai. Perbezaan antara
al-tawarruq dan bay‘ al-‘inah adalah al-tawarruq melibatkan
jualan barangan kepada pihak ketiga manakala bay‘ al-‘inah hanya
melibatkan dua pihak sahaja.34

 Perbahasan mengenai al-tawarruq tidak banyak dibincangkan oleh
para ulama dahulu berbanding bay‘ al-‘inah memandangkan ia
diharuskan oleh jumhur ulama. Walau bagaimanapun, berdasar-
kan pemerhatian penulis, terdapat segelintir sarjana daripada
Timur Tengah yang tidak menyokong penggunaan instrumen ini
yang digunakan dengan agak meluas dalam institusi perbankan
Timur Tengah. Berbanding Malaysia yang mengaplikasikan
prinsip bay‘ al-‘inah dalan institusi perbankan untuk pembiayaan,
institusi perbankan Timur Tengah pula menggunakan jual beli al-
tawarruq.

iii. Bay‘ al-dayn

 Pentakrifan hutang di kalangan ulama secara amnya adalah hak
lazim yang menjadi tanggungan seseorang, sama ada ia adalah
hasil daripada suatu akad atau disebabkan gantirugi atau kerana
pinjaman.35 Hutang terbahagi kepada hutang milik tetap (mustaqir)
atau milik tidak tetap (ghair mustaqir). Contoh hutang yang tetap
ialah gantian barang yang hilang, gantian pinjaman al-qard, mahar
selepas berlaku persetubuhan, nilai barang yang dirampas, harga
barang yang dijual, dan sebagainya. Hutang tidak tetap pula ialah
seperti barang tempahan yang belum diterima, mahar sebelum
isteri disetubuhi, bayaran sewa bagi manfaat barang sewaan yang
belum digunakan dan lain-lain lagi.36 Secara umumnya para ulama
sepakat mengatakan dayn yang boleh dijual beli adalah dayn
mustaqir (hutang tetap) dan dijual secara tunai.

7 persekuritian.indd   114 2/12/70   3:00:13 PM

Pensekuritian Bersandarkan Aset Secara Islam

115

 Hutang boleh dikategorikan sebagai hak37 yang berbentuk
kewangan (financial right) kerana terdapat juga hak-hak yang
bukan berbentuk kewangan seperti hak menjaga anak, hak
untuk menceraikan isteri, hak untuk qisas, hak penjagaan anak,
hak perwalian dan sebagainya.38 Hak kewangan adalah berkaitan
dengan harta atau manfaat seperti hak penjual mendapat harga, hak
pembeli mendapat barang, hak mendapat pembayaran daripada
jualan tertangguh, hak khiyar, hak shuf‘ah dan seumpamanya
lagi.39

 Haq maliy berbeza dengan hak-hak yang lain kerana ia boleh
dipindahkan (intiqal) dan boleh menjadi subjek akad.40 Huquq
maliyah di dalam perundangan Islam dibahagikan kepada haq
maliy ‘ayni (aset), haq maliy syakhsiy (tanggungan) dan haq maliy
ma’nawi.41 Haq maliy ‘ayni ialah hak kewangan berbentuk aset
yang diberikan oleh syarak kepada seseorang disebabkan dia
memiliki sesuatu aset dan juga hak ke atas aset tersebut seperti hak
pemilikan (haq al-wilayah), hak seorang penyewa (tuan aset) dan
hak seorang pencagar ke atas cagarannya,42 termasuk juga share dan
ekuiti yang bersandarkan aset di sebaliknya.43 Manakala haq maliy
syakhsiy atau haq maliy fi al-dhimmah pula ialah hak kewangan
yang wujud untuk faedah seseorang yang menjadi tanggungjawab
ke atas orang di mana seorang berhak mendapat dan seorang lagi
wajib menunaikan seperti hak pemiutang ke atas penghutang,
hak penjual menerima harga, hak menerima nafkah, hak pembeli
menerima barang dan sebagainya.44

 Dr. SyafiqSyitah,dalamsatukajiannyamenyatakanbahawaterdapat
satu lagi hak antara haq maliy ayni dan haq maliy syakshi, iaitu haq
yang bersifat syibh al-‘ayni. Beliau membawa contoh haq syuf‘ah,
iaitu hak pejuang Islam ke atas harta rampasan dan sebagainya.
Apabila hak tersebut telah sabit, maka para ulama membenarkan
hak tersebut dituntut. Jelas di sini menunjukkan bahawa para ulama
membenarkan pemiutang menuntut harta penghutang, sebagai
keizinan diberikan kepada tuntutan ke atas aset. Di samping itu,
pemiutang juga diberi keutamaan seperti dalam kes gadaian, iaitu
apabila orang yang menggadai tidak mampu membayar, maka

7 persekuritian.indd   115 2/12/70   3:00:13 PM

Jurnal Muamalat Bil. 1/2008

116

pemiutang boleh mengambil aset tersebut sekadar nilai hutang
yang diberikan kepada penghutang. Sebagai contoh juga, hak
pemiutang diberi keutamaan, berbanding pemegang-pemegang
saham syarikat apabila sesebuah syarikat bankrap.45 Dengan ini,
al-Zarqa’ berpendapat bahawa jika hutang seseorang dikaitkan
dengan harta penghutang, maka hukumnya adalah sama dengan
hak tuntutan ke atas hutang yang bercampur ‘ayn.46

 Haq maliy ma‘nawi pula adalah hak-hak kewangan yang tidak
berkaitan dengan barang atau benda. Termasuk dalam jenis ini
hak-hak intelektual, harta tak nyata kerana pengarang misalnya
mempunyai hak milik ke atas karyanya dan juga hak yang timbul
daripada pemilikan itu seperti royalti atau premium dan lain-lain.47
Contoh klasik ialah hak kewangan ke atas seorang hamba di mana
seseorang itu boleh mencagarkan hambanya untuk tujuan-tujuan
tertentu yang berbentuk komersil.48

 Seperti al-manafi‘, al-huquq juga tidak dianggap sebagai aset atau
harta oleh ulama Hanafiyyah kerana ia tidak bersifat madiy atau
berjisim yang boleh disimpan dan kekal zatnya. Oleh itu, tidak
hairanlah aliran tunai (cash flow) yang dianggap sebagai hutang
tidak diterima oleh sebahagian besar ulama Timur Tengah sebagai
harta yang boleh dijadikan sandaran kepada penerbitan sekuriti
Islam. Namun, majoriti ulama berpendapat bahawa al-huquq
adalah harta kerana ia boleh disimpan dan dipelihara dengan
memelihara zat atau sumbernya.49 Walau bagaimanapun, timbul
persoalan adakah hak-hak ini boleh diperniagakan secara komersil.
Terdapat pandangan daripada sarjana semasa bahawa hak-hak yang
timbul daripada kontrak-kontrak Islam yang berkait dengan harta,
malah yang tidak berkait dengan harta seperti hak penjagaan anak,
hak kebenaran untuk berpoligami, hak perwalian dan sebagainya
boleh diketepikan dengan bayaran tertentu. Contohnya, hak
mencerai ditukar dengan balasan atau khulu’ dan hak qisas ditukar
dengan denda atau diat. Dengan ini jelas bahawa hak-hak ini boleh
diperniagakan secara komersil.

7 persekuritian.indd   116 2/12/70   3:00:14 PM

Pensekuritian Bersandarkan Aset Secara Islam

117

 Bay‘ al-dayn adalah penjualan dayn atau hutang yang wujud
hasil daripada akad mu‘awadat maliyah (akad pertukaran) seperti
murabahah, bay‘ bithaman ajil, ijarah, istisna‘ dan lain-lain lagi. Bay
‘al-dayn berlaku apabila pihak yang memerlukan kecairan bertindak
menjual hutang atau aliran tunai yang dimilikinya kepada pihak
ketiga.

Bay‘ al-dayn terbahagi kepada dua jenis, iaitu jual beli hutang secara
tunai dan tangguh. Bay‘ al-dayn secara tunai bermaksud hutang tersebut
dibeli dengan harga tunai dan hutang tersebut juga boleh dijual sama ada
kepada orang yang berhutang atau pihak ketiga. Jumhur ulama meng-
haruskan menjual hutang kepada orang yang berhutang. Manakala jual
hutang kepada pihak ketiga adalah tidak diharuskan menurut ulama
Hanafiyyah, sebahagian ulama Syafi‘iyah dan ulama Hanabilah. Namun
sebahagian ulama Syafi‘iyah dan Malikiyyah berpendapat sebaliknya.

Bay‘ al-dayn secara tangguh (jual beli hutang dengan hutang) juga
disebut bay‘ al-dayn bi al-dayn atau bay‘ al-dayn bi al-nasi’ah. Ulama
bersepakat bahawa jual beli hutang dengan hutang adalah tidak harus sama
ada kepada penghutang atau pihak ketiga kerana hakikatnya ia adalah
jual beli sesuatu dalam tanggungan dengan sesuatu dalam tanggungan
orang lain. Jual beli hutang dengan hutang telah sabit pengharamannya
dalam sunnah yang diriwayatkan oleh Ibn Umar iaitu:

بالكالئ٥٠ الكالئ بيع عن نهى (ص) النبي أن
Maksudnya:
Rasulullah SAW telah melarang daripada jual beli hutang
dengan hutang.

Walaupun hadith Ibn Umar itu lemah pada sanadnya, larangan
bay‘ al-kali bi al-kali telah disepakati oleh sebilangan besar ulama. Oleh
itu, larangan ini adalah daripada hadith dan ijmak ulama.51

Hutang bukan sahaja dijadikan subjek akad, malah ia juga dijadikan
sandaran bagi menerbitkan sekuriti. Dalam proses pensekuritian ber-
sandarkan aset, aliran tunai atau receivables yang tetap akan dipakej dan
dijadikan sandaran bernilai untuk menerbitkan sekuriti52. Aset kewangan

7 persekuritian.indd   117 2/12/70   3:00:14 PM

Jurnal Muamalat Bil. 1/2008

118

ini tidak mempunyai kewujudan fizikal yang tersendiri, namun ia
memberi hak kepada pemiliknya untuk menerima bayaran tunai atau
faedah lain.53 Ia boleh dikategorikan sebagai huquq dan mempunyai
nilai kewangan (maliyah).54 Aset tak ketara atau aset aliran tunai yang
tetap adalah terdiri daripada senarai bangunan dan hartanah, surat
kontrak, akaun terimaan perumahan (receivables), akaun kad kredit,
akaun terimaan pembiayaan kenderaan, kutipan tol lebuh raya, bil
elektrik, bil air dan bil telefon. Ia boleh dijadikan sebagai aset pendasar
selagi tidak bercanggah dengan prinsip syariah dan tidak melibatkan apa
yang diharamkan oleh Islam. Contoh-contoh lain adalah seperti share
dan ekuiti, hak milik intelektual dan terimaan kewangan.55

Berdasarkan perbincangan di atas, aliran tunai ini merupakan
hutang (dayn) di dalam perundangan Islam dan hutang yang pasti
adalah termasuk dalam haq maliy dan memenuhi prinsip mal dalam
Islam. Jumhur ulama berpendapat bahawa al-duyun adalah harta kepada
pemiutang.56 Oleh itu, ahli MPS SC berpendapat ia boleh disekuritikan
kerana memenuhi prinsip mal. Walau bagaimanapun, aliran tunai
(cash flow) atau hutang tidak diterima oleh sebahagian besar ulama
Timur Tengah sebagai harta yang boleh dijadikan sandaran kepada
penerbitan sekuriti Islam. Malah, Mu’tamar Majma’ al-Fiqh al-Islami
telah memutuskan jika ingin menjadikan hutang sebagai sandaran, ia
hendaklah digabungkan dengan aset nyata sekurang-kurangnya sebanyak
51%. Ini bermakna, sandaran yang terdiri daripada hutang adalah sama
atau tidak melebihi 49% daripada jumlah sandaran tersebut.57 Oleh yang
demikian, para pelabur di negara-negara Timur Tengah kebanyakannya
memegang sekuriti hutang atau hutang sehingga tempoh matang dan
tidak menjualnya di pasaran sekunder, kecuali sukuk ijarah.58

Jika diteliti, pengharaman bay‘ al-dayn oleh para ulama adalah
disebabkan kemungkinan berlaku kemungkiran daripada pihak penjual
(gharar) dan berlakunya riba jika hutang dijual dengan pengurangan
atau pertambahan harga. Keperluan kepada dana bagi membiayai
sesuatu projek menyebabkan institusi kewangan menerbitkan sekuriti
hutang atau bon yang disandarkan kepada aset. Tanpa konsep bay‘ al-
dayn, institusi-institusi kewangan terpaksa memegang pelaburan mereka
sehingga matang, seperti pembiayaan perumahan yang memakan masa

7 persekuritian.indd   118 2/12/70   3:00:15 PM

Pensekuritian Bersandarkan Aset Secara Islam

119

selama 25 tahun. Walau bagaimanapun, penulis berpendapat bay‘ al-
dayn menjadi isu yang kontroversi apabila ia dijual dengan harga
diskaun. Jika ia dijual dengan harga sebenar, isu bay‘ al-dayn mungkin
tidak timbul. Malah, Majma‘ al-Fiqh al-Islami juga memutuskan bahawa
jual beli hutang adalah harus sekiranya ia bebas daripada riba dan gharar
serta dijual secara tunai. Larangan hanyalah kepada jual hutang dengan
hutang atau bay ‘al-kali bi al-kali.59

Jual Beli Hutang Dengan Harga Diskaun (Da’ Wa Ta‘jjal)

Sekuriti-sekuriti hutang atau aliran tunai dalam pensekuritian ber-
sandarkan aset di Malaysia dijual dengan harga diskaun bagi mendapatkan
kecairan oleh institusi-institusi kewangan.

Jumhur ulama tidak mengharuskannya.60 Mereka menyamakan
urus niaga ini dengan riba dengan berhujah bahawa tambahan pada
hutang kerana melewatkan tempoh adalah haram, maka pengurangan
hutang kerana mempercepatkan tempoh bayaran juga adalah haram.
Kedua-dua urus niaga ini dilakukan adalah dengan tujuan yang sama
iaitu bagi mendapatkan segera hutang tersebut.61 Walau bagaimanapun,
Ibn Abbas62, Ibrahim al-Nakha’i, Zufar, Abu Thur, Ibn Taimiyyah dan
Ibn al-Qayyim pula menyatakan urus niaga ini adalah harus63 kerana
mereka berpendapat bahawa pendiskaunan dalam urus niaga hutang
adalah berbeza dengan urus niaga riba apabila ia mengandungi unsur
ra’fah, iaitu pengurangan. Unsur ini adalah berbeza dengan riba yang
melibatkan pertambahan bayaran akibat pertambahan tempoh dan ia
telah membebankan pihak penghutang. Ia juga mengandungi unsur
redha meredai yang menjadi asas kepada muamalat.64 Mereka juga
berhujah dengan hadith yang diriwayatkan oleh Ibn Abbas r.a.:

بنى وسلم بإخراج عليه اهللا صلى أمر النبى قال عباس عن ابن
إنك  اهللا رسول يا فقالوا: منهم ناس جاءه من املدينة, نضير
النبى فقال ديون لم حتل أمرت بإخراجهم ولهم على الناس

وتعجلوا65 ضعوا وسلم عليه اهللا صلى

7 persekuritian.indd   119 2/12/70   3:00:15 PM

Jurnal Muamalat Bil. 1/2008

120

Maksudnya:
“Diriwayatkan daripada Ibn Abbas bahawa Rasulullah SAW
telah mengarahkan Bani Nadir keluar daripada kota Madinah
lalu ada di kalangan mereka yang memberitahu baginda: Wahai
Rasulullah kamu mengarahkan mereka keluar sedangkan masih
ramai lagi yang berhutang dengan mereka. Maka Rasulullah
SAW bersabda: Berikan pengurangan hutang dan percepatkan
bayaran”.

Pengurangan hutang yang diperselisihkan oleh para ulama adalah
pengurangan hutang yang diberikan pemiutang kepada pihak yang
berhutang, bukan kepada pihak ketiga sebagaimana yang berlaku
dalam aktiviti pensekuritian aset. Pengurangan hutang kepada orang
yang berhutang diberikan atas dasar pertolongan agar penghutang
dapat melangsaikan hutangnya. Majma‘ al-Fiqh al-Islami juga telah
memutuskan bahawa pendiskaunan hutang adalah diharuskan dan
tidak termasuk dalam kategori riba yang diharamkan. Namun, ia
hanya kepada pihak yang berhutang, bukan kepada pihak ketiga kerana
dikhuatiri akan terlibat dengan amalan pengurangan terhadap sijil-sijil
hutang konvensional.66

Berdasarkan kajian yang dilakukan oleh penulis, tiada nas kukuh
yang boleh disabitkan untuk mengharamkan penggunaan prinsip-
prinsip tersebut. Oleh itu, penulis berpendapat hujah golongan yang
mengharuskan penggunaannya adalah lebih relevan dalam suasana
kewangan Islam sekarang. Faktor maslahah dan keperluan masyarakat
boleh dijadikan hujah kepada pendiskaunan hutang kepada pihak ketiga.
Ini kerana ulama Hanafiyyah membenarkan bay‘ al-wafa’ berdasarkan
keperluan dan hajah penduduk Bukhara ketika itu. Pendiskaunan hutang
akan menjadikan pasaran modal Islam lebih aktif dan institusi kewangan
mendapat kembali modalnya untuk melakukan aktiviti pelaburan dan
seterusnya membangunkan lagi pasaran modal Islam. Perlu diingat
bahawa institusi kewangan di Malaysia lebih banyak menggunakan
pembiayaan hutang berbanding pembiayaan ekuiti yang mempunyai
risiko yang lebih tinggi. Jika larangan untuk mensekuritikan aset-aset
yang dimiliki dilakukan, ia akan membawa kepada kelumpuhan dalam
pasaran modal Islam.

7 persekuritian.indd   120 2/12/70   3:00:16 PM

Pensekuritian Bersandarkan Aset Secara Islam

121

Dalam dunia perniagaan, tidak dinafikan bahawa masa mempunyai
nilai komersil. Ini dibuktikan dalam sektor perbankan, iaitu harga
dalam pembayaran secara tangguh ditentukan berdasarkan tempoh
pembayarannya. Apabila berlaku pertambahan masa, maka berlakulah
pertambahan harga. Malah, dalam sektor perbankan juga terdapat
rebate atau ibra’, iaitu pengurangan jumlah bayaran apabila penghutang
melunaskan hutangnya lebih awal daripada tempoh yang dijanjikan. Di
sini dapat kita simpulkan bahawa penangguhan bayaran dan pelunasan
hutang yang lebih awal meninggalkan kesan kepada harga.67

Penulis juga mendapati para ulama kontemporari Timur Tengah
yang berpendapat jualan hutang dengan diskaun adalah tidak harus
adalah kerana hutang yang terbentuk adalah bukan aset, namun ia
adalah liabiliti wang dan harus dijual dengan kadar yang sama. Walau
bagaimanapun, mereka mengharuskan pengurangan harga hutang
apabila hutang yang terhasil adalah daripada akad ijarah di mana
wujudnya aset nyata atau aset nyata lebih banyak daripada aset cair,
contohnya dalam nisbah 51:49.

Aplikasi Pensekuritian Bersandarkan Aset

Pensekuritian bersandarkan aset Islam (ABS) adalah salah satu kaedah
pembiayaan yang agak baru di negara Malaysia dan ia melibatkan urusan
pensekuritian yang agak rumit, berbanding sekuriti hutang swasta Islam
(Islamic Private Debt Securities). Sehingga kini, terdapat hanya beberapa
terbitan sekuriti ABS Islam dalam pasaran tempatan Malaysia. Namun,
yang sebaliknya berlaku pada sekuriti ABS konvensional. Ia mendapat
sambutan yang amat menggalakkan dan terdapat banyak sekuriti yang
diterbitkan melalui proses pensekuritian bersandarkan aset.68 Malahan,
sehingga Garis Panduan ABS diperkenalkan, hanya lima sekuriti Islam
yang diterbitkan melalui proses pensekuritian bersandarkan aset (ABS)
yang memenuhi semua syarat-syarat dan kriteria yang telah ditetapkan
oleh Suruhanjaya Sekuriti. Empat daripada sekuriti tersebut diterbitkan
pada tahun 2005 dan satu terbitan pada tahun 2003.69

Penerbitan sekuriti Islam melalui proses pensekuritian bersandarkan
aset yang terdapat di Malaysia yang menggunakan prinsip musyarakah

7 persekuritian.indd   121 2/12/70   3:00:16 PM

Jurnal Muamalat Bil. 1/2008

122

adalah diterbitkan oleh Musyarakah One Capital Berhad dan Cagamas
MBS.70

Kerajaan Malaysia telah menganugerahkan kepada TIME
Systems Integrators Sdn.Bhd. (TSI), iaitu anak syarikat kepada Time
Engineering Berhad (TIME) kontrak untuk menyediakan peralatan
dan perkhidmatan (komputer) kepada sekolah-sekolah Kerajaan pada
tahun 2004. Bayaran pula akan dibuat dengan harga tangguh yang
akan ditunjukkan oleh Sijil Utama. Sijil Utama akan menyatakan
jadual pembayaran oleh Kerajaan Malaysia. Penyediaan peralatan
sekolah bagi tahun 2004 telah disempurnakan pada 28 Februari 2004.
Memandangkan TIME Systems Integrators Sdn.Bhd. (TSI) memerlukan
tunai, terimaan daripada Kerajaan Malaysia yang ditunjukkan oleh Sijil
Utama dijual kepada Musyarakah One. Dalam hal ini, Musyarakah One
bertindak sebagai pihak SPV yang akan menguruskan terimaan tersebut.
Terimaan ini dijual kepada Musyarakah One dengan harga diskaun.
Bagi membiayai pembelian tersebut, Musyarakah One menerbitkan
sekuriti Islam berdasarkan prinsip musyarakah yang dikenali sebagai
Sukuk Musyarakah.

Di bawah prinsip musyarakah, terdapat dua atau lebih pihak
pelabur yang akan menyumbangkan modal, iaitu yang membeli Sukuk
Musyarakah yang dikeluarkan oleh Musyarakah One untuk membiayai
pembelian terimaan daripada TSI. Prinsip musyarakah yang digunakan
dalam menerbitkan sekuriti ini melibatkan pelaburan modal oleh para
pelabur dengan keuntungan dan kerugian adalah berdasarkan kepada
kadar sumbangan modal oleh para pelabur.

Tempoh pembayaran kepada para pelabur telah distrukturkan
agar ia sama dengan pembayaran oleh Kerajaan Malaysia, seperti yang
terdapat dalam Sijil Utama. Ini kerana bayaran yang dibuat kepada
pelabur diperolehi daripada receivables yang diterima daripada Kerajaan
Malaysia. Dari semasa ke semasa, TSI akan menyediakan peralatan
persekolahan kepada Kerajaan Malaysia, oleh itu akan menghasilkan
beberapa siri aliran terimaan atau receivables series daripada Kerajaan
Malaysia.

Dengan demikian, Musyarakah One selaku SPV akan menerbitkan
siri-siri Sukuk Musyarakah bagi membiayai siri-siri terimaan tersebut. Siri

7 persekuritian.indd   122 2/12/70   3:00:17 PM

Pensekuritian Bersandarkan Aset Secara Islam

123

pertama Sukuk Musyarakah yang dikenali sebagai Sukuk Musyarakah
Series 2005-A telah dikeluarkan adalah bagi membiayai receivables
daripada Kerajaan Malaysia (letter of award yang bertarikh 22 Oktober
2003) kerana menyediakan peralatan persekolahan untuk tahun 2004.
Sukuk Musyarakah Series 2005-A ini diterbitkan dengan lima trance.
Proses penerbitan sekuriti tersebut ditunjukkan oleh rajah di bawah.

Pelabur

2

Sukuk
Musyarakat

Musyarakah
One

(SPV)

1. B. Pembelian
sekuriti

3. Jual beli aset

TSI
(Originator)

Aset
(Aliran tunai)

Kerajaan Malaysia
(Obligor)

1. A Penawaran
pembelian sekuriti

4. Pemindahan pemilikan
aset kepada SPV

Rajah 2: Proses Penerbitan Sekuriti Musyarakah One.

Kontrak pertama yang berlaku dalam penerbitan sekuriti ini adalah
akad jual beli yang menggunakan prinsip BBA, iaitu jual beli tangguh
yang, berlaku antara Kerajaan Malaysia dan TIME Systems Integrators
Sdn.Bhd. (TSI). Ia melibatkan kontrak penyediaan peralatan komputer
kepada sekolah-sekolah Kerajaan oleh TSI. Peralatan tersebut akan di-
bekalkan kepada sekolah-sekolah Kerajaan dan selepas selesai peralatan
tersebut dibekalkan kepada sekolah-sekolah, barulah bayaran dilakukan.
Di bawah kontrak BBA, bayaran yang dilakukan oleh Kerajaan Malaysia
adalah secara bertangguh, tidak secara tunai. Jadual pembayaran secara
tangguh tersebut dinyatakan oleh Sijil Utama. Status Sijil Utama ini sama

7 persekuritian.indd   123 2/12/70   3:00:19 PM

Jurnal Muamalat Bil. 1/2008

124

dengan sijil hutang. Jika diteliti syarat-syarat seperti yang dinyatakan
oleh ulama silam, pada perbincangan sebelum ini, kontrak BBA adalah
diharuskan.

Kontrak kedua kemudiannya berlaku antara TSI dan Musyarakah
One. Memandangkan TSI memerlukan tunai, terimaan daripada
Kerajaan Malaysia yang ditunjukkan oleh Sijil Utama dijual kepada
Musyarakah One. Penjualan ini dilakukan dengan harga diskaun.
Receivables atau terimaan bayaran daripada Kerajaan Malaysia  ini
merupakan dayn dalam perundangan Islam. Di sinilah timbul isu
bay‘ al-dayn, dan apabila receivables ini dijual dengan harga diskaun,
ia menjadi semakin kontroversi, iaitu isu da’ wa ta’ajjal. Walaupun
ia masih lagi menjadi kontroversi, terutamanya bagi pelabur Timur
Tengah, MPS SC telah bersetuju untuk menerima prinsip bay‘ al-dayn
iaitu jual hutang dengan harga diskaun sebagai salah satu prinsip yang
digunakan dalam membangunkan instrumen pasaran modal Islam. Ini
bersandarkan kepada pendapat sebahagian daripada ulama fiqh yang
membenarkan konsep ini dengan beberapa syarat. Salah satu syaratnya
agar tidak berlaku gharar, dan ia boleh dipenuhi apabila terdapatnya
sistem pengawal seliaan yang telus, yang boleh memelihara maslahah
(kepentingan umum) peserta pasaran dan mengelakkan daripada
berlaku gharar. Tambahan pula, terimaan tersebut adalah dayn dalam
perundangan Islam dan ia mempunyai ciri-ciri haq maliy ‘ayni, oleh itu,
ia tidak tertakluk lagi di bawah jual beli matawang dan boleh dijual beli
mengikut harga pasaran.

Kontrak jual beli kemudiannya berlaku antara Musyarakah One
dengan para pelabur. Para pelabur akan menyumbangkan modal
untuk mem-beli sekuriti-sekuriti ini dengan menggunakan prinsip
musyarakah. Ini bermaksud sekuriti-sekuriti diterbitkan adalah dengan
mengaplikasikan prinsip musyarakah untuk membiayai pembelian
receivables daripada TSI. Sukuk Musyarakah ini memenuhi kriteria
syirkah inan di mana pembahagian keuntungan dan kerugian adalah
berdasarkan modal yang disumbangkan oleh pelabur. Di samping itu,
modal dan kadar keuntungan serta kerugian diketahui oleh semua rakan
kongsi memandangkan ia dinyatakan oleh pihak yang menguruskannya.
Syarikat ini juga tidak terlalu mengikat kerana ahli syarikat boleh berbeza
kadar modal dan penglibatan dalam pengurusan syarikat.71

7 persekuritian.indd   124 2/12/70   3:00:19 PM

Pensekuritian Bersandarkan Aset Secara Islam

125

Berdasarkan garis panduan yang dikeluarkan oleh SC, terdapat
beberapa kriteria yang harus dipenuhi. Antaranya adalah kriteria
true sale. TSI harus memindahkan semua hak dan kepentingannya
ke atas receivables yang diterima daripada Kerajaan Malaysia kepada
Musyarakah One, yang bertindak sebagai SPV. Oleh itu, para pelabur
yang membeli Sukuk Musyarakah tidak boleh membuat sebarang
tuntutan kepada TSI jika berlaku sebarang kemungkiran pembayaran
daripada pihak Musyarakah One. Musyarakah One juga tidak boleh
memulangkan semula aset tersebut kepada TSI (no recourse) jika berlaku
sebarang kemungkiran pembayaran oleh Kerajaan Malaysia. Walau
bagaimanapun, dalam kes ini risiko kemungkiran adalah tipis atau tiada
kerana pembayaran dilakukan oleh pihak Kerajaan. Malah penarafan
Sukuk Musyarakah tersebut juga adalah berdasarkan kepada kualiti
aset pendasar, tidak lagi kepada TSI. TSI juga tidak boleh mempunyai
sebarang kepentingan dalam Musyarakah One. Pematuhan Garis
Panduan SC ini melayakkan Sukuk Musyarakah One ini mendapat
beberapa keistimewaan dari segi cukai dan sebagainya.

Beberapa saranan adalah seperti berikut:

i. Hanya terdapat beberapa produk ABS Islam dalam pasaran
Malaysia. Keadaan ini pada pandangan penulis boleh diatasi dengan
memberikan maklumat-maklumat mengenai penerbitan ABS Islam
kepada institusi kewangan dan pelabur-pelabur agar mereka lebih
terdedah dengan garis panduan dan prinsip-prinsip syariah yang
perlu dipatuhi. SC sebagai badan penyeliaan pasaran modal
seharusnya menggiatkan lagi usaha mempromosikan ABS Islam
ini.

ii. Perselisihan pendapat harus dijadikan sebagai pendorong kepada
para sarjana tempatan untuk sentiasa mencari alternatif yang lebih
baik agar penggunaannya boleh diterima di peringkat antarabangsa,
khususnya di Timur Tengah. Dengan ini skop pelaburan akan lebih
meluas dan pasaran modal Islam boleh dibangunkan di peringkat
antarabangsa.

iii. Di samping itu, jika terdapat alternatif lain yang dipersetujui oleh
majoriti ulama Timur Tengah, maka ia haruslah diberi perhatian
dan dipertimbangkan penggunaannya. Contohnya seperti prinsip

7 persekuritian.indd   125 2/12/70   3:00:20 PM

Jurnal Muamalat Bil. 1/2008

126

al-tawarruq. Al-tawarruq adalah prinsip yang dipersetujui oleh
majoriti ulama semasa berbanding dengan prinsip bay‘ al-‘inah.
Terdapat sekuriti Islam di Malaysia yang tidak diterima oleh
pelabur Timur Tengah seperti sekuriti BBA kerana menggunapakai
prinsip bay‘ al-‘inah. Justeru, pemakaian prinsip al-tawarruq boleh
menjadi jalan keluar kepada isu ini.

iv. Selain daripada itu, penulis ingin mencadangkan alternatif lain
kepada isu pendiskaunan hutang. Penolakan ulama Timur Tengah
terjadi kerana aset yang menjadi sandaran terdiri daripada aset
cair atau hutang. Namun, jika ia disandarkan kepada aset nyata
dengan penggunaan prinsip ijarah, ia diterima oleh ulama Timur
Tengah kerana jualan aset tersebut memenuhi kriteria harta.
Majoriti ulama Timur Tengah membenarkan aset nyata sebagai
sandaran sekuriti. Campuran aset nyata dan aset kewangan juga
dibenarkan dengan syarat aset kewangan tidak boleh melebihi
49% daripada nilai muka sesuatu sekuriti dan selebihnya di-
sokong oleh aset nyata seperti kontrak ijarah, iaitu gabungan
hutang BBA dan hutang daripada ijarah juga diterima oleh
pelabur Timur Tengah. Islamic Development Bank misalnya,
telah menerbitkan sukuk al-istithmar yang mempunyai sandaran
aset nyata, iaitu aset ijarah dan aset berdasarkan hutang, iaitu
murabahah dan al-istisna‘.72 Sukuk tersebut telah dipasarkan pada
peringkat global. Oleh yang demikian, pada pendapat penulis,
sukuk al-istithmar boleh dijadikan titik pertemuan di antara para
pelabur tempatan dan Timur Tengah, seterusnya mengurangkan
lagi jurang perbezaan pendapat di kalangan para pelabur.

Penutup

Prinsip-prinsip syariah yang digunakan dalam penstrukturan sekuriti
ABS dilihat sebagai alternatif kepada instrumen-instrumen pasaran
modal yang lain. Prinsip-prinsip inilah yang membezakan antara ABS
Islam dan ABS konvensional. Sekuriti-sekuriti Islam dibezakan dengan
adanya akad jual beli yang sah untuk memperolehi keuntungan. Ini
kerana tujuan jual beli dalam perniagaan adalah sebagai cara yang
diharuskan oleh syarak untuk memperolehi balasan atau harta.

7 persekuritian.indd   126 2/12/70   3:00:20 PM

Pensekuritian Bersandarkan Aset Secara Islam

127

Sehingga kini, hanya terdapat lima produk ABS Islam di pasaran
tempatan dan penstrukturan sekuriti ABS Islam tersebut dilihat selari
dengan prinsip-prinsip syariah yang dinyatakan sebelum ini.

Walaupun terdapat perselisihan pendapat di kalangan sarjana
tempatan dan Timur Tengah berhubung dengan beberapa prinsip
yang digunapakai dalam sekuriti-sekuriti yang diterbitkan di Malaysia,
Majlis Penasihat Syariah Suruhanjaya Sekuriti (MPS SC) sepakat
mengharuskan penggunaannya lantaran tiada nas yang kukuh yang
boleh dijadikan sandaran untuk mengharamkan penggunaan prinsip-
prinsip yang diperselisihkan. Perselisihan pendapat tersebut juga jangan
dijadikan sebagai kekangan atau halangan bagi pelabur Malaysia untuk
terus memajukan instrumen ini. Sebaliknya ia harus dijadikan sebagai
pendorong kepada para sarjana tempatan untuk sentiasa mencari
alternatif yang lebih baik agar penggunaannya boleh diterima di peringkat
antarabangsa, khususnya di Timur Tengah. Dengan ini skop pelaburan
akan lebih meluas dan pasaran modal Islam boleh dibangunkan di
peringkat antarabangsa.

Kesimpulannya, sekuriti ABS Islam memainkan peranan yang amat
penting dalam menggerakkan ekonomi negara. Ia juga bukan sekadar
untuk menyaingi atau sebagai alternatif kepada ABS konvensional,
bahkan ia mampu menggerakkan dan seterusnya memajukan lagi pasaran
modal Islam.

7 persekuritian.indd   127 2/12/70   3:00:21 PM

Jurnal Muamalat Bil. 1/2008

128

Nota Hujung
(Endnotes)

1  Jawatankuasa Perundingan Pensekuritian Bersandarkan Aset (ASCC),
Report on asset securitisation in Malaysia: the way forward for the Malaysian
market, (atas talian) http://www.sc.com. my (1 Januari 2005).

2  Kamus Ekonomi, Dewan Bahasa dan Pustaka, Kuala Lumpur, 1993, hlm
240.

3  Lam May Lim, The private debt securities (IPDS) / asset backed securities
(ABS) regulatory framework: the way forward, kertas kerja Islamic private
debt securities (IPDS), Suruhanjaya Sekuriti, Kula Lumpur, 24-25
September 2001, hlm 28

4  Cagamas Berhad, Laporan Tahunan 2003 Cagamas Berhad, Cagamas
Berhad, Kuala Lumpur, 2003, hlm 38.

5  Malaysia, Bajet Malaysia 2004, (atas talian) http://www.hasilnet.org.my/
cP/upload/Budget/LampBajet2004, 2003, (2 Januari 2005).

6  Ibid
7  Laporan Tahunan 2003 Cagamas Berhad, Cagamas Berhad, Kuala Lumpur,

2004, hlm 38- 39. Lihat juga Report on asset securutisation in Malaysia:
the way forward for the Malaysian market, hlm 7-8.

8  Smallman, J.D. & Selby M. J.P., Asset-backed securitisation, dlm
Securisation, Butterworths, Kuala Lumpur, 1990, hlm 246.

9  Cheah Kooi Guan & Loke Ying Jia, Sistem perbankan dan kewangan
Malaysia,  Addison Wesley Longman Sdn.Bhd, Petaling Jaya, 2000,
hlm 208: Chay, Sam, Guide to asset securitisation in Malaysia, Pelanduk
Publications, Selangor, 2002, hlm 2.

10  Chay, Sam, Guide to asset securitisation in Malaysia, hlm 105: Chong Kwee
Siong, The Malaysian asset-backed securities market backed securities
market, kertas kerja Asian Bond Market Study Committee The Malaysian
Asset, Kementerian Kewangan Jepun, Tokyo, 7 Jun 2004, http://www.
mof.go. (8 Oktober 2005).

11  Guideliness on the offering of asset-backed securities (atas talian) http://www.
sc.com. my (1 Januari 2005)

12  Engku Rabiah Adawiah binti Engku Ali, Securitization in Islamic contract,
Kertas kerja Kolokium Bon Islam. Suruhanjaya Sekuriti, Kuala Lumpur,
24 Jun 2004,  hlm 5.

13  Sijil hutang yang boleh ditebus seperti bill of exchange, ibid
14  Sijil hutang atau kupon yang menunjukkan nilai makanan, ibid.
15  En. Mohd. Fadly b. Mohd Yusof & Prof. Madya Dr. Shamsiah Mohamad,

temu bual, 7 Oktober 2005.

7 persekuritian.indd   128 2/12/70   3:00:21 PM

http://www.sc.com. my

http://www.mof.go

http://www.mof.go

http://www.sc.com. my

http://www.sc.com. my

Pensekuritian Bersandarkan Aset Secara Islam

129

16  Fathelrahman A.M.Salih, Securitization under Islamic philosophy: An
innovative industry in a global dynamic market, (atas talian) http:// www.
vinodkothari.com/Islamisecuritization2, hlm 3. (12 Januari 2005)

17  Terdapat juga beberapa prinsip syariah lain yang boleh digunapakai,
namun ia belum lagi diaplikasikan dalam penerbitan sekuriti ABS Islam
seperti  prinsip bay al-salam dan al-istisna’. Walau bagaimanapun, dalam
penerbitan sekuriti IPDS, ia sudahpun digunakan

18  Wan Abdul Rahim Wan Kamil, Islamic Asset backed Securities: the experience
of ABRAR, kertas kerja workshop on Islamic bonds, sukuk & securitisation,
Centre for Research and Training (CERT), 29-30 Jun 2005, hlm 51.

19  Ia berbeza dengan sekuriti IPDS dimana sijil hutang boleh dijual di
pasaran sekunder kerana penerbitan sekuriti ini tidak melibatkan proses
penjualan hutan di peringkat pertama penerbitan sekuriti ABS.Oleh itu,
ia tidak melibatkan bay‘ al-kali bi al-kali.

20  Akad bay‘ al-‘inah juga boleh berlaku pada peringkat ini, namun ia hanya
berlaku apabila pihak penerbit memerlukan modal untuk membeli aliran
tunai daripada institusi kewangan. Sila lihat contoh aplikasi bay‘ al-‘inah
dalam sekuriti Ambang Sentosa dalam Ambang Sentosa Sdn.Bhd. Revised
principal terms and conditions of the RM986.0 milion al Bai Bithaman Ajil
Islamic Debt Securities. (atas talian) http://www.sc.com.my

21  Guideliness on the offering of asset-backed securities, (atas talian) http://www.
sc.com. my (1 Januari 2005).

22  Ibid
23  Ibid
24  En. Mohd. Fadly b. Mohd Yusof & Prof. Madya Dr. Shamsiah Mohamad,

temu bual, 7 Oktober 2005
25  Memandangkan prinsip-prinsip tersebut telah disepakati, maka penulis

akan membincangkan prinsip-prinsip syariah yang tidak disepakati oleh
para ulama sahaja.

26  Azizi Che Seman, Peranan bay‘ al-‘inah dalam sekuriti hutang swasta Islam
di Malaysia, kertas kerja bengkel ekonomi Islam, Universiti Malaya, 22
Jun 2002, hlm 10

27 Muhammad Yūsuf Musa, Al-Amwal wa nazariah al-aqd fi al-fiqh al-Islamiy
ma’a madkhal li dirasati al-fiqh wa falsafah, Dar al-Kutub al-Arabi,Mesir,
1956, hlm 301

28  Untuk keterangan lanjut, sila rujuk Sa’di Abu Jayb, al-Qamus al-fiqhiyyah
lughatan wa istilahan, Dar-al Fikr, Dimasq, 1998M/ 1419H,  hlm 670

29  Dalam Mazhab Maliki, bentuk jual beli ini dinamakan bay ’ajal. Bay‘ al-
‘inah pula berlaku apabila seseorang berkata kepada seorang yang lain:
belikan saya barang dengan harga tunai dan saya akan membeli daripada

7 persekuritian.indd   129 2/12/70   3:00:22 PM

http://www.vinodkothari.com/Islamisecuritization2

http://www.vinodkothari.com/Islamisecuritization2

http://www.sc.com.my

http://www.sc.com. my

http://www.sc.com. my

Jurnal Muamalat Bil. 1/2008

130

kamu dengan harga tangguh yang lebih tinggi. Sila lihat al-Zuhaylī,
Wahbah, Al-Fiqh al-Islamiy wa adillatuh, j.4, Dar al-Fikr, Beirut, 1996M/
1417H, hlm 466-467: Mahmud Abdul Rahman Abdul al-Munim, Mu’jam
al-muamalat  wa alfaz  al-fiqhiyyah, j.2, Dar al-Fadilah, Kaherah, 1999,
hlm 561: Nazih Samad, Mu’jam al-muamalah al-iqtisadiyyah fi al-lughah
al-fuqaha, Dar al-’Alamiyah li al-Kitab al-Islami, Riyadh, 1990/1315H,
hlm 254.

30  A-Misri, Rafīq Yunus, al-jami’ fi usul al-riba, Dar al-Qalam, Dimasq, 2001,
hlm 172.

31  Menggunakan perbuatan yang dibenarkan untuk mencapai sesuatu yang
dilarang.

32  Ibn Hazm, Abū Muhammad Ali bin Ahmad bin Sai’d, al-Muhalla, j. 8,
Dar al-Afaq al-Jadidah, t.th, hlm 47-49

33  Keputusan Majlis Penasihat Syariah Suruhanjaya Sekuriti, Kuala Lumpur,
Suruhanjaya Sekuriti 2002, hlm 20

34  al-Mun’im, Mu’jam al-muamalat  wa alfaz al-fiqhiyyah, j.2, hlm 561.
35  Wizarah al-awqaf wa al-shu’un al-Islamiyyah, Mawsu’aah al-fiqhiyyah,

Wizarah al-awqaf wa al-shu’un al-Islamiyyah, j.18, Kuwait, 1990/1410H,
hlm 4041.

36  Hutang yang tetap boleh diperjual beli, sila rujuk perbincangan mengenai
bay‘ al-dayn.

37 Hak bererti sesuatu yang diiktiraf oleh syarak kepada seseorang, sama ada
bermanfaat secara material atau moral, manfaat tersebut berkaitan dengan
harta ataupun yang berkaitan dengan diri. Umpamanya hak penjagaan,
hak berdakwah, menjaga kepentingan agama dan berijtihad. Lihat al-
Zuhayli, j.4, hlm 8-10

38  Al-Zuhayli, hlm 18: Mawsu’ah al-fiqhiyyah, hlm 40: Muhammad Yusuf
Musa, al-fiqh al-Islamiy: madkhal li dirasah wa al-nizam al- muamalat fih,
Misr, Dar al-Kutub al-Arabi, 1956, hlm 211: al-Khafīf, Ali, Al-Milkiyah
fi al-shariah al-Islamiyyah maca muqaranatuha bi al-qawaiīn al-arabiyyah,
Dar al-Nahdah al-Arabiyah, Beirut, 1990, hlm 15-18: Ahmad Yusif, Al-
mal fi al-syari’ah al-Islamiyah baina al-kasab al-intifaq wa al-tauris, Dar
al-Thaqafah, Kaherah, 1991, hlm 18-19.

39  Muhammad Uthman Shubayr, Muhammad Uthman Shubayr, Al-Madkhal
ila fiqh al-muamalat al-maliyah, Dar al-Nafais, Beirut, 2004/1423H, hlm
77.

40  al-Khafīf, Ali, Al-Milkiyah fi al-shari’ah al-Islamiyah maca muqaranatuha bi
al-qawaiīn al-’arabiyyah, hlm 11

41  Muhammad Uthman Shubayr, hlm 76

7 persekuritian.indd   130 2/12/70   3:00:23 PM

Pensekuritian Bersandarkan Aset Secara Islam

131

42  Ibid: al-Khafīf, hlm 19 & 72: al-Zuhayli, j.4, hlm 19
43  Engku Rabiah Adawiah binti Engku Ali, Securitization in Islamic contract,

hlm 25.
44  Untuk penjelasan yang lebih lanjut, sila rujuk al-Khafīf, hlm 73
45  Dipetik dari Suhaimi Mohd Yusuf, Bai’ al-dayn: Keputusan Majlis Penasihat

Syariah Suruhanjaya Sekuriti, Kertas kerja Muzakarah Bay al-Dayn, Bank
Negara Malaysia, Kuala Lumpur, 4 Julai 2002,  hlm 17-18

46  Untuk penjelasn yang lebih terperinci, sila rujuk: al-Zarqa’, Muhammad
Mustafa, Al-Madkhal ila nahariah al-iltizam al-ummah  fi al-fiqh al-Islamiy,
Dar al-Qalam, Dimasq, 1999M/1420H, hlm 193.

47  Muhammad Uthman Shubayr, hlm 77.
48  al-Dusuqi, Shamsuddin al-Syeikh Muhammad, Hashiah al-Dusuqi ’ala al-

sharh al-kabir, j.3, Dar Ihya’ al-Kutub al-’Arabiyah, Kaherah, t.th, hlm
231.

49  Ahmad Yusif, hlm 19
50  Ia juga dikeluarkan oleh al-Dāruqatnī, al-Baihaqī, Ishaq, Bazzar dan al-

Hakim. Al-Hakim mengatakan hadith ini sahih dengan mengikut syarat
Muslim, manakala Ahmad pula berpendapat hadith ini tidak sahih, tetapi
ijmak ulama mengatakan tidak harus jual hutang dengan hutang. Lihat al-
Syawkani, Muhammad Ali ibn Muhammad, Nayl al-Awtar sharh muntaqa
al-akhbar , Kitab al-buyu’, (2186), j.5, Dar al-Khair, Beirut, hlm 177.

51  Ibid
52  Keputusan Majlis Penasihat Syariah, Suruhanjaya Sekuriti, Kuala Lumpur,

2002, hlm 52
53  Mohd Daud Bakar, Islamic Private Debt Securities (IPDS). Kertas kerja

Workshop on Islamic Capital Market. Centre Research and Training,
Kuala Lumpur, 20-21 Ogos 2001, hlm 13.

54  Haq maliy telah diterima oleh para ulama sebagai harta atau mal
55  Keputusan Majlis Penasihat Syariah, , hlm 52.
56  al-Ramlī, Shams al-Din Muhammad bin Abi al-‘Abbās Ahmad bin Hamzah,

Nihayah al-muhtaj ‘ala syarhi al-minhaj, j.3, Mustafa al-Babi al-Halabi wa
awladih, Kaherah, hlm 130: al-Sidiy, Husayn Ali, Al-Khilafat al-maliyah
wa turuq dallaha fi al-fiqh Islami, Dar al-Nafais, Beirut, 2003/1423H, hlm
19.

57  Muctamar majmac al-Fiqh al-Islamiy, Majallah majmac al-fiqh al-Islamiy,
pusingan ke-3, kali ke-4,  t.pt, Jeddah, 1988, hlm 30.

58  M.A. Mohaimin Chowdhury, Financing real assets the sukuk way, Islamic
Banker, Mac 2004, hlm 9.

59  Muctamar majmac al-Fiqh al-Islamiy, Majallah Majma’ al-Fiqh al-Islamiy,
OIC, Mekah, 2002, bil 16.

7 persekuritian.indd   131 2/12/70   3:00:24 PM

Jurnal Muamalat Bil. 1/2008

132

60  Jumhur ulama yang terdiri daripada Ibn ‘Umar, Imam Abu Hanifah,
Imam Malik, al-Thuri dan sebahagian besar ulama semasa. Sila lihat al-
Nawawi, Muhy al-Din Abu Zakariyya Yahya bin Syaraf, Al-Majmu’ sharh
al-muhadhab, j.4, Dar al-Fikr, Beirut, 1996M/1417H, hlm 196: al-
Ramli, Shams al-Din Muhammad bin Abi al-Abbas Ahmad bin Hamzah,
Nihayah al-muhtaj ila sharh al-minhaj, j. 4, Mustafa al-Babi al-Halabi wa
awladih, Kaherah, 1938, hlm 374: Ibn Rushd, Abu al-Walid Muhammad
bin Ahmad bin Muhammad bin Ahmad al-Qurtubi al-Andalusi, Bidayatul
al-mujtahid wa nihayatu al-muqtasid, j.3, Dar Ibn Hazim, Beirut, 1995/
1416H, hlm 1190.

61  Ibn Qayyim, Shamsuddin Abu Abdullah bin Ahmad bin Muhammad
bin Abi Bakr, I’lam al-muwaqi’in  ‘an rabb al-‘alamin, j.3, al-Maktabah
al-Taufiqiyyah, Cairo, hlm 371: al-Kasani, Alauddin Abi Bakar Mas’ud,
Badai’ al-sanai’ fi tartib al-syarai’, j.7, Dar al-Kutub al-Ilmiyyah, Beirut,
1997/1418H, hlm 3505.

62  Ibn Abbas berpendapat, da’ wa ta’ajjal adalah diharuskan kerana termasuk
dalam perkara mengambil sebahagian daripada haknya dan melepaskan
sebahagian yang lain. Sila lihat Ibn Qudamah, Abu Muhammad  Abdullah
bin Muhammad bin Muhammad, al-Mughni, Dar al-Kutub al-Ilmiyyah,
Beirut, t.th,  j.4, hlm 165.

63  Ibid: Ibn Rusd, j.3, hlm 1190: Ibn Qayyim, j.3, hlm 371
64  Ibid
65  Diriwayatkan juga oleh al-Tabrani dan mengatakan hadith ini daif. Al-

Hakim sebaliknya menyatakan sanadnya  sahih. Lihat al-Baihaqī, Kitab
al-buyu’, j.6, hlm 28.

66  Mu’tamar majma’ al-Fiqh al-Islamiy, Majallah majma’ al-fiqh al-Islamiy, bil
7, j.2, t.pt, Jeddah, 1992, hlm 217-218.

67  Aznan Hasan, Mitigating the jurist objection to the sale of receivables, kerta
kerja Kolokium bon Islam, Suruhanjaya Sekuriti, 24 Jun 2004, hlm 13-
14.

68  Suruhanjaya Sekuriti, (atas talian) http://www.sc.com.my, ( 15 November
2005)

69  Empat lagi sekuriti ABS Islam adalah diterbitkan oleh Sukuk Musyarakah
Cagamas MBS Bhd, Sekuriti Ambang Sentosa, Sukuk Ijarah Golden Crop
dan ABS Plantation Assets Berhad. Sekuriti-sekuriti ini menggunakan
prinsip musyarakah, ijarah dan bay‘ bithaman ajil. Proses penerbitan sekuriti-
sekuriti ini agak berbeza di antara satu sama lain. Ia adalah berdasarkan
prinsip-prinsip syariah yang digunakan. Sila lihat (atas talian) http://www.
sc.my.

70  Rujukan dibuat berdasarkan, Musyarakah One Capital Berhad, asset-backed

7 persekuritian.indd   132 2/12/70   3:00:25 PM

http://www.sc.com.my

http://ww.sc.my

http://ww.sc.my

Pensekuritian Bersandarkan Aset Secara Islam

133

sukuk musyarakah issuence programme of up to nominal value RM2,500
milion: principal terms and conditions,  http://ww.sc.my, 2005, (23 Oktober
2005): MARC, http://ww.marc.my, ( 23 Oktober 2005): Prof. Madya. Dr.
Engku Rabiah Adawiah Engku Ali, temu bual, 20 Oktober 2005. (Beliau
adalah Prof. Madya Fakulti Undang-Undang di IIUM dan salah seorang
penasihat syariah bagi CIMB Berhad.)

71  Ia menepati pendapat oleh ulama Syafii’yyah dan Malikiyyah.
72  Engku Rabiah Adawiah Engku Ali, Securitization in Islamic contract, Kertas

kerja Kolokium Bon Islam. Suruhanjaya Sekuriti, Kuala Lumpur, 24 Jun
2004, hlm 44.

7 persekuritian.indd   133 2/12/70   3:00:26 PM

http://ww.sc.my

http://ww.marc.my

135

Abstract

This article highlights on the implementation of Shariah Audit in
Malaysia whilst recommending few enhancements to ensure the
prescribed Shariah principles being effectively executed by Islamic
financial institutions in Malaysia.

Pendahuluan

Kepesatan perkembangan industri kewangan islam dewasa ini amatlah
dibanggakan. Ini bererti kesedaran pengguna dan pelabur tentang
kewajipan melaksanakan Muamalat Islam adalah suatu keperluan dalam
usaha mencapai kestabilan kewangan khasnya dan ekonomi amnya.

Persoalannya, apakah terdapat mekanisme tertentu untuk me–
mastikan keputusan Majlis Pengawasan Syariah yang berasaskan
Muamalat Islam dipatuhi dan dilaksanakan sepenuhnya? Bagaimanakah
pemantauan terhadap pelaksanaan kontrak-kontrak, syarat-syarat dan
operasi yang dilaksanakan oleh pihak institusi kewangan Islam?

Di sini perlunya Audit Syariah yang berperanan memastikan setiap
keputusan Majlis Pengawasan Syariah dilaksanakan dengan tepat dan
betul oleh institusi kewangan terbabit.

Audit Syariah Dalam Institusi Kewangan Islam
Di Malaysia

Mohd Zamerey bin Abdul Razak1 & Nurmaezah binti Omar2

Jurnal Muamalat Bil. 1/2008

8 audit syariah.indd   135 2/12/70   3:02:11 PM

Jurnal Muamalat Bil. 1/2008

136

Jika melihat kepada keperluan ini, timbul persoalan kemampuan
pakar-pakar syariah untuk memikul tugas ini dengan sempurna. Apakah
mereka bersedia? Terdapatkah institusi tertentu yang melatih graduan
syariah memahirkan diri mereka untuk menggalas amanah ini? Tulisan
ini cuba menyingkap kepentingan, kaedah, skop dan permasalahan
dalam melaksanakan peranan audit syariah di institusi kewangan Islam
di Malaysia.

Pengawasan Syariah Dalam Institusi Kewangan Islam

Lazimnya inisiatif membangunkan produk kewangan Islam dilakukan
oleh pihak institusi kewangan dengan pelbagai langkah, bermula dari
perbincangan di peringkat Jawatankuasa Pembangunan Produk, Jawatan-
kuasa Risiko, seterusnya membentangkannya kepada Majlis Pengawasan
Syariah dan Lembaga Pengarah masing-masing untuk mendapatkan
pandangan dan kelulusan. Setelah diluluskan, cadangan produk tersebut
akan dikemukakan kepada pihak Bank Negara Malaysia atau Suruhanjaya
Sekuriti berdasarkan bidang pengawasan masing-masing.

Sememangnya wujud arahan dan garis panduan daripada Bank
Negara Malaysia agar setiap produk yang dibangunkan dan isu-isu yang
melibatkan persoalan syariah perlulah mendapat kelulusan daripada
Majlis Pengawasan Syariah institusi masing-masing. Namun begitu,
pelaksanaan dan penguatkuasaan ke atas keputusan Majlis Pengawasan
Syariah adalah di bawah bidangkuasa institusi terbabit. Buat masa ini
masih tidak terdapat arahan dari pihak-pihak berwajib kepada institusi
kewangan islam menyediakan laporan audit syariah. Sewajarnyalah Audit
Syariah dijadikan perkara utama dan penting agar sistem kewangan
Islam di Malaysia dihormati.

Ciri-Ciri  Majlis  Pengawasan Syariah

Majlis Pengawasan Syariah merupakan satu badan bebas yang me-
mainkan peranan penting dalam sesebuah institusi kewangan Islam, ini
kerana mereka berperanan sebagai tempat rujukan. Badan ini mestilah
mempunyai kemampuan untuk memahami realiti isu-isu muamalat
kontemporari dengan jelas. Mereka perlu sentiasa melakukan kajian-
kajian secara berterusan untuk memastikan setiap keputusan bertepatan

8 audit syariah.indd   136 2/12/70   3:02:11 PM

Audit Syariah  Dalam Institusi Kewangan Islam Di Malaysia

137

dengan prinsip syariah. Antara keperluan dan syarat-syarat utama yang
perlu dikuasai ahli Majlis Pengawasan Syariah ialah:3

 a) Menguasai ilmu al-Quran.
 b) Menguasai ilmu Sunnah.
 c) Menguasai ilmu Ijma’.
 d) Menguasai ilmu Bahasa Arab.
 e) Menguasai ilmu fiqh al-muqaran.
 f ) Menguasai ilmu Usul Fiqh.
 g) Menguasai ilmu Maqasid Syariah.

Memahami ilmu syariah sahaja tidak memadai untuk memboleh
seseorang ahli Majlis Pengawasan Syariah mahir dalam menentukan
sesuatu produk menepati prinsip-prinsip Islam atau sebaliknya. Oleh
sebab itu ahli Majlis Pengawasan Syariah mesti mempunyai kemahiran
yang tinggi dalam amalan kewangan kontemporari. Oleh yang demikian,
adalah menjadi suatu kemestian mereka mempunyai ciri-ciri tambahan
berikut:

 a) Menguasai ilmu Fiqh Muamalat Islam
 b) Menguasai realiti halangan dan pelaksanaan kewangan Islam.
 c) Menguasai realiti dan kehendak semasa kewangan kontem-

porari.

Penggabungan kepakaran antara ilmuan syariah dengan kewangan
kontemporari amatlah diperlukan bertujuan menjamin kesinambungan
dan kejayaan pelaksanaan sistem kewangan Islam.

Definisi Audit dan Audit Syariah

Audit didefinisikan sebagai pemeriksaan dan pengesahan kira-kira
manakala Syariah ialah Hukum Islam.4

Pengauditan adalah proses di mana individu yang kompeten,
bebas mengumpul dan menilai segala bukti mengenai maklumat yang
berhubung rapat dengan entiti ekonomi yang spesifik. Ia bertujuan
mengenal pasti dan seterusnya melaporkan tahap pertalian antara
maklumat yang dikenal pasti dan kriteria yang telah ditetapkan.5

Syarikah al-Rajhi al-Masrafiyyah lil Istismar mendefinisikan
audit syariah sebagai “Pihak yang memastikan sejauh mana sesebuah

8 audit syariah.indd   137 2/12/70   3:02:12 PM

Jurnal Muamalat Bil. 1/2008

138

institusi kewangan islam  mematuhi syariah Islam berdasarkan keputusan
yang dibuat oleh Majlis Pengawasan Syariah institusi terbabit.”6

Audit Syariah dapat disimpulkan sebagai pemeriksaan dan
pengesahan urus tadbir sesuatu organisasi bagi memastikan organisasi
tersebut dikendalikan mengikut prinsip-prinsip yang digariskan oleh
Islam. Ia merupakan salah satu mekanisme yang dilaksanakan untuk me-
mastikan sektor kewangan Islam mematuhi dan menjaga prinsip-prinsip
syariah yang telah digariskan oleh Islam.

Kepentingan Audit  Syariah

Melihat kepada senario hari ini, audit syariah dilihat begitu penting untuk
dilaksanakan oleh setiap organisasi umumnya dan sektor kewangan
Islam khususnya. Baru-baru ini, satu pendedahan telah dibuat oleh
Presiden Majlis Am bagi bank dan institusi kewangan Islam, Sheikh
Saleh A Kameel yang menyatakan bahawa berdasarkan pemantauan
yang telah dibuat oleh pihaknya, didapati 350 bank yang menawarkan
skim perbankan Islam 75 negara di seluruh dunia menggunakan kaedah
kerja yang tidak selaras dengan hukum syarak. Lebih membimbangkan
lagi, daripada 350 bank tersebut, 120 daripadanya beroperasi di Negara
Pertubuhan Persidangan Islam (OIC).7

Selain itu, Gabenor Bank Negara Malaysia (BNM), Tan Sri Dato’ Sri
Dr. Zeti Akhtar Aziz, semasa berucap di Doha, Qatar telah menekankan
mengenai perkara yang sedang dititikberatkan oleh BNM sekarang, ianya
untuk memperkuatkan mekanisme yang ada untuk menterjemahkan
nilai-nilai Islam dalam operasi perniagaan dan urus tadbir organisasi.
Di antara mekanisme yang digunakan ialah dengan menjalankan proses
pengauditan. Proses ini dilihat mampu untuk menyakinkan massa
akan prinsip ketelusan, hak-hak mereka yang seharusnya dipelihara
dan tanggungjawab yang perlu dilaksanakan oleh sektor kewangan
Islam.8 Justeru kepentingan audit syariah tidak dapat dinafikan kerana
ianya berperanan memastikan kesahihan dan ketelusan sesuatu urusan
muamalat dari perspektif syariah dilaksana dan dikuatkuasakan.9

Oleh yang demikian, audit syariah yang dicadangkan ini diharap-
kan sedikit sebanyak mampu mengelakkan berlakunya kes-kes yang di-
jelaskan oleh Sheikh Saleh A Kameel khususnya di negara kita.

8 audit syariah.indd   138 2/12/70   3:02:12 PM

Audit Syariah  Dalam Institusi Kewangan Islam Di Malaysia

139

Di antara kepentingan-kepentingan dilaksanakan audit syariah ini
ialah:-

 i) Untuk memastikan urus tadbir organisasi mengikut garis
panduan yang telah ditetapkan oleh hukum syarak.

 ii) Untuk memastikan tiada sebarang pelanggaran terhadap illah
maqasid al-syariah dan illah-illah syarak yang menepati kaedah
usul fiqh.

 iii) Untuk mengesyorkan langkah-langkah bagi memperbaiki ke-
cekapan dan keberkesanan proses pentadbiran serta mencadang-
kan penambahbaikan dalam bidang berkaitan selari dengan
kehendak Islam.

 iv) Untuk memastikan segala keputusan yang telah dibuat oleh
Majlis Pengawasan Syariah dipatuhi dan dilaksanakan oleh
setiap warga organisasi sama ada menyentuh perkara-perkara
teknikal, modus operandi atau perkara-perkara dasar organisasi
tersebut.

Tanggapan Silap Tentang Audit

Sesetengah pihak melihat audit yang dijalankan oleh juruaudit-juruaudit
hanya untuk mencari kesilapan mereka dan penilaian audit menjurus
kepada bidang perakaunan dan kewangan sahaja. Selain itu tugas mereka
disalahertikan dengan mengatakan bahawa mereka hanya “bertindak dan
menyerang yang tercedera selepas pertempuran berlaku”.10 Sedangkan
fungsi audit sebenarnya lebih luas daripada itu dan tidak tertakluk
kepada ruang lingkup yang sempit seperti yang diwar-warkan.

Ciri-Ciri Juruaudit  Syariah

Juruaudit Syariah merupakan ejen penghubung antara institusi ke-
wangan Islam dan Majlis Pengawasan Syariah. Ianya bertindak sebagai
pemantau ke atas pelaksanaan seterusnya agar mencadangkan kepada
pihak pengurusan untuk menambahbaik pelaksanaan bersandarkan
keputusan yang telah dibuat oleh Majlis Pengawasan Syariah.

Bagi menjayakan tujuan ini juruaudit syariah mestilah mempunyai
ciri-ciri berikut:11

8 audit syariah.indd   139 2/12/70   3:02:13 PM

Jurnal Muamalat Bil. 1/2008

140

 a) Bersifat ikhtiyad (cermat dan berhati-hati)
 b) Sopan, beradab, berakhlak mulia dan personaliti positif dan

sentiasa proaktif kerana beliau adalah individu yang sering
berhubung dengan pihak lain.

 c) Memahami dan berpengalaman dalam amalan kewangan
Islam.

 d) Menguasai prinsip Muamalat Islam seperti hukum halal dan
haram, rukun-rukun, syarat-syarat, kaedah-kaedah kontrak
dan asas-asasnya.

 e) Mempunyai kesungguhan untuk mengembangkan kecekapan
dan keberkesanan melaksanakan tugas.

 f ) Tegas dalam memelihara beberapa prinsip dasar tanpa berkom-
promi dengan pihak-pihak tertentu semata-mata kerana motif
keuntungan.

 g) Mestilah objektif, iaitu memastikan setiap operasi institusi
terbabit melaksana dan mematuhi setiap keputusan Majlis
Pengawasan Syariah.

 h) Tugasan mestilah dilakukan secara menyeluruh, bukan sahaja
menumpukan soal riba tetapi juga muamalat yang diharamkan
termasuklah urusan pelaburan, aktiviti, pemasaran dan se-
umpamanya.

Skop dan Bidang Tugas Audit Syariah

Disebabkan tiada garis panduan khusus mengenai skop atau bidang
tugas audit syariah, justeru, adalah dicadangkan beberapa skop untuk
dipertimbangkan :

a) Menyediakan perancangan audit syariah tahunan supaya tugasan
pengauditan dapat dilaksanakan mengikut keutamaan, tersusun
dan merangkumi keseluruhan ruang lingkup organisasi.

b) Memastikan bidang penilaian yang lebih luas tidak setakat fungsi-
fungsi kewangan sahaja malah merangkumi seluruh bahagian ter-
masuk berkaitan perkara-perkara teknikal, operasi dan pengurusan.

c) Memberikan bantuan dan nasihat kepada organisasi secara kom-
prehensif dalam pelbagai isu berkaitan syariah.

8 audit syariah.indd   140 2/12/70   3:02:13 PM

Audit Syariah  Dalam Institusi Kewangan Islam Di Malaysia

141

d) Memberikan penilaian yang sewajarnya kepada aspek yang berisiko
tinggi, jaminan kawalan, melaporkan penemuan yang signifikandan
mengesyorkan cadangan yang memberi impak kepada organisasi
dengan berpandukan kepada asas syariah.

e) Menilai keberkesanan, kekukuhan dan kecukupan struktur
kawalan dalaman. Kualiti dan pembaikan berterusan ditekankan
dalam proses kawalan organisasi.

f ) Mengkaji kepatuhan terhadap polisi, perancangan, prosedur-
prosedur, undang-undang dan peraturan-peraturan yang telah di-
luluskan oleh Majlis Pengawasan Syariah dan pihak terlibat.

g) Menyemak kebolehpercayaan dan kesahihan maklumat kewangan
dan data operasi dengan menilai keseluruhan kawalan dan prosedur
keselamatan komputer dalam pemprosesan data.

h) Memastikan segala urus tadbir bebas daripada unsur-unsur yang
bertentangan dengan syariah seperti penipuan, pecah amanah,
kecurian dan pembaziran serta mencadangkan kawalan-kawalan
untuk menghalang dan mengesan sebarang kejadian tersebut.

i) Menentukan sejauh mana objektif dan sasaran yang ditetapkan
untuk operasi atau program tercapai dengan cara yang efektif,
efisyen dan ekonomikal dalam kekangan kos efektif dan sejajar
dengan undang-undang dan peraturan-peraturan yang telah
ditetapkan oleh Islam.

Peranan Juruaudit Syariah

Dalam usaha untuk melaksanakan audit syariah di dalam sesebuah
organisasi, sudah semestinya ia menuntut kepada juruaudit syariah yang
memahami peranan yang perlu dimainkan. Keperluan untuk mem-
punyai lebih banyak juruaudit syariah dalam sistem kewangan Islam
semakin meningkat kerana negara sedang bergerak ke arah matlamatnya
untuk dikenali sebagai pusat kewangan Islam serantau.

Encik Ab Manan Mansor, salah seorang daripada ahli panel Seminar
Pertama Audit Syariah Malaysia 2006 menyatakan bahawa setakat ini,
tidak terdapat pengauditan yang mematuhi syariah dilakukan di sebarang

8 audit syariah.indd   141 2/12/70   3:02:13 PM

Jurnal Muamalat Bil. 1/2008

142

institusi kewangan di Malaysia.12 Ini menjelaskan betapa industri ini
memerlukan kepakaran ini untuk menjamin ketelusan amalan kewangan
berasaskan Islam.

Juruaudit syariah perlulah menyediakan perkhidmatan yang boleh
memberi nilai tambah kepada organisasi. Antara peranan tersebut
ialah :

a) Mempersiapkan diri dengan segala kepakaran yang berkaitan dan
kemahiran yang diperlukan untuk melaksanakan tugasan ini.

b) Mencapai akauntabiliti dan integriti, menambah baik operasi
dengan memberi cadangan mengenai pengurusan risiko organisasi,
etika bekerja menurut Islam, tadbir urus organisasi dan menerap
keyakinan di kalangan massa dan pemegang saham organisasi.

c) Mengetahui apa yang diperlukan oleh organisasi bagi menghasilkan
perkhidmatan yang berkualiti dengan memasukkan elemen-elemen
syariah di dalamnya.

d) Sentiasa kreatif dan inovatif dalam melaksanakan tugas, sama ada
daripada segi penilaian atau pertemuan-pertemuan yang diatur
selagi mana ia tidak bertentangan dengan hukum syarak.

Pihak institusi juga perlu mempunyai peranan yang besar dalam
menjayakan audit syariah, antaranya ialah:

a) Memberi sokongan dan kerjasama yang jitu kepada Jawatankuasa
Audit Syariah yang ditubuhkan.

b) Menyokong tanggungjawab tadbir urus iaitu oversight,13 insight14
dan foresight.15

Audit  Syariah di Syarikat al-Rajhi Al-Masrafiyyah Lil  Istitmar
(Arab Saudi)16

Unit Audit Syariah di Syarikat Al-Rajhi telah ditubuhkan pada 30hb.
Mei 1993. Unit ini akan menjalankan audit syariah di ibu pejabat dan
cawangan-cawangan syarikat berpandukan dokumen-dokumen dan
prosedur-prosedur tertentu yang menepati prinsip-prinsip syariah dan

8 audit syariah.indd   142 2/12/70   3:02:14 PM

Audit Syariah  Dalam Institusi Kewangan Islam Di Malaysia

143

audit. Di peringkat akhir unit ini akan menyediakan laporan, komentar
serta cadangan ke atas hasil audit syariah tersebut.

Antara tugas utama unit ini ialah:

 a) Memastikan setiap aktiviti, produk, perkhidmatan dan kontrak
dipatuhi seperti yang diluluskan oleh hai’ah syarciyyah.17

 b) Menyemak contoh-contoh kontrak, perjanjian dan prosedur
manual (standard operating procedure) sebelum pelaksanaannya
bertujuan memastikan ianya selaras dengan keputusan hai’ah
syarciyyah.

 c) Memastikan setiap cawangan mematuhi dan melaksanakan
keputusan hai’ah syarciyyah.

 d) Memastikan syarikat mematuhi matlamat penubuhannya
berasaskan al-siasah al-syarciyyah.

 e) Melakukan audit syariah secara berkala sama ada di ibu pejabat
atau cawangan.

 f ) Menyediakan laporan audit syariah secara berkala, membuat
beberapa peringatan, kritikan atau cadangan penambahbaikan
berkaitan perkara-perkara berikut:

 • Hal-hal yang tidak dibenarkan oleh hai’ah syarciyyah.
 • Pengesahan sighah18 atau kontrak yang disediakan sebelum

ianya dilaksanakan.
 • Keadaan, hal atau perkara yang menyalahi fatwa atau

keputusan hai’ah syarciyyah.
 • Manual-manual syarikat.
 • Polisi siasah syarciyyah syarikat.

Mereka juga menjawab persoalan-persoalan yang diajukan oleh
warga kerja syarikat. Membuat tindakan susulan bagi memastikan pe-
laksanaan yang betul berasaskan prinsip-prinsip syariah Islam di ibu
pejabat dan cawangan.

8 audit syariah.indd   143 2/12/70   3:02:14 PM

Jurnal Muamalat Bil. 1/2008

144

Audit Syariah di Malaysia

Berikut adalah beberapa contoh amalan audit syariah di beberapa buah
institusi kewangan Islam di Malaysia:

 Syarikat Takaful Malaysia Berhad19

 Syarikat Takaful Malaysia Berhad telah menyediakan Manual Pe-
matuhan Syariah dan menjalankan Audit Syariah Dalaman (Internal
Shariah Audit) pada tahun 2007. Aktiviti ini dilakukan oleh Pegawai
dari Jabatan Syariah.20

 Takaful IKHLAS Sdn Bhd21

 Takaful IKHLAS telah mewujudkan Manual Syariah sebagai
panduan utama untuk memastikan syarikat beroperasi selaras
dengan tuntutan syariat Islam. Berpandukan Manual Syariah ini
pihak Pematuhan Syariah telah menyediakan senarai semakan
syariah (Shariah Checklist) untuk urusan audit syariah.

 Pada tahun kewangan 2006/2007 yang lalu, Takaful IKHLAS telah
melantik Islamic Banking and Finance Institute Malaysia (IBFIM)
sebagai juruaudit syariah luar (External Shariah Audit) dengan
penglibatan pegawai dari Jabatan Pematuhan Syariah, Bahagian
Kewangan, Jabatan Perancangan Korporat dan Jabatan Audit
Dalaman. Laporan audit syariah ini telah dibentangkan kepada
Majlis Pengawasan Syariah dan Lembaga Pengarah untuk tindakan
seterusnya. Hampir keseluruhan laporan tersebut menyatakan
Takaful IKHLAS telah mematuhi prinsip-prinsip syariah, polisi,
peraturan dan manual syariah yang telah diluluskan oleh Majlis
Pengawasan Syariah.

 Bank Islam Malaysia Berhad22

 Pihak Bank Islam telah memulakan usaha memastikan pematuh-an
Prinsip Syariah dengan mewujudkan “Internal Syariah Audit“. Unit
ini bertindak mengaudit operasi bank bertujuan untuk memastikan
ianya selaras dengan garis panduan (guidelines), keputusan dan
resolusi yang diluluskan oleh Majlis Pengawasan Syariah.

8 audit syariah.indd   144 2/12/70   3:02:15 PM

Audit Syariah  Dalam Institusi Kewangan Islam Di Malaysia

145

Permasalahan dan Cabaran di Malaysia

Apabila dicadangkan mengenai audit syariah ini, terdapat beberapa
permasalahan yang timbul dan perlu diselesaikan dengan segera iaitu:

a) Jawatankuasa Audit Syariah di peringkat nasional masih belum
ditubuhkan (untuk menyelaras dan memantau perjalanan organisasi
secara berkala dan berpusat).

b) Tidak ada Juruaudit Syariah yang berpengalaman dan betul-betul
menguasai bidang audit syariah.

c) Garis panduan audit syariah masih belum diusaha dan diperkenalkan
lagi.

d) Tidak terdapat badan tertentu yang melatih Juruaudit Syariah
secara menyeluruh dan berkesan.

Cadangan  dan Ulasan

Demi menjamin kesucian Muamalat Islam amatlah wajar audit syariah
dilaksanakan dan dikuatkuasakan, ianya bertujuan memantau dan me-
mastikan setiap keputusan Majlis Pengawasan Syariah dipatuhi oleh
institusi kewangan Islam.

Jika diperhatikan dalam amalan Institusi Kewangan Islam Antara-
bangsa seperti Kuwait Finance House atau al-Rajhi di Arab Saudi,
menggambarkan bahawa, pematuhan dan penguatkuasaan syariah me-
rupakan agenda utama mereka. Hal ini dapat dilihat apabila “majmucah
syaricyyah”23 dalam carta organisasi al-Rajhi (Arab Saudi) dibahagikan
kepada tiga unit:

 a) Majlis Pengawasan Syariah  (الشرعية الهيئة .(أمانة

 b) Jabatan Audit Syariah (الشرعية الرقابة .(إدارة
 c) Sekretariat dan Informasi (واملعلومات التنسيق .(قسم

Jabatan Audit Syariah dan Jabatan Sekretariat dan Informasi diketuai
oleh seorang Pengurus Besar, carta organisasi ini menggambarkan ke-
sungguhan pihak syarikat menggubal dasar atau peraturan berasaskan

8 audit syariah.indd   145 2/12/70   3:02:15 PM

Jurnal Muamalat Bil. 1/2008

146

syariah Islam, menguatkuasakan dan berkongsi keputusan dengan
masyarakat.

Bagi memastikan kesinambungan serta kecemerlangan institusi
kewangan Islam dalam usaha mereka memartabatkan Muamalat Islam,
diutarakan beberapa cadangan yang sewajarnya diambilkira oleh pihak
terbabit untuk mengatasi masalah-masalah yang telah disebutkan
sebelum daripada ini:

a) Mewujudkan Jawatankuasa Audit Syariah di peringkat nasional
atau sekurang-kurangnya di antara institusi-institusi kewangan
Islam.

b) Melatih calon-calon yang berkelayakan sebagai Juruaudit Syariah
dengan memastikan latar belakang dan penglibatan mereka sesuai
atau berkait dengan syariah serta memberi pendedahan kepada
teknik dan kaedah pengauditan yang betul dan sistematik.

c) Memperbanyakkan kursus-kursus dan juruaudit-juruaudit syariah
yang bertauliah.

d) Menyediakan garis panduan atau peraturan-peraturan berkaitan
audit syariah sebagai panduan pelaksanaan.

e) Juruaudit Syariah tersebut mestilah kompeten, mempunyai
pengetahuan, latihan yang mencukupi dan berkualiti.

f ) Memastikan juruaudit–juruaudit syariah yang dilantik benar-benar
memahami keseluruhan perjalanan organisasi.

Perlulah diingatkan bahawa Majlis Pengawasan Syariah sahaja
tidak memadai untuk memantau pelaksanaan dan mengaudit. Maka
dalam keadaan ini teramat wajar unit audit syariah diwujudkan bagi
memastikan keputusan Majlis Pengawasan Syariah dipatuhi dan
dilaksanakan sepenuhnya oleh institusi terbabit.

Cadangan Kaedah Pelaksanaan Audit  Syariah  di Institusi
Kewangan  Islam

Bagi memastikan keberkesanan pelaksanaan audit syariah, perkara-
perkara berikut perlu diberi perhatian:

8 audit syariah.indd   146 2/12/70   3:02:16 PM

Audit Syariah  Dalam Institusi Kewangan Islam Di Malaysia

147

a) Menyediakan rangkakerja Audit Syariah secara tahunan.

b) Menjalankan kajian bebas dan objektif terhadap operasi dan
prosedur bahagian atau unit dengan analisis, penilaian, cadangan
dan komen-komen yang bersangkut-paut dengan aktiviti yang
dikaji.

c) Memastikan setiap kontrak, prosedur, produk dan operasi selari
dengan prinsip syariah yang diputuskan oleh Majlis Pengawasan
Syariah.

d) Menyatakan sebarang pelanggaran kepada prinsip syariah dan
cadangan penambahbaikan.

e) Memantau setiap operasi bagi memastikan ia menepati syariah
tanpa mendatangkan sebarang gangguan atau penangguhan kepada
operasi tersebut.

f ) Menyediakan laporan audit syariah kepada Majlis Pengawasan
Syariah secara berkala. Laporan ini mestilah mengandungi perkara-
perkara berikut:

 • Ulasan (Review))
 • Kesan (Impact)
 • Cadangan penambahbaikan (Recommendation)
 • Pelan Tindakan Pengurusan (Management Action Plan)

Kesimpulan

Melihat kepada tuntutan semasa, Audit Syariah ini dilihat mampu untuk
mempertingkatkan tadbir urus dalam sesebuah organisasi terutamanya
berkaitan aspek syariah. Dengan adanya Audit Syariah di setiap institusi,
potensi untuk memperbaiki urus tadbir organisasi supaya selaras dengan
prinsip syariah semakin menjadi kenyataan dan dengan ini dapat
mengukur tahap pencapaian serta dapat menjadi asas penambahbaikan
kepada organisasi itu sendiri.

Apa yang ingin ditekankan, bukan setakat urus tadbir organisasi
sahaja yang perlu menepati kehendak syariah, akan tetapi tenaga
kerjanya juga perlu mempunyai sikap dan tingkah laku yang selaras
dengan kehendak syarak.

8 audit syariah.indd   147 2/12/70   3:02:16 PM

Jurnal Muamalat Bil. 1/2008

148

Pengalaman audit syariah pihak luar negara seperti Syarikah al-
Rajhi al-Masrafiyyah lils Istismar di Arab Saudi, Kuwait Finance House
di Kuwait dan lain-lain lagi boleh dijadikan panduan. Perkongsian idea
dan pengalaman adalah cara terbaik untuk mencapai matlamat audit
syariah ini berkesan dan berjaya.

Keputusan Majlis Pengawasan Syariah yang tidak dipatuhi oleh
institusi kewangan Islam merupakan sesuatu yang amat mendukacitakan.
Bagi mengelak tanggapan ini maka sewajarnya amalan Audit Syariah
ini menjadi rutin dan agenda utama demi mencapai matlamat Malaysia
sebagai pusat kewangan Islam.

Usaha meningkatkan kefahaman dan kesedaran tentang kewangan
Islam perlu dipertingkatkan. Berikut adalah saranan dan cadangan:

a) Seminar, forum atau bicara ilmiah tentang produk kewangan Islam
dari perspektif syariah.

b) Membukukan resolusi dan keputusan Majlis Pengawasan Syariah.

c) Menyediakan capaian melalui laman web institusi berkaitan fatwa,
resolusi atau isu syariah.

d) Menjadikan produk kewangan Islam sebagai sukatan subjek
pelajaran yang wajib dipelajari oleh pelajar jurusan Syariah,
Undang-Undang dan Ekonomi.

e) Mewujudkan praktikal kurikulum tambahan iaitu praktikal dan
latihan industri di institusi-institusi kewangan Islam.

Ini merupakan satu tanggungjawab sosial oleh institusi terbabit
bertujuan meningkatkan kefahaman dan kesedaran orang ramai
terhadap Muamalat Islam. Semoga kertas kerja ini memberi manfaat
kepada semua dan diambil berat akan pelaksanaannya oleh pihak yang
berwajib supaya agenda memperkasakan syariah disetiap organisasi
dapat dilaksanakan.

8 audit syariah.indd   148 2/12/70   3:02:16 PM

Audit Syariah  Dalam Institusi Kewangan Islam Di Malaysia

149

Nota Hujung
(Endnotes)

1  Mohd Zamerey bin Abdul Razak merupakan Penolong  Naib Presiden,
Syariah, Asian Finance Bank Bhd.

2  Nurmaezah binti Omar merupakan Eksekutif, Pematuhan Syariah, Takaful
Ikhlas Sdn.Bhd.

3  Hamzah Abdul Karim Muhammad Hammad, al-Raqabah al-Syar’iyyah fi
al-masorif al-Islamiyyah,, Dar al-Nafais, Amman, 2006, hal: 43-51.

4  Kamus Dewan terbitan Dewan Bahasa dan Pustaka.
5  http://www.cidb.gov.my/cidbweb/corporate/organisation/audit/faq-

my.html, Dirujuk pada 1/11/2007.
6 http://www.alrajhibank.com.sa/AR/SideNav/Shariah+Group/Shariah+

Control+Dept/Shariah+Control+Dept.htm, Dirujuk pada1/11/2007.
7  Artikel “Menilai semula perbankan Islam: 350 institusi kewangan di 75

negara gagal patuhi piawaian hukum syarak”, ruangan Agama, Berita
Harian, 23 Oktober 2007, ms. 11.

8  2nd IFSB Summit: The Rise and Effectiveness of Corporate Governance
in the Islamic Financial Services Industry.

9  http://www.kfh.com/Fatawa/Display_n.asp?f=reqaba00004.htm Dirujuk
pada: 1/11/2007.

10  http://www.cidb.gov.my/cidbweb/corporate/organisation/audit/faq-
my.html

11  Hamzah Abdul Karim Hammad, al-Raqabah al-Syar’iyyah fi al-Masorif
al-Islamiy yah, hal: 52-54.

12  Artikel Bernama : ” Lebih Banyak Juruaudit Syariah Diperlukan ”10 Julai
2006.

13  Oversight: Melaksanakan apa yang patut dilaksanakan, mematuhi undang-
undang dan peraturan yang ditetapkan dan mengesan atau mencegah
berlakunya rasuah, penyelewengan dan salah guna kuasa.

14  Insight: Membantu pembuat keputusan dengan memberi penilaian bebas
terhadap polisi, program, operasi dan impak aktiviti yang dijalankan.

15  Foresight: Mengenal pasti trend dan cabaran baru.
16 http://www.alrajhibank.com.sa/AR/SideNav/Shariah+Group/intro.htm,

http://www.alrajhibank.com.sa/AR/SideNav/Shariah+Group/Shariah+
Control+Dept/Shariah+Control+Dept.htm, Dirujuk pada1/11/2007,
al-Raqabah al-Syar’iyyah fi al-Masorif al-Islamiyyah, hal: 137-138.

17  Majlis Pengawasan Syariah.
18  Sighah: Pemilihan dan penyusunan kata, lihat Kamus Dwi Bahasa Oxford

edisi ketiga, Fajar Bakti Sdn Bhd, 2001.

8 audit syariah.indd   149 2/12/70   3:02:17 PM

http://www.cidb.gov.my/cidbweb/corporate/organisation/audit/faq-my.html

http://www.cidb.gov.my/cidbweb/corporate/organisation/audit/faq-my.html

Jurnal Muamalat Bil. 1/2008

150

19  Manual Pematuhan Syariah, Syarikat Takaful Malaysia Berhad telah di-
luluskan oleh Majlis Pengawasan Syariah pada mesyuarat ke 80, pada
8/2/2007.

20  Temubual bersama: Wan Jemizan Wan Deraman, Pemangku Ketua Jabatan
Syariah, Syarikat Takaful Malaysia Berhad pada 2/11/2007.

21  Manual Syariah telah diluluskan oleh Majlis Pengawasan Syariah Takaful
IKHLAS Sdn Bhd pada mesyuarat ke 17, pada 16/8/2006.

22  Temubual bersama: Mohd Nazri Chik, Timbalan Pengurus, Pematuhan
Syariah, Bahagian Pengurusan Risiko, Bank Islam Malaysia Berhad, pada
2/11/2007.

23 http://www.alrajhibank.com.sa/AR/SideNav/Shariah+Group/Shariah+
Control+Dept/Shariah+Control+Dept.htm, Dirujuk pada1/11/2007, al-
Raqabah al-Syar’iyyah fi al-Masorif al-Islamiyyah, hal: 135-140.

8 audit syariah.indd   150 2/12/70   3:02:17 PM

151

The Shariah principles enshrined in al-Quran and al-Sunnah
are the main sources for human beings in fulfilling the ever
changing needs in daily transactions or muamalah. Instead of
being narrow in this issue, Shariah has come up with a flexible
means to problem solving by the way of ijtihad. The combination
of revelation and human’s intellectual  exertion in ijtihad makes
Shariah as a dynamic, flexible and  expansive source to provide
solution for newly emerging problems in different time and places.
To ensure Shariah compliance, the supervision over the Islamic
finance industry has been carried out both at industrial and central
levels. Supervision is done by the in-house Shariah committee in
each Islamic financial institution, while the latter is done by the
Syariah Advisory Council of Bank Negara Malaysia.

Pendahuluan

Urusan muamalat merupakan sebahagian daripada tuntutan agama
Islam dalam mengatur kehidupan umat. Oleh itu, asas-asas syariah yang
berteraskan al-Quran dan al-Sunnah menjadi sandaran utama dalam
mentafsirkan kehendak dan keperluan manusia yang sering berubah
dari semasa ke semasa. Syariah sama sekali tidak bersifat sempit dalam
meraikan kehendak dan amalan semasa berhubung dengan muamalat

Pendekatan Membuat Keputusan Syariah
Dalam Kewangan Islam

Suhaimi Mohd Yusof & Ahmad Hazim Alias
Bank Negara Malaysia

Jurnal Muamalat Bil. 1/2008

9 pendekatan syariah.indd   151 2/12/70   3:03:57 PM

Jurnal Muamalat Bil. 1/2008

152

dengan hanya membataskan rujukan kepada al-Quran dan al-Sunnah.
Ijtihad para ulama juga amat penting dalam situasi apabila kedua-dua
sumber utama tersebut tidak memberikan gambaran yang jelas tentang
sesuatu perkara. Ruang lingkup ijtihad para ulama sudah pastinya
berasaskan sumber utama dengan melihat realiti kehidupan yang lebih
praktikal sejajar dengan kehendak syariah.

Memahami kehendak syariah atau maqasid syar`iyyah merupakan
teras kemajuan umat Islam dalam semua aspek kehidupan, lebih-lebih
lagi dalam aspek muamalat. Berhubung dengan perkara ini, Syariah
telah menggariskan asas yang kukuh berdasarkan kaedah fiqh (في  األصل
االباحة  yang bermaksud: “Pada asalnya setiap sesuatu perkara itu (األشياء
adalah harus.” Ini bererti urusan mualamat atau aktiviti kewangan pada
asalnya diharuskan oleh Islam tetapi disebabkan oleh beberapa elemen
haram yang dicampur adukkan dalam aktiviti tersebut, maka hukum
asalnya telah berubah.

Proses mengenal pasti keharusan atau kepatuhan sesuatu instrumen
kewangan terhadap hukum syarak, memerlukan kemampuan para
ulama memahami instrumen tersebut dari segi konsep dan pelaksanaan.
Hakikat ini ditegaskan dalam kaedah fiqh yang menyebut على)   احلكم
تصوره عن فرع  yang bermaksud: “Sesuatu hukum (yang diputuskan) (شىء
bergantung pada kefahaman (terhadap isu yang dibincangkan).”
Justeru, gandingan kukuh antara pengamal pasaran dengan para ulama
perlu menjadi asas utama dalam menilai kepatuhan sesuatu instrumen
terhadap prinsip Syariah.

Memahami Prinsip Syariah Dalam Konteks Muamalat

Secara umumnya, syariah bermaksud perundangan Islam. Ia merujuk
kepada segala hukum-hakam yang disyariatkan oleh Allah SWT ber-
dasarkan dalil-dalil utama iaitu al-Quran dan al-Sunnah. Bagi tujuan
aplikasi hukum berasaskan dalil-dalil utama, para ulama fiqh berijtihad
untuk mengeluarkan hukum-hukum berasaskan ilmu dan kefahaman
mereka terhadap dalil-dalil utama dengan dibantu oleh dalil-dalil sokong-
an hasil daripada ijtihad seperti  qiyas, maslahah, istihsan, istishab, sadd
zari`ah, `urf, maqasid syar`iyyah, siyasah syar`iyyah dan lain-lain lagi.

Pemahaman ulama fiqh ini dikenali sebagai ilmu fiqh Islam iaitu
“hasil usaha daripada para mujtahid dalam merumuskan sesuatu hukum

9 pendekatan syariah.indd   152 2/12/70   3:03:57 PM

Pendekatan Membuat Keputusan Syariah Dalam Kewangan Islam

153

dan nilai kepada sesuatu persoalan yang tidak diterangkan secara jelas
sama ada di dalam al-Quran atau al-Sunnah”.

Bagi tujuan penulisan ini, syariah dan fiqh Islam mempunyai maksud
yang sama, meskipun dari sudut akademik terdapat beberapa perbezaan
antara kedua-duanya. Walau bagaimanapun, kedua-duanya terkandung
dalam satu disiplin ilmu yang sama iaitu perbahasan undang-undang
yang merangkumi peraturan dan garis panduan Allah SWT dalam hal-hal
berkaitan ibadat, kekeluargaan, kewangan, jenayah, pentadbiran negara,
hubungan antarabangsa dan lain-lain lagi.1

Memandangkan asas kepada hukum fiqh juga merupakan al-
Quran dan al-Sunnah, hukum yang terhasil daripada ijtihad ulama
juga dianggap sebagai hukum syariah kerana ijtihad tersebut dibuat
berpandukan sumber yang sama. Oleh itu, ulama fiqh memberikan
pengertian ilmu fiqh sebagai “ilmu yang menerangkan hukum-hukum
syariat Islam yang diambil daripada dalil-dalilnya yang terperinci”. Ini
bermakna hukum-hukum yang diputuskan dan dipersetujui oleh ulama
merupakan sebahagian daripada hukum syarak.

Oleh sebab hukum-hukum syarak yang dinyatakan di dalam
Al-Quran dan Al-Sunnah secara jelas adalah terhad, ijtihad para ulama
amat penting dan diperlukan khususnya dalam konteks mu‘amalat
maliyyah (transaksi kewangan Islam).

Sumber Syariah

Sumber Syariah terbahagi kepada dua iaitu sumber utama dan sumber
sokongan.

Al-Quran dan al-Sunnah merupakan sumber utama syariah. Ini
berdasarkan firman Allah SWT yang menggesa umat Islam merujuk
kepada kedua-dua sumber tersebut bagi menyelesaikan masalah yang
timbul dalam urusan harian sebagaimana firman Allah SWT:

9 pendekatan syariah.indd   153 2/12/70   3:03:58 PM

Jurnal Muamalat Bil. 1/2008

154

Maksudnya:
“Wahai orang beriman, taatilah Allah SWT dan taatilah
Rasul(Nya) dan ulil amri (pemimpin) dalam kalangan kamu.
Sekiranya kamu berselisih pendapat tentang sesuatu perkara,
maka rujuklah kepada Allah SWT (al-Quran) dan Rasul (al-
Sunnah).”

Surah al-Nisa’: 59

Allah SWT juga berfirman:

Maksudnya: “Dan apa jua perintah yang dibawa oleh Rasulullah
SAW kepada kamu maka terimalah serta amalkan dan apa jua
yang dilarang kamu melakukannya, maka patuhilah larangan-
Nya.”  (Surah al-Hasyr: 7)

Sumber Sokongan

Selain dua sumber utama iaitu al-Quran dan al-Sunnah, ijtihad atau
interpretasi ulama fiqh terhadap isu-isu yang timbul dalam kehidupan
manusia berasaskan garis panduan umum yang dinyatakan oleh kedua-
dua sumber utama tersebut, menjadi sumber hukum dalam syariah dan
ia diklasifikasikan sebagai sumber sokongan syariah. Sumber sokongan
ini antaranya ialah ijma, ‘qiyas, maslahah, istihsan, istishab, sadd zari‘ah,
‘urf, maqasid syar‘iyyah, siyasah syar‘iyyah, takwil, istiqra’, talfiq dan lain-
lain yang telah diterima pakai dalam perundangan Islam.

Pemakaian sumber sokongan ini bersandarkan hadis Rasulullah
SAW ketika Baginda melantik Muaz untuk menjadi qadi di Yaman.
Rasulullah telah bertanya kepada Muaz tentang beberapa prinsip
penting. Sabda Nabi SAW: “Wahai Muaz, apakah rujukan kamu dalam
memutuskan sesuatu keputusan?” Muaz menjawab bahawa beliau
akan merujuk kepada Al-Quran. Kemudian Rasulullah SAW menyoal
lagi: Bagaimanakah jika perkara yang dihukum tidak terdapat dalam
al-Quran?” Muaz menjawab bahawa beliau akan merujuk kepada sebarang

9 pendekatan syariah.indd   154 2/12/70   3:03:59 PM

Pendekatan Membuat Keputusan Syariah Dalam Kewangan Islam

155

keputusan yang pernah diputuskan oleh Rasulullah SAW. Kemudian
Rasulullah SAW bertanya lagi: “Bagaimanakah sekiranya perkara
tersebut tidak pernah aku putuskan?”. Lalu Muaz menjawab bahawa
beliau akan berijtihad menggunakan pemikiran dan kebijaksanaannya
untuk membuat keputusan. Cara Muaz menangani segala persoalan yang
memerlukan keputusan hukum telah direstui oleh Rasulullah dengan
sabda Baginda: “Segala puji bagi Allah SWT yang telah memberikan
petunjuk kepada Rasulullah dan utusan Rasulullah (Muaz).”2

Berikut ialah huraian ringkas bagi beberapa sumber sokongan
dalam pembentukan hukum syarak.

 Ijma‘ (اإلجماع)
 Ijma’ bermaksud persepakatan para mujtahid di kalangan umat

Islam terhadap sesuatu hukum syarak pada sesuatu zaman selepas
kewafatan Rasulullah SAW.3 Namun begitu, adalah sukar untuk
menentukan kebenaran dakwaan sesuatu hukum itu merupakan
suatu ijma’ oleh para ulama kerana luasnya wilayah Islam dan
wujudnya pelbagai aliran pemikiran di kalangan umat Islam.

 Oleh itu, sebahagian besar ulama fiqh berpandangan ijma‘ yang
sebenar hanya berlaku pada zaman sahabat Rasulullah SAW
sebelum mereka keluar berpindah ke wilayah lain dan dakwaan
ijma’ selepas zaman tersebut ialah sesuatu yang sukar diterima.4

 Qiyas (القياس)
 Qiyas merujuk kepada menyamakan hukum asal yang mempunyai

nas dengan perkara baharu yang tiada nas tetapi mempunyai ‘illah
yang sama. Justeru, Imam Syafii telah menganggap qiyas sebagai
asas kepada ijtihad.5 Ia dianggap sebagai sumber perundangan
yang banyak memberikan sumbangan dalam menyelesaikan isu-isu
baharu yang belum dibahaskan.6

Maslahah   (املصلحة)
 Maslahah bermaksud memutuskan sesuatu hukum berasaskan

prinsip kebaikan am pada perkara yang tidak terdapat nas sama ada
daripada al-Quran atau al-Sunnah secara jelas.7 Secara umumnya
perundangan Islam meletakkan maslahah dalam pelaksanaan sesuatu

9 pendekatan syariah.indd   155 2/12/70   3:03:59 PM

Jurnal Muamalat Bil. 1/2008

156

hukum. Justeru, bagi perkara yang mendatangkan kebaikan dan
keperluan kepada masyarakat, kebiasaannya dalil-dalil al-Quran
dan al-Sunnah yang berkaitan didapati dalam bentuk perintah.
Tetapi jika sesuatu perkara itu mendatangkan kemudaratan, dalil-
dalil yang berkaitan daripada sumber utama hukum syarak didapati
dalam bentuk larangan serta tegahan daripada melakukannya.8

 Istihsan (اإلستحسان)
 Istihsan merujuk kepada mengetepikan sesuatu hukum yang

mempunyai dalil berhubung dengan suatu perkara dengan meng-
ambil hukum lain yang lebih kukuh dan lebih kuat daripada hukum
pertama, berasaskan dalil hukum syarak yang membolehkan
tindakan sedemikian.9

 Istishab   (اإلستصحاب)
 Istishab merujuk kepada pengekalan hukum yang terdahulu selagi

belum terdapat dalil lain yang boleh mengubah hukum tersebut.10

 Sadd Zari`ah  (الذريعة   (سد
 Sadd zari`ah merujuk kepada pendekatan untuk menyekat perkara

yang boleh membawa seseorang terjebak ke dalam perkara yang
diharamkan. Ia dianggap sebagai langkah pencegahan awal untuk
mengelakkan seseorang Islam daripada melakukan sesuatu yang
dilarang oleh Allah SWT.11

 `Urf   (العرف)
 `Urf merujuk kepada sesuatu kebiasaan yang diamalkan oleh

sebahagian besar masyarakat sama ada dalam bentuk percakapan
atau perbuatan.12 Ia merupakan `adat jama`iyyah (amalan ke-
biasaan yang diterima pakai secara kolektif ) dan boleh diterima
pakai sebagai asas hukum selagi tidak bercanggah dengan hukum
syarak.13 Dalam konteks pasaran modal Islam, `urf tijari (perkara
yang menjadi amalan kebiasaan dalam perniagaan) akan diambil
kira sebagai asas sesuatu panduan dan hukum.

9 pendekatan syariah.indd   156 2/12/70   3:04:00 PM

Pendekatan Membuat Keputusan Syariah Dalam Kewangan Islam

157

 Maqasid Syar`iyyah  (املقاصد الشرعية)
 Maqasid syar`iyyah merujuk kepada objektif yang ingin dicapai

oleh Syariah ketika menetapkan sesuatu hukum yang bertujuan
menjaga kemaslahatan manusia.14 Objektif ini merupakan sudut
utama yang dianggap penting dalam kehidupan manusia. Ia di-
kenali sebagai daruriyyat al-khams yang merangkumi agama,
nyawa, akal, keturunan dan harta.15

 Takwil   (تأويل)
 Takwil bermaksud usaha untuk menerangkan kehendak hukum

syarak daripada sesuatu lafaz (dalil) tanpa terikat kepada
pengertian zahir dalil tersebut. Sebaliknya maksud lain yang
tersirat akan diterima pakai sekiranya disokong kuat oleh dalil lain
yang menjelaskan bahawa hukum syarak menghendaki maksud
tersebut.16 Ini penting kerana ia menyentuh tentang jangkauan
maksud sesuatu dalil dan memahami kehendak hukum syarak
bagi sesuatu dalil tersebut, kerana kadangkala sesuatu dalil bukan
menghendaki makna zahirnya. Dalam hal ini, ia memerlukan
bukti bahawa dalil tertentu mempunyai maksud yang lain daripada
zahirnya.

 Istiqra’  (اإلستقراء)
 Istiqra’ bermaksud penelitian secara menyeluruh terhadap sesuatu

perkara sebelum memberikan suatu kesimpulan hukum terhadap
perkara tersebut. Manhaj (kaedah) ini dilaksanakan dengan
membuat penelitian terhadap aplikasi dalil am atas hukum cabang
yang berkaitan dan seterusnya mengeluarkan beberapa pengecualian
jika ada.17

 Siyasah Syar`iyyah (السياسة الشرعية)
 Siyasah Syar`iyyah merupakan suatu bidang dalam perundangan

Islam yang membicarakan hukum berhubung kait dengan dasar dan
pendekatan yang diambil untuk menyusun struktur pentadbiran
negara dan urusan rakyat, selaras dengan ruh syariah. Ia meliputi
soal pemerintahan pusat dan wilayah, ekonomi, kehakiman, ke-
amanan, hubungan antarabangsa dan seumpamanya.18

9 pendekatan syariah.indd   157 2/12/70   3:04:01 PM

Jurnal Muamalat Bil. 1/2008

158

Aplikasi Syariah Dalam Membangunkan Kewangan Islam

Pendekatan yang diambil sebagaimana yang diterangkan di atas jelas me-
nunjukkan bahawa instrumen kewangan Islam dibangunkan berasaskan
pemahaman dan pentafsiran terhadap sumber utama iaitu al-Quran
dan al-Sunnah. Pemahaman dan pentafsiran ini dikenali sebagai proses
ijtihad ulama fiqh.

Dalam proses ini, sekiranya terdapat amalan dalam sistem ke-
wangan moden yang ingin dikembangkan ke dalam sistem kewangan
Islam, maka pendekatan utama yang harus diambil ialah pertama sekali
merujuk kepada sumber utama. Sekiranya tidak terdapat dalam kedua-
dua sumber utama tersebut sama ada secara jelas atau secara tidak
langsung, maka proses ijtihad memainkan peranannya.

Sebagai contoh, kontrak gadaian ialah kontrak yang telah dinyatakan
dalam al-Quran dan dikenali sebagai al-rahn. Firman Allah SWT yang
bermaksud: “Jika kamu berada dalam musafir dan kamu tidak menemui
pencatat (untuk mencatatkan hutang) maka berilah barang gadaian yang
boleh dipegang”.19

Contoh kontrak yang tidak dinyatakan secara khusus dalam al-
Quran ialah kontrak mudarabah. Walau bagaimanapun, keharusannya
diperoleh daripada keterangan al-Sunnah sepertimana diriwayatkan
daripada Ibn ‘Abbas r.a. katanya: “Abbas bin Abdul Muttalib apabila
dia menyerahkan wang untuk mudarabah, dia mensyaratkan kepada
pengusaha supaya jangan mengharungi lautan, melintasi cerun bukit
dan membeli binatang yang sakit. Jika ia melakukan itu semua, ia
akan dikenakan ganti rugi. Maka beliau memberitahu Rasulullah SAW
tentang syaratnya itu. Namun Rasulullah SAW mengharuskannya”.20

Contoh kontrak yang tidak terdapat sama ada dalam al-Quran
atau al-Sunnah ialah kontrak bay‘ wafa’ (jual beli bersyarat). Bay‘ wafa’
merupakan ‘aqd tauthiqiy (akad jaminan) yang dilaksanakan dalam bentuk
jual beli. Dalam akad ini, kedua-dua pihak yang berakad mempunyai
hak menuntut untuk memperoleh kembali tukaran masing-masing.21

9 pendekatan syariah.indd   158 2/12/70   3:04:01 PM

Pendekatan Membuat Keputusan Syariah Dalam Kewangan Islam

159

Maksudnya, apabila jual beli wafa’ berlaku, penjual mempunyai hak
untuk menuntut kembali barangan yang dijualnya dengan membayar
semula harga barang tersebut sepenuhnya kepada pembeli.22

Dengan keharusan bay‘ wafa’, ia bukan sahaja menonjolkan kreativiti
ulama fiqh dalam menyelesaikan keperluan masyarakat peniaga pada
ketika itu, tetapi juga memperlihatkan pentingnya peranan ulama fiqh
dalam menangani isu-isu semasa berlandaskan proses ijtihad. Dalam
konteks ijtihad, perkara yang tidak dapat dielakkan ialah munculnya
percanggahan pendapat. Jika dirujuk kepada hukum bay‘ wafa’, terdapat
pelbagai pandangan mazhab mengenainya. mazhab Maliki, Hanbali dan
mutaqaddimun (generasi awal) mazhab Hanafi dan Syafi‘i berpandangan
bay‘ wafa’ tidak diharuskan kerana jual beli bukanlah menjadi maksud
utama dalam akad bay‘ wafa’. Sebaliknya, tujuan utama adalah sebagai
helah menghalalkan riba yang dilarang.23

Generasi mutaakhhirun (terkemudian) mazhab Hanafi dan Syafi’i
telah mengharuskan bay‘ wafa’ dengan alasan ia merupakan usaha
untuk mengelakkan diri daripada terjebak dengan riba. Mereka meng-
haruskannya kerana keperluan masyarakat yang mendesak dan telah
menjadi ‘urf masyarakat pada kebanyakan tempat.24

Aspek Pematuhan Syariah

Bagi memastikan keputusan syariah dilaksanakan secara tepat dan
berkesan, peranan pihak-pihak tertentu dalam menyelaras dan mentadbir
isu-isu syariah adalah perlu. Ini adalah bagi memastikan pembangunan
instrumen kewangan Islam berjalan dengan lancar dan tersusun.

Antara institusi penting yang dilihat sebagai peneraju pembangunan
kewangan Islam ialah badan pengawal selia kewangan. Badan ini lazimnya
terdiri daripada bank pusat sesebuah negara atau institusi pengawal
selia pasaran modal. Peranan yang dimainkan oleh pihak pengawal
selia adalah amat penting bukan sahaja dari sudut perundangan tetapi
juga dari sudut pembangunan instrumen kewangan Islam. Dari sudut
perundangan, pihak pengawal selia perlu memastikan perjalanan sistem
kewangan Islam akan sentiasa terpelihara dan terjamin. Dari sudut

9 pendekatan syariah.indd   159 2/12/70   3:04:02 PM

Jurnal Muamalat Bil. 1/2008

160

pembangunan produk pula, pihak pengawal selia perlu membekalkan
panduan yang jelas tentang sesuatu produk yang hendak dibangunkan.

Selain badan pengawal selia, peranan yang dimainkan oleh
penasihat syariah juga amat penting. Ini adalah kerana hubungan antara
kewangan Islam dengan para ulama dan mereka yang ahli dalam bidang
kewangan moden tidak dapat dipisahkan, ibarat isi dengan kuku. Justeru,
gandingan kedua-dua pihak yang ahli dalam bidang masing-masing
khususnya ahli ekonomi dan ahli syariah merupakan satu keperluan.
Oleh itu, penasihat syariah akan dilantik oleh mana-mana institusi yang
menjadikan kewangan Islam sebagai aktiviti mereka.

Peranan yang dimainkan oleh penasihat syariah amat penting
terutama dalam memastikan setiap instrumen yang diperkenalkan
mematuhi pada prinsip syariah. Begitu juga dalam memastikan pem-
bangunan kewangan Islam dari segi perencanaan dasar dan pembangunan
produk berjalan dengan lancar dan selaras dengan prinsip Syariah.

Dalam melaksanakan tugas dan fungsi penasihat syariah, pihak
institusi harus menyediakan pasukan petugas atau sekretariat bagi
membantu urusan-urusan pentadbiran dan penyelidikan. Pihak sekretariat
juga berperanan untuk menjalankan penyelidikan awal dari aspek syariah
terhadap isu yang dibangkitkan supaya pihak penasihat syariah dapat
melihat sesuatu perkara secara lebih menyeluruh sebelum membuat
sebarang keputusan. Penyelidikan yang dijalankan oleh sekretariat akan
membuka ruang perbincangan yang lebih luas kepada penasihat syariah
kerana isu-isu yang dibangkitkan disokong oleh hujah syariah.

Dalam konteks perbankan Islam dan takaful, keputusan yang
dibuat oleh Majlis Penasihat Syariah (MPS) Bank Negara Malaysia, yang
dianggotai oleh mereka yang berkelayakan dalam syariah, ekonomi,
undang-undang dan kewangan dianggap sebagai satu ijtihad secara kolektif
dan merupakan salah satu sumber hukum yang menjadi panduan umum
terhadap status hukum Syarak bagi sesuatu transaksi kewangan semasa.
Menerusi pindaan terhadap Akta Bank Negara Malaysia 1958 pada tahun
2003, Majlis Penasihat Syariah Bank Negara Malaysia telah diperakui
sebagai badan yang berkuasa berhubung isu-isu syariah dalam perbankan
Islam, takaful dan kewangan Islam. Kuasa MPS merangkumi kesemua
institusi kewangan di bawah pengawal seliaan Bank Negara Malaysia.

9 pendekatan syariah.indd   160 2/12/70   3:04:02 PM

Pendekatan Membuat Keputusan Syariah Dalam Kewangan Islam

161

Selain daripada itu, garis panduan bagi mengukuhkan jawatan-
kuasa syariah di institusi kewangan Islam telah dikuatkuasakan pada
1 April 2005 dengan menggariskan peraturan, pengawalan dan
tatacara penubuhan Jawatankuasa Syariah, peranan, skop tugasan dan
tanggungjawab Jawatankuasa itu serta hubungan dan aturan kerja antara
Jawatankuasa berkenaan dengan MPS Bank Negara Malaysia. Semua
institusi kewangan yang menawarkan kemudahan kewangan Islam
diwajibkan menubuhkan Jawatankuasa Syariah.

Antara tugas dan tanggungjawab Jawatankuasa tersebut ialah
menasihati lembaga pengarah mengenai hal-hal syariah dan memastikan
operasi perniagaan bank berkenaan mematuhi prinsip Syariah pada setiap
masa, mengesahkan Manual Pematuhan Syariah dan meluluskan serta
mengesahkan dokumentasi berkaitan. Jawatankuasa juga  dikehendaki
memberikan ulasan atau keputusan Syariah secara bertulis bagi tujuan
rekod dan rujukan.

Bagi memastikan tugas Jawatankuasa Syariah ini berjalan lancar,
setiap institusi kewangan Islam bertanggungjawab membantu Jawatan-
kuasa ini dalam pelaksanaan tugasnya. Institusi kewangan Islam di-
kehendaki merujuk semua isu syariah kepada jawatankuasa ini bagi
mendapatkan nasihat dan seterusnya mengguna pakai nasihat yang
berkaitan. Institusi kewangan Islam juga dikehendaki memastikan
dokumentasi produk yang mengandungi isu syariah dilulus dan disahkan
oleh Jawatankuasa Syariah, membenarkan jawatankuasa meneliti semua
rekod yang berkaitan, urus niaga, buku panduan atau maklumat lain
yang berkaitan supaya ahli jawatankuasa Syariah dapat menjalankan
tugas mereka dengan berkesan.

Dalam menangani isu-isu semasa muamalat, ulama fiqah meng-
ambil kira secara serius perkara pokok dalam tradisi istinbat al-ahkam
(kaedah perumusan hukum) seperti soal halal dan haram, riba, gharar,
maslahah, dan maqasid syar`iyyah. Namun begitu, dalam menjalankan
tanggungjawab ini, ulama sentiasa mengambil pendekatan seimbang
antara aspek teori dengan amalan dan antara pematuhan prinsip Syariah
dengan `urf al-iqtisadiyyah (amalan kebiasaan aktiviti ekonomi).

Dalam konteks ini, ulama fiqh lazimnya mengaplikasikan prinsip
perubahan yang memerlukan juga perubahan hukum berdasarkan

9 pendekatan syariah.indd   161 2/12/70   3:04:03 PM

Jurnal Muamalat Bil. 1/2008

162

petunjuk al-Quran dan al-Sunnah. Allah berfirman dalam Al-Quran
bermaksud: “Allah tidak mahu menyulitkan kam”.25 Nabi Muhammad
SAW bersabda yang bermaksud: “Permudahkanlah dan jangan me-
nyukarkan”.26 Terdapat juga kaedah fiqh yang masyhur maksudnya:
“Tidak boleh dinafi atau diingkar perubahan sesuatu hukum kerana
perubahan masa”.27

Mustafa al-Zarqa’ menegaskan bahawa kaedah ini membawa mesej
jelas betapa hukum akan berubah dengan perubahan budaya dan cara
hidup manusia. Dalam bidang perniagaan, kaedah perniagaan juga akan
terus berubah bersama-sama dengan kemajuan zaman dan tamadun
manusia itu sendiri.28 Kaedah fiqh menyatakan “perkara yang menjadi
amalan di kalangan peniaga merupakan pengikat antara mereka”.29

Ibn al-Qayyim pula menyatakan bahawa kegagalan memberikan
respon yang tepat terhadap perubahan ini akan menyebabkan berlakunya
ketidakadilan. Sobhi Mahmassani menukilkan kata-kata Ibn al-Qayyim
yang berbunyi: “Interpretasi undang-undang sewajarnya berubah
dengan perubahan masa, tempat, keadaan dan adat. Pengabaian fakta ini
mengakibatkan ketidakadilan kepada syariah dan menyebabkan banyak
kesukaran dan kepayahan. Sungguhpun begitu, memang diketahui
bahawa syariah yang mulia lagi memelihara kepentingan tertinggi
manusia tidak akan membenarkan natijah sedemikian”. 30

Penutup

Berasaskan penerangan di atas, gabungan antara wahyu dengan akal
menjadikan Syariah bersifat dinamik, anjal, berkembang dan mampu
menangani setiap persoalan kehidupan manusia setiap masa dan zaman.
Namun begitu, kefahaman dan ijtihad akal manusia perlu selaras
dengan kehendak wahyu secara umum dan tidak boleh bertindak bebas
melampaui garis panduan umum yang ditetapkan.

9 pendekatan syariah.indd   162 2/12/70   3:04:03 PM

Pendekatan Membuat Keputusan Syariah Dalam Kewangan Islam

163

Nota Hujung
(Endnotes)

1  Yusuf al-Qaradhawi, Madkhal li Dirasah al-Syariah al-Islamiyyah,
Kaherah, Maktabah Wahbah, 1997, h. 7, 9, 21-23 ; Ali al-Khafif, Ahkam
al-Muamalat al-Syar`iyyah, Dar al-Fikr al-`Arabi, Kaherah, 1996, h.3-4

2   Hadis riwayat Abu Daud dan Tirmizi.
3  Abu Zuhrah, Usul al-Fiqh, Dar al-Fikr, Kaherah, t.t., h. 185
4  Ibid h. 188-189.
5  Ibid. h. 204.
6  Al-Zarqa’, Al-Madkhal al-Fiqhi al-Am, Dar al-Fikr, Beirut, 1968,j.1, h.

68.
7  Ibid. h. 90.
8   Izzuddin b. Abd. Salam, Qawaid al-Ahkam, Dar al-Makrifah, Beirut, t.t.,

j. 1. h. 2-4.
9  Al-Zuhaili, Usul al-Fiqh al-Islami, Dar al-Fikr, Damsyik, 1986, j. 2, h.

738, Abu Zuhrah, Usul al-Fiqh, h. 245, Abdul Wahab Khallaf, Masadir al-
Tasyrik al-Islami fi ma la Nassa fihi, Dar al-Qalam, Kuwait,1982, h. 71.

10  Abu Zuhrah, Usul al-Fiqh, h. 276.
11  Ibid. h. 268.
12  Al-Zarqa’, Al-Madkhal al-Fiqhi al-Am, j. 1, h. 131.
13  Al-Zuhaili, Usul al-Fiqh, j. 2, h. 828.
14  Ahmad al-Raisuni, Nazariyyah al-Maqasid ‘inda al-Imam al-Syatibi , The

International Institute of Islamic Thought,  Herndon, 1992, h. 7.
15  Mustafa al-Zarqa’, al-Madkhal al-Fiqhi al-Am, Dar al-Qalam, Damsyik,

1998, j. 1, h. 102
16  Al-Duraini, Al-Manahij al-Usuliyyah, Muassasah al-Risalah, Damsyik,

t.t., h. 189.
17  Al-Mausu’ah al-Fiqhiyyah, j. 4, h. 77, Al-Zuhaili, Usul al-Fiqh al-Islami, j.

2, h. 916.
18  Wizarah al-Auqaf wa al-Syu’un al-Islamiyyah, Al-Mausu’ah al-Fiqhiyyah,

Kuwait, 1990, j. 25, h. 294-310, Ahmad al- Husary, Al-Siyasah al-
Iqtisodiyyah wa al-Nuzum al-Maliyyah fi al-Fiqh al-Islami, Maktabah al-
Kulliyyat al-Azhariyyah, Kaherah, t.t, h. 12.

19  Surah Al-Baqarah : 283
20  Hadis riwayat al-Tabari
21  Mustafa al-Zarqa’, Al-Madkhal al-Fiqhi al-Am, j. 1, h. 544.
22  Nazih Hammad, Mukjam al-Mustalahat al-Iqtisodiyyah, h. 86.
23  Yusuf Kamal, Fiqh Iqtisad al-Suq, Dar al-Wafa’, Kaherah, 1996, h. 195,

‘Ali al-Khafif, Ahkam al- Muamalat, h. 399.

9 pendekatan syariah.indd   163 2/12/70   3:04:04 PM

Jurnal Muamalat Bil. 1/2008

164

24  Ba’alawi, Bughyah al-Mustarsyidin, Dar al-Ma’rifah, t.t., h. 133, Ibnu Nujaim,
Al-Bahru al-Ra’iq, j. 6, h. 8-9.

25  Surah Al-Maai’dah : Ayat 6
26  Hadis Riwayat Bukhari dan Muslim
27  Artikel 39, Undang-Undang Sivil Islam, Terjemahan DBP, 1990
28  Mustafa Al-Zarqa’, Al-Madkhal al-Fiqhi al-`Am, Dar al-Fikr, Beirut,

1968,j.2,h.923
29  Wahbah al-Zuhaili, al-Nazoriyat al-Fiqhiyyah, Dar al-Qalam, Damsyik,

2005,h.191
30  S.Mahmassani, The Philosophy Of Jurisprudence In Islam, Terjemahan

Farhat Ziadeh, Hizbi,1987, h.107

9 pendekatan syariah.indd   164 2/12/70   3:04:04 PM

JURNAL MUAMALAT diterbitkan sekali setahun. Surat menyurat dan
sumbangan artikel hendaklah dihantar kepada:

Ketua Editor
JURNAL MUAMALAT

Jabatan Kemajuan Islam Malaysia,
Bahagian Penyelidikan, Aras 6, Blok D7, Kompleks D,

Pusat Pentadbiran Kerajaan Persekutuan, 62519 Putrajaya
Tel: 03-88864000  Fax: 03-88891993

9 pendekatan syariah.indd   165 2/12/70   3:04:05 PM

jurnal_muamalat_siri1_L

Jurnal_Muamalat_Siri_1_Final2

jurnal_muamalat_siri1_L

Jurnal Muamalat Siri 1

prelim

Membangun ekonomi.(new)

1 hukum pelaburan

2 skim pinjaman

3 pen. komisyen

4 hukum pembangunan

5 investment

6 hukum wisoyah

7 persekuritian

8 audit syariah

9 pendekatan syariah